വീടുമുഴുവനും, സോഫയിലും കർട്ടണിലും സുഗന്ധം നിറയും ഇതുണ്ടെങ്കിൽ 1 രൂപ ചിലവില്ല.!! ഇത്ര നാളും എനിക്ക് ഇത് തോന്നീലല്ലോ!! - Tasty Recipes\nഇന്ന് നമ്മൾ ഇവിടെ ഉണ്ടാക്കാൻ പോകുന്നത് നമ്മുടെ വീട് മുഴുവനും സുഗന്ധം നിറയാനുള്ള ഒരു അടിപൊളി വിദ്യയുമായാണ്. നമ്മുടെ വീട്ടിൽ തറ വൃത്തിയാക്കിയാൽ നല്ല സുഗന്ധം വരാനും അതുപോലെതന്നെ നമ്മുടെ വീട്ടിലെ സോഫയിലും കർട്ടണിലും ചെയറിലും ബെഡ് റൂമിലും അടുക്കളയിലും ബാത്റൂമിലും എല്ലായിടത്തും നമുക്ക് സ്പ്രേ ചെയ്യാവുന്ന ഒരു അടിപൊളി സംഭവമാണ് നമ്മൾ ഉണ്ടാക്കുവാൻ പോകുന്നത്.\nഇത് ഉണ്ടാക്കാനായി ഒരു പാത്രത്തിൽ അൽപം വെള്ളം എടുക്കുക. അതിലേക്ക് ഒരു കഷ്‌ണം പട്ട, രണ്ട് മൂന്ന് ഗ്രാമ്പൂ ചേർത്ത് തിളപ്പിച്ചെടുക്കുക. ചൂടാറിയ ശേഷം ഇത് ഒരു സ്പ്രേ ബോട്ടിലിൽ ആക്കി നമുക്ക് സോഫയിലും ചെയറിലും കർട്ടനിലുമെല്ലാം സ്പ്രേ ചെയ്യാം. വസ്ത്രങ്ങൾ കഴിക്കുമ്പോൾ നമുക്കിത് അതിൽ കുറച്ചു ഒഴിച്ച് കൊടുക്കാവുന്നതാണ്. തയ്യാറാക്കുന്നത് എങ്ങനെയെന്നു വീഡിയോയില് വിശദമായി കാണിച്ചു തരുന്നുണ്ട്.\nഇതുപോലെ നിങ്ങളും വീട്ടിൽ തീർച്ചയായും ഉണ്ടാക്കി നോക്കൂ.. ഈ വീഡിയോ നിങ്ങൾക്ക് ഇഷ്ടമായാൽ മറ്റുള്ളവരിലേക്ക് എത്തിക്കാൻ മറക്കരുത്. കൂടുതല് വീഡിയോകള്‍ക്കായി Grandmother Tips ചാനല് സബ്സ്ക്രൈബ് ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്. 𝗠𝗼𝗿𝗲 Videos ▶ http://bit.ly/tasty_videos\nഈ ട്രിക്ക് കണ്ടാൽ എല്ലാവരും ഒന്ന് അത്ഭുതപ്പെടും 😳😱 മിക്സിജാർ കൊണ്ട് ഇങ്ങിനെയൊക്കെ…


ജിദ്ദ പുരാതന നഗരിയിൽ പൈതൃകങ്ങളുടെ ആഘോഷരാത്രികൾ | saudi-saudi news-gulf news | Madhyamam\nHomechevron_rightGulfchevron_rightSaudi Arabiachevron_rightജിദ്ദ പുരാതന നഗരിയിൽ...\ndate_range 21 Jun 2019 2:37 AM GMT\nജിദ്ദ പുരാതന നഗരിയിൽ പൈതൃകങ്ങളുടെ ആഘോഷരാത്രികൾ\nജിദ്ദ: പൈതൃകങ്ങളെ നെഞ്ചോടു ചേർക്കുന്ന ആഘോഷരാത്രികൾ തീർക്കുകയാണ് ജിദ്ദ അൽ ബലദ ിലെ സീസൺ ഫെസ്റ്റിവൽ. നൂറ്റാണ്ടിെൻറ അടയാളങ്ങൾ തലയുയർത്തി നിൽക്കുന്ന പൗരാണിക വഴ ികളിലൂടെ ഇൗ രാവുകളിൽ വെറുതെ നടന്നാൽ മതി, മനസ്സിൽ ആഹ്ലാദത്തിെൻറ നറുനിലാവുദിക്ക ും. അത്രമേൽ ഹൃദയത്തിൽ തട്ടുംവിധം അലങ്കാരങ്ങളും പഴമയുടെ ഒാർമക്കാഴചകളും ഒരുക്കി യിരിക്കയാണിവിടെ. എന്നാൽ, ഒട്ടും ആഡംബരമില്ലാത്ത ആഘോഷമാണ് ഇൗ ചരിത്ര നഗരിയിൽ. പാരമ്പര്യത്തിെൻറ പ്രൗഢി നിറച്ച പരിസരമൊരുക്കി സന്ദർശകരുടെ മനം നിറയുന്ന അനുഭവമൊരുക്കുകയാണ് അധികൃതർ.\nപഴമയെ പോറലേൽപിക്കാതെ സൂക്ഷിച്ചതിനാൽ യുെനസ്കോ പട്ടികയിലിടം നേടിയ ജിദ്ദ ബലദിലെ ‘സീസൺ ജിദ്ദ ഫെസ്റ്റിവൽ’ ഒരുക്കുന്ന ആഘോഷരാവുകൾ ജനതയുടെ കിനാവിലെന്നുമുദിച്ചുനിൽക്കും. രണ്ടുകിലോമീറ്ററോളം നടന്നു കാണാനുണ്ട് ഇവിടത്തെ അലങ്കൃത തെരുവ്. പൈതൃക കെട്ടിടങ്ങളെല്ലാം നിറവെളിച്ചങ്ങളിൽ ചേലൊത്ത കാഴ്ചയൊരുക്കുന്നു. പൊളിഞ്ഞു വീഴുമെന്നുതോന്നിയ കെട്ടിടങ്ങൾക്കുപോലും അലങ്കാരമുണ്ട്.\nപടർന്നു പന്തലിച്ചു നിൽക്കുന്ന ആര്യവേപ്പ് മരങ്ങളുടെ സാന്നിധ്യമാണീ തെരുവിലെങ്ങും. ഒാരോ മരച്ചോട്ടിലും ആറബ് ആഘോഷത്തിെൻറ ഫാനൂസ് വിളക്കുകൾ. യുഗങ്ങളുടെ കഥകൾ ചൊല്ലുന്ന പൈതൃക കെട്ടിടങ്ങൾക്കിടയിലെ ചെറുനിരത്തുകളിൽ കുടുംബസമേതമൊഴുകുന്ന പുരുഷാരം. അറേബ്യൻ അത്തറും ഉൗദും കുന്തിരിക്കവും പലവഴികളിലൂടെ സുഗന്ധം പരത്തുന്നു. വിദേശികൾ കൗതുകത്തോടെ എല്ലാ കാഴ്ചകളും ഒപ്പിയെടുക്കുന്നു. ഏതു ദേശക്കാരനെയും ഒരുപോലെ സ്വീകരിക്കുന്ന സംഘാടകർ. ഒാർമകളുടെ മണികിലുക്കി പരമ്പരാഗത തെരുവുകച്ചവടങ്ങൾ. അറബികൾക്ക് ഒഴിച്ചുകൂടാനാവാത്ത സൂബിയയും പലഹാരങ്ങളും വിൽക്കാൻ പുതുതലമുറക്കാരികൾ. ആട്ടിറച്ചിയും കരളും വേവിച്ച് വിൽക്കുന്നതിെൻറ മണവും പുകയും പരക്കുന്ന തെരുവ്. പാരമ്പര്യ ഭക്ഷണം വിൽക്കുന്ന കടകൾ. അതിനു പരിസരത്ത് കുടുംബസമേതം സമാധാനത്തോടെ ഇരുന്നാസ്വദിച്ച് കഴിക്കുന്നവർ. പരമ്പരാഗത നൃത്തച്ചുവടുകളുമായി സന്ദർശകരെ ആകർഷിക്കുന്ന യുവാക്കളുടെ കൂട്ടങ്ങൾ.\nവിദ്വൽസദസ്സുകൾ, സദാ അറബ് സംഗീതം പൊഴിക്കുന്ന വേദികൾക്കു മുന്നിൽ നിറഞ്ഞ സദസ്സ്. ഇൗ വഴികളിലെങ്ങും വിളക്കുകളുടെ ആഘോഷമാണ്. മനസ്സിൽ അവാച്യമായ നനവ് പരത്തുന്നുണ്ട് ഇൗ തെരുവ്. ചരിത്രത്തിൽ ഹിജാസികൾ എന്നറിയപ്പെടുന്ന ജിദ്ദക്കാരുടെ പുരാതന നഗരമാണിത്. പൗരാണികതയെ പുതിയ തലമുറക്ക് പരിചയപ്പെടുത്താനാണ് ഇൗ നഗരം അധികൃതർ പരിപാലിച്ചുപോരുന്നത്. ബി.സി. 500 നോടടുത്ത് ഒരു മത്സ്യ ബന്ധന ഗ്രാമം സ്ഥാപിച്ചുകൊണ്ടാണ് ജിദ്ദയിൽ ജനവാസം ആരംഭിച്ചത് എന്നാണ് ചരിത്രം. ചെങ്കടലിെൻറ തീരത്തെ ഇൗ പൗരാണിക വഴികൾ സ്വദേശികൾക്കെന്നപോലെ ലോകത്തെ ഏതുസഞ്ചാരിക്കുമുന്നിലും തുറന്നുവെച്ചിരിക്കയാണ് അധികൃതർ. 41 ദിവസമാണ് ജിദ്ദ സീസൺ ഫെസ്റ്റിവൽ. നഗരത്തിനു മറ്റു പല ഭാഗങ്ങളിലും പലതരം പരിപാടികൾ അരങ്ങേറുന്നുണ്ട്.


ആളുകള്‍ക്ക് അറിയേണ്ടത് കമല ഹാരിസിന്റെ മതത്തെ കുറിച്ച്, മറിച്ച് അമേരിക്കയുടെ ആദ്യ വനിതാ വൈസ് പ്രസിഡന്റാവാനൊരുങ്ങുന്ന 55കാരിയുടെ കഴിവുകളെ കുറിച്ചല്ല | മറുപുറം കേരള\nAugust 13, 2020 August 13, 2020 Web DeskLeaveaComment on ആളുകള്‍ക്ക് അറിയേണ്ടത് കമല ഹാരിസിന്റെ മതത്തെ കുറിച്ച്, മറിച്ച് അമേരിക്കയുടെ ആദ്യ വനിതാ വൈസ് പ്രസിഡന്റാവാനൊരുങ്ങുന്ന 55കാരിയുടെ കഴിവുകളെ കുറിച്ചല്ല\nവാഷിങ്ണ്: അമേരിക്കയുടെ ആദ്യ വനിതാ വൈസ് പ്രസിഡന്റാവാനുള്ള ഒരുക്കത്തിലാണ് ഒരു ഇന്ത്യന്‍വനിത. യു.എസ് വൈസ് പ്രസിഡന്റ് സ്ഥാനാര്‍ത്ഥി ഇന്ത്യന് വംശജയായ കമല ഹാരിസിനെ(55) പുകഴ്ത്തി മുന് പ്രസിഡന്റ് ബറാക് ഒബാമ ഉള്‍പ്പെടെയുള്ളവര് രംഗത്തുവരികയും ചെയ്തു. ഇതോടെയാണ് കമലയെ കൂടുതല് ആളുകള് അറിയുന്നത്. തിങ്കളാഴ്ചയാണ് ജോ ബൈഡന് വൈസ് പ്രസിഡന്റ് സ്ഥാനാര്‍ത്ഥിയായി പ്രഖ്യാപിച്ചത്.\nട്വീറ്റിലാണ് ജോ ബൈഡന് പ്രഖ്യാപനം നടത്തിയത്. കമല ഹാരിസ് നിരവധി നേട്ടങ്ങള് തന്റെ ജീവിതത്തില് നേടിയിട്ടുണ്ടണ്ടെങ്കിലും ആളുകള്‍ക്ക് പക്ഷേ, കമല ഹാരിസിനെക്കുറിച്ച് ഏറ്റവുമാദ്യം\nഅറിയേണ്ടത് ആവരുടെ മതമാണ്. കമല ഹാരിസ് ഏത് മതത്തില്‍പ്പെട്ട ആളാണെന്നാണ് ഇന്റര്‍നെറ്റില് തിരഞ്ഞ ഭൂരിഭാഗം ആളുകള്‍ക്കും അറിയേണ്ടത്. ഹാരിസ് മുസ്ലിംനാമമായി ഉപയോഗിക്കുന്നതും, കമല ക്രിസ്ത്യന് പേരും കൂടിയായതാണ് പലര്‍ക്കും സംശയതോന്നാനിടക്കിയത്.\nഭരണഘടനാ സംരക്ഷണത്തിനും പാവപ്പെട്ടവര്‍ക്കും വേണ്ടി പോരാടുന്ന ആളാണ് ഡെമോക്രാറ്റിക് സ്ഥാനാര്‍ത്ഥിയായ കമലാ ഹാരിസ് എന്നാണ് ബറാക് ഒബാമ പറഞ്ഞത്. ഒരു വൈസ് പ്രസിഡന്റിനെ തെരഞ്ഞെടുക്കുക എന്നത് ഒരു പ്രസിഡന്റ് ആദ്യം എടുക്കേണ്ട ഏറ്റവും പ്രധാനപ്പെട്ട തീരുമാനമാണ്. പാര്‍ട്ടിയുടെ വൈസ് പ്രസിഡന്റ് സ്ഥാനാര്‍ത്ഥിയായി കമലയെ തെരഞ്ഞെടുത്തത് ബൈഡന്റെ മികച്ച തീരുമാനമാണെന്നും ഒബാമ കൂട്ടിച്ചേര്‍ത്തു.\n‘വളരെകാലമായി പരിചയമുള്ള വ്യക്തിയാണ് കമല. തന്റെ ദൗത്യത്തിന് വേണ്ടി അവര് പൂര്‍ണ സജ്ജമാണ്. ഭരണഘടനാ സംരക്ഷണത്തിനുവേണ്ടിയും പാവപ്പെട്ടവര്‍ക്കും വേണ്ടിയും സമൂഹത്തിന്റെ ശരിയായ മാറ്റത്തിനു വേണ്ടിയും പ്രവര്‍ത്തിക്കാന് ജീവിതം മാറ്റിവെച്ച വ്യക്തിയാണവര്. വിശ്വസ്തയായ ജനസേവകയും നേതാവും ആണെന്ന് നേരത്തെ തന്നെ തെളിയിച്ചിട്ടുണ്ട്’ അദ്ദേഹം പറഞ്ഞു.ബൈഡന് കരുത്തുറ്റ ഒരു പങ്കാളിയായിരിക്കും കമലയെന്ന് നേരത്തെ ഹിലരി ക്ലിന്റനും പറഞ്ഞിരുന്നു.\nഎന്നാല് ഭ്രാന്തിളകിയ തീവ്ര ഇടതുപക്ഷക്കാരി എന്നാണ് ട്രംപ് കമലയെ വിശേഷിപ്പിച്ചത്. ട്രംപിന്റെ ഈ പരാമര്‍ശം ഏറെ വിമര്‍ശനത്തിനിടയാക്കുകയും ചെയ്തിരുന്നു.\nയു എസിന്റെ ഭരണ തലപ്പത്തേക്ക് മത്സരിക്കുന്ന ആദ്യ ഏഷ്യന് അമേരിക്കന് വംശജ കൂടിയാണ് കമല. നിരവധി നേട്ടങ്ങള് കമലയുടെ പേരില് നിലവിലുണ്ട്. യുഎസ് സെനറ്റിലേക്ക് തെരഞ്ഞെടുക്കപ്പെട്ട ആദ്യ വനിതയാണ് കമല ഹാരിസ്. കാലിഫോര്‍ണിയയിലെ കറുത്ത വംശജയായ ആദ്യ അറ്റോര്‍ണി ജനറല് ആയിരുന്നു അവര്. ഈ പദവി കൈകാര്യം ചെയ്ത ആദ്യത്തെ സ്ത്രീയും അവര് തന്നെയായിരുന്നു.


Skoda Karoq : സ്കോഡ കരോക്ക് നവംബർ 30-ന് എത്തും, എന്താണ് പ്രതീക്ഷിക്കേണ്ടത്? | Skoda Karoq SUV to break cover on November 30\nസ്‌കോഡ കരോക്കിന്‍റെ പരിഷ്‍കരിച്ച പതിപ്പ് നവംബർ 30-ന് വിപണിയില് അവതരിപ്പിക്കാന് ഒരുങ്ങുകയാണ് കമ്പനി. 2022-ൽ തന്നെ വാഹനത്തിന്‍റെ ആദ്യ യൂണിറ്റുകൾ ഇന്ത്യന് വിപണിയിലെത്തും. ഇതാ പുത്തന് കരോക്കിന്‍റെ ചില വിശേഷങ്ങള് അറിയാം\nMumbai, First Published Nov 28, 2021, 11:22 AM IST\n2017 മുതൽ വിൽപ്പനയ്‌ക്കെത്തുന്ന മോഡലാണ് ചെക്ക് ആഡംബര വാഹന നിര്‍മ്മാതാക്കളായ സ്കോഡയുടെ (Skoda) കരോക്ക് എസ്‍യുവി (Karoq SUV). വാഹനത്തിന്‍റെ ആദ്യ തലമുറയാണ് ഇപ്പോള് വിപണിയിലുള്ളത്. മോഡലിന്റെ അരങ്ങേറ്റം മുതൽ, അര ദശലക്ഷത്തിലധികം യൂണിറ്റുകൾ കമ്പനി വിറ്റു. ഒക്ടാവിയയ്ക്ക് (Skoda Octavia) പിന്നിൽ ബ്രാൻഡിന്റെ ഏറ്റവും ജനപ്രിയമായ രണ്ടാമത്തെ വാഹനമായി നാല് വർഷത്തിനുള്ളിൽ മാറിയ സ്‌കോഡ കരോക്കിന്‍റെ പരിഷ്‍കരിച്ച പതിപ്പ് നവംബർ 30-ന് വിപണിയില് അവതരിപ്പിക്കാന് ഒരുങ്ങുകയാണ് കമ്പനി എന്നാണ് പുതിയ റിപ്പോര്‍ട്ടുകള്. 2022-ൽ തന്നെ വാഹനത്തിന്‍റെ ആദ്യ യൂണിറ്റുകൾ ഇന്ത്യന് വിപണിയിലെത്തും. പുതുക്കിയ കരോക്കിന്റെ രണ്ട് ഡിസൈൻ സ്‌കെച്ചുകൾ ഉള്‍പ്പെടെ എസ്‌യുവിയുടെ ബാഹ്യ രൂപകൽപ്പനയുടെ ടീസറുകള് കമ്പനി നേരത്തെ പുറത്തുവിട്ടിരുന്നു. ഇതാ പുത്തന് കരോക്കിന്‍റെ ചില വിശേഷങ്ങള് അറിയാം.\nസ്‍കോഡയുടെ ചരിത്രത്തിലെ ആദ്യത്തെ എസ്‌യുവിയായ കൊഡിയാകിൽ കണ്ട ഡിസൈൻ ഭാഷയാണ് പുതിയ തലമുറ കരോക്ക് പിന്തുടരുകയെന്ന് കമ്പനി വ്യക്തമാക്കുന്നതായി ഹിന്ദുസ്ഥാന് ടൈംസ് ഓട്ടോ റിപ്പോര്‍ട്ട് ചെയ്യുന്നു. നേരത്തെ പുറത്തുവിട്ട സ്കെച്ചുകൾ അനുസരിച്ച്, പുതിയ തലമുറ കരോക്കിന് സ്കോഡ ഗ്രില്ലും വീതി വർദ്ധിപ്പിച്ചതും ഇപ്പോൾ ഇരട്ട വെർട്ടിക്കൽ സ്ലാറ്റുകളും പുതിയ ഷഡ്ഭുജ രൂപകൽപ്പനയും ഉണ്ടായിരിക്കും. താഴെ വിശാലമായ എയർ ഇൻടേക്ക് ഉണ്ട്.\nമുൻ പതിപ്പിനേക്കാൾ മെലിഞ്ഞ രൂപകൽപനയാണ് ഹെഡ്‌ലൈറ്റുകൾക്കുള്ളത്. അവ ഗ്രില്ലിലേക്ക് നീളുന്നു. പുനർരൂപകൽപ്പന ചെയ്‍ത ഡേടൈം റണ്ണിംഗ് ലൈറ്റുകളാൽ അവയുടെ ചലനാത്മക രൂപം അടിവരയിടുന്നു. അവയിൽ ഇപ്പോൾ രണ്ട് വ്യത്യസ്‍ത ഘടകങ്ങൾ അടങ്ങിയിരിക്കുന്നു. ഫോഗ് ലൈറ്റുകൾക്ക് വേണ്ടിയുള്ള രണ്ടാമത്തെ ലൈറ്റിംഗ് യൂണിറ്റ് അല്ലെങ്കിൽ മുകളിലെ പതിപ്പിൽ ഒരു പ്രത്യേക എൽഇഡി യൂണിറ്റ് താഴെയുണ്ട്. ഈ ഹെഡ്‌ലൈറ്റ് കോൺഫിഗറേഷൻ ഓരോ വശത്തും ഒരു നാലിരട്ടി ലൈറ്റിംഗ് പോയിന്റ് സൃഷ്‍ടിക്കും. ഇത് ഇരുട്ടിൽ പ്രത്യേകിച്ച് ശ്രദ്ധേയമായ പ്രഭാവം നൽകുമെന്ന് കമ്പനി അവകാശപ്പെടുന്നു.\nകരോഖ് എസ്‌യുവിയുടെ പിൻഭാഗവും പുനർരൂപകൽപ്പന ചെയ്‍തിട്ടുണ്ട്. നീളം കൂടിയ റിയർ സ്‌പോയിലർ, ബ്ലാക്ക് ഡിഫ്യൂസറോട് കൂടിയ പുനർരൂപകൽപ്പന ചെയ്‌ത ഏപ്രൺ എന്നിവയ്‌ക്ക് പുറമേ, ടെയിൽലൈറ്റുകൾ പുതിയതും ചലനാത്മകവുമായ രൂപകൽപ്പനയും അവതരിപ്പിക്കുന്നു. ഹെഡ്‌ലൈറ്റുകൾ പോലെ, അവ ഇപ്പോൾ കനം കുറഞ്ഞതും കാറിനെ വിശാലമാക്കുന്നതുമാണ്. ബ്രാൻഡിനായി ഒരു പ്രത്യേക സിഗ്നേച്ചർ സൃഷ്‍ടിക്കുന്ന ക്രിസ്റ്റൽ ഘടനകളുള്ള സ്‍കോഡയുടെ പരിചിതമായ ഡിസൈൻ ടെയിൽലൈറ്റുകൾക്കുണ്ട്. അതേസമയം അവരുടെ സ്വഭാവം C ആകൃതി നിലനിർത്തും.\nഇന്റീരിയറിനെ സംബന്ധിച്ചിടത്തോളം, പാസഞ്ചർ കംപാർട്ട്‌മെന്റിലും ബൂട്ട് സ്‌പെയ്‌സിലും ഒരുപോലെ വിശാലമായ സൌകര്യങ്ങള് കരോക്കില് സ്‌കോഡ വാഗ്‍ദാനം ചെയ്യുന്നു. പുതിയ തലമുറ കരോക്കിന് ഒരു ഹൈബ്രിഡ് ഓപ്ഷനോടുകൂടിയ ഫോർ സിലിണ്ടർ 1.4 TSI പെട്രോൾ എഞ്ചിൻ കരുത്ത് പകരാൻ സാധ്യതയുണ്ട്. അവർക്ക് ഒരുമിച്ച് 204 എച്ച്‌പി പരമാവധി പവർ ഉത്പാദിപ്പിക്കാൻ കഴിയും, അതേസമയം ബാറ്ററി 50 കിലോമീറ്റർ വരെ ഓൾ-ഇലക്‌ട്രിക് റേഞ്ച് വാഗ്‍ദാനം ചെയ്തേക്കാം.\n2020 ഓട്ടോ എക്‌സ്‌പോയിൽ സ്‌കോഡ ആദ്യമായി കരോഖ് എസ്‌യുവി ഇന്ത്യയിൽ പ്രദർശിപ്പിച്ചിരുന്നു. 2020 മെയ് മാസത്തിൽ എസ്‍യുവി ഇന്ത്യയില് പുറത്തിറങ്ങി. 2021 ജനുവരിയോടെ രാജ്യത്ത് 1,000 യൂണിറ്റുകളുടെ ആദ്യ ബാച്ച് വിറ്റുതീർന്നു. അതോടെ കമ്പനി ഇവിടെ മോഡല് വില്‍പ്പന അവസാനിപ്പിച്ചിരുന്നു. എന്നിരുന്നാലും, ഫെയ്‌സ്‌ലിഫ്റ്റ് പതിപ്പ് ഉടൻ ഇന്ത്യയില് പുറത്തിറക്കാനുള്ള പദ്ധതികള് കമ്പനിക്ക് ഇല്ലെന്നാണ് റിപ്പോര്‍ട്ടുകള്.\nLast Updated Nov 28, 2021, 11:22 AM IST


അഫ്ഗാന് കര്‍ഷകര്‍ക്കു മേല് അമേരിക്കന് ബോംബ് വര്‍ഷം; 30 പേര് കൊല്ലപ്പെട്ടു\nSun Apr 11 2021 04:05:05 GMT+0530 (India Standard Time)\nബുധനാഴ്ച രാത്രിയിലായിരുന്നു ആക്രമണം. ഇസ്ലാമിക് സ്‌റ്റേറ്റ് കേന്ദ്രങ്ങള് ലക്ഷ്യമാക്കി നടത്തിയ ആക്രമണം ലക്ഷ്യം മാറിയതാണെന്നാണ് അമേരിക്കയുടെ അവകാശവാദം.\nMTP20 Sep 2019 1:51 AM GMT\nകാബൂള്: അഫ്ഗാനിസ്താനിലെ നംഗര്‍ഹാര് പ്രവിശ്യയില് നിരപരാധികളായ കര്‍ഷകര്‍ക്കു നേരെ അമേരിക്കന് ബോംബ് വര്‍ഷം. ആക്രമണത്തില് 30 കര്‍ഷകര് കൊല്ലപ്പെട്ടു. നിരവധിപ്പേര്‍ക്ക് പരിക്കേറ്റു. ബുധനാഴ്ച രാത്രിയിലായിരുന്നു ആക്രമണം. ഇസ്ലാമിക് സ്‌റ്റേറ്റ് കേന്ദ്രങ്ങള് ലക്ഷ്യമാക്കി നടത്തിയ ആക്രമണം ലക്ഷ്യം മാറിയതാണെന്നാണ് അമേരിക്കയുടെ അവകാശവാദം. അഫ്ഗാന് അധികൃതര് വാര്‍ത്ത സ്ഥിരീകരിച്ചതായി റോയിട്ടേഴ്‌സ് റിപോര്‍ട്ട് ചെയ്തു.\nമലയോര മേഖലയായ വസീര് താന്‍ഹിയിലാണ് സംഭവം നടന്നത്. ഗോത്ര വിഭാഗത്തില്‍പ്പെട്ട കര്‍ഷകരാണ് കൊല്ലപ്പെട്ടത്. തങ്ങളുടെ കൃഷിസ്ഥലത്തെ ജോലി മതിയാക്കി തീ കായുവാന് കൂടിയവരുടെ മേലാണ് ഡ്രോണ് ആക്രമണം നടന്നതെന്ന് തദ്ദേശവാസികള് ന്യൂസ് എജന്‍സിയോട് വ്യക്തമാക്കി.\nജനുവരി മുതല് ജൂലൈ വരെ അഫ്ഗാനിസ്താനില് സൈനിക നടപടിയില് മരിച്ച സാധാരണക്കാരുടെ എണ്ണം 1,366 ആണ്. 2446 പേര്‍ക്ക് പരിക്ക് പറ്റിയിട്ടുണ്ട്. അതില് തന്നെ നാന്‍ഗര്‍ഹാര് പ്രവിശ്യയിലാണ് ഏറ്റവും കൂടുതല്‍പ്പേര് കഴിഞ്ഞ വര്‍ഷം മരിച്ചത്. 681 പേര്.\nഅതേ സമയം, സാബൂള് പ്രവിശ്യയില് താലിബാന് നടത്തിയ കാര്‍ബോംബ് ആക്രമണത്തില് 20 പേര് കൊല്ലപ്പെട്ടു. അഫ്ഗാന് ചാര ഏജന്‍സിയായ എന്‍ഡിഎസിന്റെ ആസ്ഥാനം ലക്ഷ്യമാക്കിയാണ് ആക്രമണം നടന്നത്.\nUS drone afganistan america അഫ്ഗാന് ഡ്രോണ്


റീയോയില് നിന്നും സ്വര്‍ണവുമായേ മടങ്ങൂ: മേരി കോം\nഇറാനെതിരായ ഉപരോധം: യു.എസ് നടപടി തരംതാഴ്ന്ന ബ്ലാക്ക്‌മെയിലിങ്ങെന്ന് റഷ്യ\nWednesday 15th August 2012 9:00am\nWednesday 15th August 2012 8:56am\nന്യൂദല്‍ഹി: ലണ്ടന് ഒളിമ്പിക്‌സില് വെങ്കലമെഡല് ജേതാവായ ഇന്ത്യന് താരം മേരി കോമിന് കേന്ദ്ര ആദിവാസി ക്ഷേമമന്ത്രാലയം സ്വീകരണം നല്‍കി. മന്ത്രാലയത്തിന്റെ സമ്മാനമായി 10 ലക്ഷം രൂപയുടെ ചെക്ക് ആദിവാസിക്ഷേമ മന്ത്രി വി. കിഷോര്‍ചന്ദ്രദേവ് കൈമാറി.\nവരാനിരിക്കുന്ന ഒളിമ്പിക്‌സില് നിന്നും സ്വര്‍ണവുമായേ തിരികെയെത്തുള്ളൂ എന്നാണ് തന്റെ പ്രസംഗത്തില് മേരി കോം പറഞ്ഞത്. സെമി ഫൈനലില് താന് ഉദ്ദേശിച്ചിടത്ത് കാര്യങ്ങള് എത്തിയില്ല. ചിലപിഴവുകള് വന്നതാണ് സ്വര്‍ണമെഡല് നഷ്ടപ്പെടാന് കാരണമായത്. എന്തായാലും ബോക്‌സിങ് റിങ്ങില് തുടരുമെന്നും മേരി പറഞ്ഞു.\nസ്വീകരണത്തിന്റെ ഭാഗമായി മണിപ്പൂരിലെ കോം ഗോത്ര വിദ്യാര്‍ഥികള് അവതരിപ്പിച്ച നൃത്തത്തില് മേരി പങ്കാളിയായി. ഭര്‍ത്താവ് ഓണ്‍ലര്, പിതാവ് ടോന്‍പോ കോം, അമ്മ അഖം, ഇരട്ടക്കുട്ടികളായ റെച്ചുംഗ്വര്, ഖുപ്‌നേയിവാറന്‍ഡ് എന്നിവര് ചടങ്ങിന് എത്തി. ആദിവാസിക്ഷേമ സഹമന്ത്രി മഹാദേവ് സിങ് ഖണ്ഡേല, ആദിവാസിക്ഷേമ മന്ത്രാലയം സെക്രട്ടറി വിഭ പുരുല് ദാസ്, ട്രൈഫെഡ് എം.ഡി ജിജി തോംസണ് തുടങ്ങിയവരും ചടങ്ങില് പങ്കെടുത്തു.\nലണ്ടനില് മേരി കോമിന്റെ വെങ്കലവിജയത്തില് പ്രതീക്ഷ അര്‍പ്പിച്ചിരിക്കുന്ന ഒരുപിടി താരങ്ങള് മണിപ്പൂരിലുണ്ട്. ഇംഫാല് ദേശീയ ഗെയിംസ് ഗ്രാമത്തിലെ മേരി കോം ബോക്‌സിങ് അക്കാദമിയില് പരിശീലനം തേടി എത്തിയവരാണ് അവര്.\nസാമ്പത്തികമായി പിന്നോക്കം നില്‍ക്കുന്ന കുടുംബങ്ങളില് നിന്നുള്ളവരാണ് പല താരങ്ങളും. സ്‌പോര്‍ട്‌സ് അതോറിറ്റി ഓഫ് ഇന്ത്യ 20 താരങ്ങള്‍ക്കുള്ള ബോക്‌സിങ് വസ്ത്രങ്ങള് നല്‍കുന്നുണ്ട്. പരിശീലനവും ഭക്ഷണവും താമസവും ഒരുക്കുന്നത് മേരിയുടെ ചുമതലയിലാണ്. തുരുമ്പെടുത്തവയെങ്കിലും മേരി നേരത്തേ ഉപയോഗിച്ചിരുന്ന ഉപകരണങ്ങളാണ് ശാരീരിക ക്ഷമതയ്ക്കായി ഇവര് ഉപയോഗിക്കുന്നത്.


9 വിക്കറ്റ് വിജയവുമായി വിന്‍ഡീസ് | Fanport | Cricket News Malayalam\nWednesday, May 19, 2021 05:31 AM\nHome Cricket9വിക്കറ്റ് വിജയവുമായി വിന്‍ഡീസ്\nഅഫ്ഗാനിസ്ഥാനെതിരെ9വിക്കറ്റ് ജയം നേടി വിന്‍ഡീസ്. ഇരു ടീമുകളും തമ്മിലുള്ള ഏക ടെസ്റ്റിന്റെ മൂന്നാം ദിവസം അഫ്ഗാനിസ്ഥാനെ 120 റണ്‍സിന് ഓള്‍ഔട്ടാക്കിയ ശേഷം വിന്‍ഡീസ് ഒരു വിക്കറ്റ് നഷ്ടത്തില് 33 റണ്‍സ് നേടി വിജയം ഉറപ്പിക്കുകയായിരുന്നു. ഇരു ഇന്നിംഗ്സുകളിലായി 10 വിക്കറ്റ് നേടിയ റഖീം കോണ്‍വാലാണ് മാന് ഓഫ് ദി മാച്ച്.\n8 റണ്‍സ് നേടിയ ക്രെയിഗ് ബ്രാത്‍വൈറ്റിന്റെ വിക്കറ്റാണ് വിന്‍ഡീസിന് നഷ്ടമായത്. ജോണ് കാംപെല്(19*), ഷായി ഹോപ്(6*) എന്നിവരാണ് വിജയ സമയത്ത് ക്രീസിലുണ്ടായിരുന്നത്.\n109/7 എന്ന നിലയില് ബാറ്റിംഗ് പുനരാരംഭിച്ച അഫ്ഗാനിസ്ഥാന് 11 റണ്‍സ് കൂടി നേടുന്നതിനിടയില് ഓള്‍ഔട്ട് ആവുകയായിരുന്നു. ഇതോടെ വിന്‍ഡീസിന്റെ വിജയ ലക്ഷ്യം 31 റണ്‍സായി മാറി. ജേസണ് ഹോള്‍ഡര്, റോഷ്ടണ് ചേസ്, റഖീം കോണ്‍വാല് എന്നിവര് മൂന്ന് വീതം വിക്കറ്റ് വിന്‍ഡീസിനായി നേടി.\nPrevious articleഒന്നാം ദിവസം എറിയാനായത് 54.3 ഓവര് മാത്രം, ടോം ലാഥമിന് ശതകം\nNext articleനിഞ്ച മോഡിൽ കമാഡ, ആഴ്സണലിനെ വീഴ്ത്തി ഫ്രാങ്ക്ഫർട്ട്


ഞാൻ എന്തുകൊണ്ട് കബാലിക്ക് ടിക്കറ്റെടുത്തില്ല?\nSat Dec 15 2018 20:26:45 GMT+0530 (IST)\nGuest Author| Updated On: 2016-07-21 12:13:28.0 | Location :\nകബാലി എന്ന പേരിൽ വിമാനം പറത്തുന്നതിൽ തുടങ്ങി ആപ് ഡൗണ്‌ലോഡ് ചെയ്യലിന്റെ ജ്വരം, മുത്തൂറ്റ് ആഭരണപ്പണയം വെക്കലിൽ ഡിസ്‌കൗണ്ട്, റേഡിയോ ജോക്കികളുടെ എസെമ്മെസ് പിടിച്ചുപറി, അങ്ങനെ കബാലിക്കൊള്ളയാണ് തമിഴ് നാട്ടിലെ ഇപ്പോഴത്തെ ഹൈലൈറ്റ്. ലീന മണിമേഖല എഴുതുന്നു\n''നാല് മിനിട്ടിനുള്ളിൽ നിങ്ങളുടെ ഓലാ ടാക്‌സി നിങ്ങളെ പിക് അപ് ചെയ്യും,'' മൊബൈലിൽ സ്‌ക്രീൻ തിളങ്ങി. വിലാസം പറയാനായി ഡ്രൈവറെ ഫോൺ ചെയ്തു. ''പെണ്ണായാൽ ക്ഷമ വേണം, എടുത്തുചാട്ടം പാടില്ല, അടങ്ങിക്കഴിയണം കയർക്കരുത്, സമാധാനപ്പെടണം, കുതിര കയറരുത്, ഉത്തരവാദിത്തം വേണം, ആക്രോശിക്കരുത്, ഭയഭക്തിയോടെ ഇടപെടണം. ചന്തപ്പെണ്ണുങ്ങളെ പോലെ പെരുമാറരുത്, മൊത്തത്തിൽ പെണ്ണ് പെണ്ണായിരിക്കണം!'' പടയപ്പാ രജിനിയുടെ ഗർജനമാണ് ഡ്രൈവറുടെ മൊബൈലിൽ റിംഗ്‌ടോണായി അലയടിക്കുന്നത്. ഡ്രൈവർ ഫോൺ എടുത്തില്ല. രജിനിയുടെ ഭാഷണം മുഴുവൻ കേൾപ്പിക്കാനായി അയാൾ വേണമെന്ന് വെച്ച് ഫോൺ എടുക്കാതിരുന്നതാകുമോ എന്ന് സംശയം. കുറച്ചു നിമിഷത്തിനുള്ളിൽ ഫോണിൽ സന്ദേശം വന്നു, ''നിങ്ങളുടെ ഓലാ ടാക്‌സി പറഞ്ഞ സമയത്തിനു മുന്നേ നിങ്ങളെ സേവിക്കാനായി തയാറായിരിക്കുന്നു.''\nടാക്‌സി ഓടുമ്പോൾ ഡ്രൈവർക്ക് കാൾ വന്നപ്പോളെല്ലാം രജിനി വീണ്ടും വീണ്ടും ഗർജിച്ചുകൊണ്ടിരുന്നു. ആരോട് ചൂടായാലും ടാക്‌സിക്കാരോട് ചൂടാവരുത് എന്ന് പല കാലത്തെ അനുഭവപാഠം ഉള്ളതിനാൽ അടങ്ങിയിരുന്നു. ''അണ്ണാ, നിങ്ങളുടെ അണ്ണന്റെ പടം റിലീസ് ആണല്ലോ?'' എന്ന് മെല്ലെ ചോദിച്ചു. 'മൂവായിരം രൂപാ, മാഡം! ആദ്യത്തെ കളിക്ക് ടിക്കറ്റ് വാങ്ങി!'' അയാളുടെ മുഖത്തു ആയിരം വാട്ടിന്റെ ബൾബ് കത്തി.\nകബാലി പടത്തിന്റെ റിലീസ് തീയതി നിശ്ചയിച്ചപ്പോൾതൊട്ടു 120 രൂപയുടെ ടിക്കറ്റുകൾ 5000 രൂപയ്ക്ക് വരെ ബ്ലാക്കിൽ വില്ക്കപ്പെട്ടുകൊണ്ടിരിക്കുന്നു. ആദ്യദിവസം, ആദ്യകളി എന്നിങ്ങനെ കൂലിപ്പണിക്കാരൻ തൊട്ട് ബുദ്ധിജീവിവരെ തമിഴ്‌നാട്ടിൽ കുട്ടിക്കരണം മറിഞ്ഞുകൊണ്ടിരിക്കയാണ്. ഐടി കമ്പനികൾ ലക്ഷക്കണക്കിന് രൂപയുടെ ചെക്കുകൾ കൊടുത്ത് തങ്ങളുടെ തൊഴിലാളികൾക്ക് ഗ്രൂപ്പ്ബുക്കിംഗ് നടത്തി സമൂഹ മാധ്യമങ്ങളിൽ വിളംബരം ചെയ്തു കൊണ്ടിരിക്കുന്നു. ന്യായാലയങ്ങൾ വരെ ഓവർടൈം പണി ചെയ്തു പൈറസി സാധ്യതയുള്ള സൈറ്റുകളെ വിലക്കിക്കൊണ്ടിരിക്കുന്നു. കബാലി എന്ന പേരിൽ വിമാനം പറത്തുന്നതിൽ തുടങ്ങി ആപ് ഡൗണ്‌ലോഡ് ചെയ്യലിന്റെ ജ്വരം, മുത്തൂറ്റ് ആഭരണപ്പണയം വെക്കലിൽ ഡിസ്‌കൗണ്ട്, റേഡിയോ ജോക്കികളുടെ എസെമ്മെസ് പിടിച്ചുപറി, അങ്ങനെ കബാലിക്കൊള്ളയാണ് തമിഴ് നാട്ടിലെ ഇപ്പോഴത്തെ ഹൈലൈറ്റ്.\nകബാലിയിൽ പാവപ്പെട്ടവരെ രക്ഷിക്കുന്ന നല്ലവനായ ദാദാ വേഷമാണ് രജനിയ്ക്ക് എന്നതാണ് വാർത്ത. ''കലഹം ചെയ്തു ആണ്ടയിൻ കതയെ മുടിപ്പാൻ.'' എന്ന കബാലിപടത്തിലെ പാട്ടിലെ വരികൾ ഇത്തരം കലാപങ്ങളെയാണ് ചൂണ്ടിക്കാണിക്കുന്നത് എന്നാണ് ഭാഷ്യം. നടന്മാരെ ദൈവങ്ങളായി കരുതുന്ന വിസിലടിപ്പയ്യന്മാർ വാഴുന്ന നാട് എന്ന് എംജീയാറിന്റെ കാലം തൊട്ടേ തമിഴ്‌നാടിനു പേരുള്ളതാണ്. ജനങ്ങളെ ചുരണ്ടി ചുരണ്ടി ഉണ്ടാക്കപ്പെടുന്ന ഇത്തരം സൂപ്പർസ്റ്റാർ ഇമേജുകളെക്കൊണ്ട് സിനിമയ്‌ക്കോ സമൂഹത്തിനോ കുറച്ചെങ്കിലും പ്രയോജനമുണ്ടോ എന്നതാണ് നമ്മുടെ മുൻപിലെ 200കോടിയുടെ (കബാലിയുടെ മൊത്ത വ്യാപാരക്കണക്ക്) ചോദ്യം.\n''ഞാൻ വന്നുവെന്ന് പറയ്, തിരികെ വന്നുവെന്ന്. 25 വർഷം മുന്നേ എങ്ങിനെ പോയോ അങ്ങനെ തന്നെ തിരിച്ചുവന്നുവെന്ന് പറയ്'' എന്ന കബാലിയുടെ ട്രെയിലർ കുറേ മാസങ്ങളായി തമിഴ് നാട്ടിലെ വീടുകളിൽ ഓട്ടോ-ലൂപ് ആയി ഓടിക്കൊണ്ടിരിക്കുന്നു. ശരി, രജനി 25 വർഷമായി എന്താണ് ചെയ്തത്? 'കൈ കൊടുക്കും കൈ' എന്ന പടത്തിൽ ബലാൽസംഗം ചെയ്യപ്പെട്ട അന്ധയായ പെണ്ണിന് വിശാലമനസ്‌ക്കനായി മാപ്പ് കൊടുത്ത് `ജീവിതം' കൊടുത്തു. '\nഅണ്ണാമലൈ'യിൽ ഒരു പെണ്ണിനെ നഗ്‌നയായി കണ്ട കുറ്റത്തിന് അവളെ വിവാഹം ചെയ്തു. 'മന്നനി' ൽ കഥാനായകിയെ ചെകിട്ടത്തടിച്ച ശേഷം ''പെണ്ണ് പെണ്ണായി ഇരിക്കണം!'' എന്ന് പഞ്ച് ഡയലോഗടിച്ചു. 'വീരാ'യിൽ സ്വന്തം പ്രണയം അറിയിക്കാനായി കഥാനായകിയുടെ ബ്ലൗസിനുള്ളിൽ മീനിനെ പിടിച്ചിട്ടു. 'കൊടി പറക്കുത്' എന്ന പടത്തിൽ തന്റെ മുഖത്തിൽ പറ്റിപ്പിടിച്ച ഐസ്‌ക്രീം നക്കാൻ പെണ്ണിനെ പഠിപ്പിച്ചു.\n'യജമാനി'ൽ രജനിയുടെ പുരുഷത്വം തെളിയിക്കാനായി ഓരോരുത്തരും താനുമായി ഇണ ചേർന്നുവെന്ന് സത്യം ചെയ്യിച്ചു. 'പടയപ്പാ'യിൽ 'അമിതമായി ആഗ്രഹിക്കുന്ന പുരുഷനും അമിതമായി കോപപ്പെടുന്ന പെണ്ണും വാണ ചരിത്രമേ ഇല്ലെ'ന്ന് പറഞ്ഞ് തനിക്കു താൻ പോന്ന നീലാംബരിയെ നിലയ്ക്ക് നിർത്തി. 'തമ്പിക്ക് എന്ത ഊര്' എന്ന പടത്തിൽ തന്നെ ആക്ഷേപിച്ച പെണ്ണിനെ ബലമായി ഉമ്മ വെച്ച് താൻ ആരാണെന്ന് അവൾക്ക് കാണിച്ചുകൊടുത്തു. യന്തിരൻ, ലിംഗാ, മായാ\nഎന്നീ പടങ്ങളിൽ തല നരച്ചു വയസ്സനായി വന്നാലും ഡ്യുയട്ട് പാടിയ രജനി പെണ്ണുങ്ങൾക്ക് മാത്രമായുള്ള തന്റെ ഉപദേശങ്ങൾ നിർത്തി വെച്ചതേയില്ല.\nഇതൊക്കെ സംവിധാനം ചെയ്തവരെ വിട്ടിട്ട് ഒരു നടനെ കുറ്റം പറയുന്നത് അന്യായമാണെന്ന് ചിലർ മുറുമുറുത്തെക്കാം. കഥാനായകന്റെ ഇമേജിന്റെ മുന്നിൽ ബാലചന്ദറും ഭാരതിരാജയും വരെ ചില സമയങ്ങളിൽ തോറ്റ ചരിത്രം നമുക്കറിയാം. രജിനിയുടെ ഇമേജിന് മുന്നിൽ രജിനിപോലും ചിഹ്നഭിന്നമാകുന്ന അവസ്ഥയിൽ, ആർക്കാണ് എന്തെങ്കിലും ചെയ്യാനാവുക? പുരുഷൻ പുരുഷനായും പെണ്ണ് പെണ്ണായും നിലനില്കാനുള്ള വകുപ്പുകളെ സ്വീകരിക്കുകയല്ലാതെ?\nചലച്ചിത്രങ്ങളെ നിരോധിക്കണമെന്ന് പറയുന്നവർ സാധാരണ മുന്നോട്ടു വെക്കുന്ന കാരണങ്ങൾ ' ഞങ്ങളുടെ വികാരങ്ങളെ വ്രണപ്പെടുത്തുന്നു', 'ഞങ്ങളെ അപമാനിക്കുന്നു' എന്നൊക്കെയാണ്. അങ്ങനെയാണെങ്കിൽ, തമിഴിൽ ഇറങ്ങുന്ന ഭൂരിപക്ഷം പടങ്ങളും, പ്രത്യേകിച്ച് രജനിയുടെ പടങ്ങൾ, ജനസംഖ്യയിൽ പാതി വരുന്ന സ്ത്രീകളെ അപമാനിക്കുന്നവയാണ് എന്ന നിലയിൽ നിരോധിക്കേണ്ടവയാണ്. പക്ഷെ, ഒരു സംവിധായികയെന്ന നിലയിൽ തിരക്കഥ എഴുതുന്ന ആളെന്ന നിലയിൽ നിരോധനം കൊണ്ട് ഒന്നും സംഭവിക്കില്ലെന്നു ഉറച്ചു വിശ്വസിക്കുന്ന ഒരാളാണ് ഞാൻ. വിമർശനങ്ങൾ കൊണ്ടും അതിനെ തുടർന്നുണ്ടാവുന്ന വിവാദങ്ങൾ കൊണ്ടും സാംസ്‌കാരികമായ മാറ്റങ്ങൾ കൊണ്ടുവരാൻ കഴിയുമെന്ന് പറയുന്നത് പോലും, ഇനിയും ഒരു സിവിൽ സമൂഹമായി മാറിക്കഴിഞ്ഞിട്ടില്ലാത്ത, അതിനെ എതിർക്കുന്ന തമിഴ് സമൂഹത്തിൽ ഒരു തമാശയായേ കരുതപ്പെടുകയുള്ളൂ.\nരജനിയുടെ ഓരോ പുതിയ പടം ഇറങ്ങുമ്പോഴും ഞാൻ ആലോചിക്കുന്നത് ഇതാണ്: പെണ്ണായ ഞാനെന്തിന് സ്വന്തം കാശ് മുടക്കി ടിക്കറ്റെടുത്ത് രജനിയുടെ പടം കാണണം. അദ്ദേഹം അധികാരപൂർവ്വം എന്റെ മുഖത്തു കാറിത്തുപ്പുന്നതിനെ എന്തിന് ആസ്വദിച്ച് സ്വീകരിക്കണം? ചിത്രത്തിന്റെ സംവിധായകൻ രഞ്ജിത്ത് സ്ത്രീവിരുദ്ധത എന്ന മോശം ചരിത്രത്തിൽ നിന്ന് രജനിയെ സ്വതന്ത്രനാക്കി എന്നറിഞ്ഞാൽ മാത്രം കബാലിയുമായി പൊരുത്തപ്പെടാം.\nതമിഴിൽനിന്ന് വിവർത്തനം: രവിശങ്കർ


What is the trend for the gold price in 2013,സ്വര്‍ണവില എങ്ങോട്ട്? -Offbeat, Mathrubhumi Business\nവില എത്ര കയറിയാലും മഞ്ഞലോഹത്തോട് മനുഷ്യനുള്ള കമ്പം കുറയുന്നില്ല. ഇക്കഴിഞ്ഞ ചൊവ്വാഴ്ച കേരളത്തില് പവന്‍വില 24,240 രൂപയിലെത്തി റെക്കോഡിട്ടശേഷം തൊട്ടടുത്ത ദിവസങ്ങളില് താഴേക്ക് പോയി. ആഗോള വിപണിയില് 12 വര്‍ഷമായി സ്വര്‍ണവില തുടര്‍ച്ചയായി മുന്നേറുകയാണ്. കഴിഞ്ഞ ഒമ്പതു പതിറ്റാണ്ടുകള്‍ക്കിടയില് ഇത്ര തുടര്‍ച്ചയായ മുന്നേറ്റം ഉണ്ടായിട്ടില്ല. 2001ല് ട്രോയ് ഔണ്‍സിന് (31.1 ഗ്രാം തനിത്തങ്കം) 255 ഡോളറായിരുന്നു വിലയെങ്കില് ഇപ്പോഴത് 1,700 ഡോളറിന് മുകളിലാണ്. 2013ലും വില വര്‍ധന തുടരുമെന്നാണ് കണക്കാക്കുന്നത്. 11 ശതമാനത്തിലധികം വില വര്‍ധനവാണ് അടുത്ത വര്‍ഷം പ്രതീക്ഷിക്കുന്നത്.\nവില ഉയരുമ്പോഴും ഡിമാന്‍ഡ് കുറയുന്നില്ല എന്നതാണ് കൗതുകകരം. 2012 ജൂലായ് - സപ്തംബര് ത്രൈമാസത്തില് 223.2 ടണ് സ്വര്‍ണമാണ് ഇന്ത്യയില് വിറ്റത്. മുന്‍വര്‍ഷം ഇതേകാലയളവിലെ 204.8 ടണ്ണിനെക്കാള്9ശതമാനം കൂടുതല്. സ്വര്‍ണാഭരണ വില്‍പന ഏഴ് ശതമാനം ഉയര്‍ന്നപ്പോള് നിക്ഷേപം 12 ശതമാനം ഉയര്‍ന്നു.\nആഗോള തലത്തില് സ്വര്‍ണവില്‍പന കുറഞ്ഞപ്പോഴാണ് ഇന്ത്യയില് ഉപഭോഗം കൂടിയത്. ആഗോള വിപണിയില് ജൂലായ് - സപ്തംബര് ത്രൈമാസത്തില് 1,084.6 ടണ്ണാണ് വിറ്റത്. മുന്‍വര്‍ഷം ഇതേകാലയളവില് 1223.4 ടണ്ണായിരുന്നു വില്‍പന. മൂല്യത്തിലുണ്ടായ ഇടിവ് 14 ശതമാനമാണ്.\nസുരക്ഷിത നിക്ഷേപമെന്ന നിലയില് സ്വര്‍ണത്തിന് ആവശ്യമേറുന്നതാണ് വില വര്‍ധനവിന് കാരണം. റിസര്‍വ് ബാങ്ക് ഓഫ് ഇന്ത്യ ഉള്‍പ്പെടെ കേന്ദ്ര ബാങ്കുകള് പോലും ഖജനാവിലേക്ക് സ്വര്‍ണം വാങ്ങിക്കൂട്ടുന്നത് ഇതിന് തെളിവാണ്. കേന്ദ്ര ബാങ്കുകള് 97.6 ടണ് സ്വര്‍ണമാണ് വാങ്ങിക്കൂട്ടിയത്. കഴിഞ്ഞ ഏഴ് ത്രൈമാസങ്ങളില് ആറിലും കേന്ദ്ര ബാങ്കുകള് ഇതേ അളവില് വാങ്ങുകയുണ്ടായി. ഈ വര്‍ഷം കേന്ദ്ര ബാങ്കുകള് വാങ്ങിയ സ്വര്‍ണത്തിലുണ്ടായ വളര്‍ച്ച ഇതുവരെ9ശതമാനമാണ്.\nഗോള്‍ഡ് എക്‌സ്‌ചേഞ്ച് ട്രേഡഡ് ഫണ്ട് (ഗോള്‍ഡ് ഇടിഎഫ്), ഇ-ഗോള്‍ഡ് പോലുള്ള നിക്ഷേപമാര്‍ഗ്ഗങ്ങള്‍ക്ക് ഇപ്പോള് പ്രിയമേറിവരികയാണ്. സ്വര്‍ണം കൈയില് വെയ്ക്കാതെതന്നെ സ്വര്‍ണവിലയിലെ ഏറ്റക്കുറച്ചിലുകളുടെ നേട്ടം കൊയ്യാമെന്നതാണ് ഈ നിക്ഷേപ മാര്‍ഗ്ഗങ്ങളുടെ ഏറ്റവും വലിയ സവിശേഷത. സ്വര്‍ണം കൈവശം സൂക്ഷിക്കുന്നതിനെക്കാള് സുരക്ഷിതമാണെന്നതാണ് മറ്റൊരു ഗുണം.\nസ്വര്‍ണത്തില് നിക്ഷേപം നടത്തുന്ന മ്യൂച്വല് ഫണ്ടുകള് എന്നു വേണമെങ്കില് ഗോള്‍ഡ് ഇടിഎഫിനെ വിശേഷിപ്പിക്കാം. മ്യൂച്വല് ഫണ്ട് സ്ഥാപനങ്ങളാണ് ഗോള്‍ഡ് ഇടിഎഫുകള് കൈകാര്യം ചെയ്യുന്നത്. നിക്ഷേപകരില്‍നിന്ന് സമാഹരിക്കുന്ന തുകയ്ക്ക് സ്വര്‍ണക്കട്ടികള് വാങ്ങി സൂക്ഷിക്കുകയാണ് ഗോള്‍ഡ് ഇ.ടി.എഫുകള് ചെയ്യുന്നത്. ഓഹരികള് വ്യാപാരം ചെയ്യുന്നതുപോലെ സ്‌റ്റോക്ക് എക്‌സ്‌ചേഞ്ചുകളിലാണ് ഇവയുടെ വ്യാപാരം. അതിനാലാണ് ഇവയെ എക്‌സ്‌ചേഞ്ച് ട്രേഡഡ് ഫണ്ട് (ഇടിഎഫ്) എന്നുപറയുന്നത്. സ്റ്റോക്ക് എക്‌സ്‌ചേഞ്ചുകളില് വ്യാപാരം ചെയ്യപ്പെടുന്നതിനാല് എപ്പോള് വേണമെങ്കിലും നിക്ഷേപം വിറ്റ് പണമാക്കാം. പത്തോളം മ്യൂച്വല് ഫണ്ട് സ്ഥാപനങ്ങള് ഇന്ന് ഗോള്‍ഡ് ഇടിഎഫുകള് വിപണിയിലിറക്കിയിട്ടുണ്ട്. ഡീമാറ്റ് അക്കൗണ്ടും ട്രേഡിങ് അക്കൗണ്ടും ഉണ്ടെങ്കില് ആര്‍ക്കുവേണമെങ്കിലും ഗോള്‍ഡ് ഇടിഎഫുകള് വാങ്ങാം. സ്‌റ്റോക്ക് ബ്രോക്കിങ് സ്ഥാപനങ്ങളില് നിന്ന് ഈ അക്കൗണ്ടുകള് ആരംഭിക്കാവുന്നതാണ്.\nഇലക്ട്രോണിക് (ഡീമാറ്റ്) രൂപത്തില് സ്വര്‍ണം വാങ്ങിക്കൂട്ടാന് നിക്ഷേപകര്‍ക്ക് സൗകര്യമൊരുക്കുന്ന പദ്ധതിയാണ് ഇ-ഗോള്‍ഡ്. ഉത്പന്ന തയ്യാര് വ്യാപാര എക്‌സ്‌ചേഞ്ചായ നാഷണല് സ്‌പോട്ട് എക്‌സ്‌ചേഞ്ചാണ് (എന്‍എസ്ഇഎല്) ഈ നിക്ഷേപമാര്‍ഗം അവതരിപ്പിച്ചിട്ടുള്ളത്. ചെറുനിക്ഷേപങ്ങള്‍പോലും സാധ്യമാകുന്ന തരത്തിലാണ് ഇ-ഗോള്‍ഡ് ആവിഷ്‌കരിച്ചിരിക്കുന്നത്. 995 പരിശുദ്ധിയുള്ള ഒരു ഗ്രാം സ്വര്‍ണമാണ് ഒരു യൂണിറ്റ്. ഭാവിയിലേക്കുള്ള ആവശ്യം മുന്‍നിര്‍ത്തി എത്ര ഗ്രാം സ്വര്‍ണം വേണമെങ്കിലും വാങ്ങാം. എപ്പോള് വേണമെങ്കിലും വിറ്റു പണമാക്കുകയും ചെയ്യാം. സ്വര്‍ണമായി തന്നെ വേണമെന്നുള്ളവര്‍ക്ക് അതിനും അവസരമുണ്ട്.\nസ്വര്‍ണനാണയങ്ങളും സ്വര്‍ണക്കട്ടികളും നേരിട്ട് വാങ്ങി സൂക്ഷിക്കുന്നവരും കുറവല്ല. പല ബാങ്കുകളും ഇപ്പോള് സ്വര്‍ണനാണയങ്ങളും സ്വര്‍ണക്കട്ടികളും വില്‍ക്കുന്നുണ്ട്. പ്രധാന പോസ്റ്റ് ഓഫീസുകള്, കേന്ദ്ര പൊതുമേഖലാ സ്ഥാപനമായ എംഎംടിസി എന്നിവ വഴിയും സ്വര്‍ണനാണയങ്ങള് വാങ്ങാവുന്നതാണ്.\nഅതിനിടെ, സ്വര്‍ണക്കമ്പം ഇന്ത്യയുടെ സമ്പദ്ഘടനയെ ദോഷകരമായി ബാധിക്കുമെന്ന ആശങ്ക ശക്തമായിട്ടുണ്ട്. സ്വര്‍ണത്തിന്റെ ബഹുഭൂരിഭാഗവും ഇറക്കുമതി ചെയ്യുന്നതിനാല് അത് ഇന്ത്യയുടെ ധനകമ്മിയെ ബാധിക്കുമെന്നും രൂപയുടെ വില ഇടിവിന് വഴിവെയ്ക്കുമെന്നുമാണ് കണ്ടെത്തല്. അതിനാല്, സ്വര്‍ണത്തിന്റെ ഉപഭോഗം കുറയ്ക്കാനായി ബദല് നിക്ഷേപ മാര്‍ഗ്ഗങ്ങള് ആവിഷ്‌ക്കരിക്കാന് ഒരുങ്ങുകയാണ് റിസര്‍വ് ബാങ്ക്. കൈവശമുള്ള സ്വര്‍ണം ബാങ്കില് നിക്ഷേപിക്കാന് സൗകര്യമൊരുക്കുന്ന ഗോള്‍ഡ് ഡെപ്പോസിറ്റ് സ്‌കീം കൂടുതല് ലളിതമാക്കാനും പദ്ധതിയുണ്ട്. നിലവില് ഏതാനും ബാങ്കുകള്‍ക്ക് ഈ പദ്ധതിയുണ്ടെങ്കിലും നിക്ഷേപിക്കാവുന്ന സ്വര്‍ണത്തിന് പരിധിയുള്ളതിനാല് സാധാരണക്കാര്‍ക്ക് ഇതിന്റെ പ്രയോജനം ലഭിക്കുന്നില്ല. നിക്ഷേപിക്കുന്ന സ്വര്‍ണാഭരണങ്ങള് സ്വര്‍ണക്കട്ടിയായിട്ടോ പണമായിട്ടോ ആയിരിക്കും തിരിച്ചുലഭിക്കുക. സ്വര്‍ണത്തിന്റെ ക്രയവിക്രയം ഉയര്‍ത്തുന്നതിനായി നിക്ഷേപിക്കുന്ന സ്വര്‍ണാഭരണങ്ങള് ഉരുക്കി, സ്വര്‍ണനാണയങ്ങളായും മറ്റും വിപണിയില് ലഭ്യമാക്കുന്നതിനാലാണ് ഇത്.\nസ്വര്‍ണവിലയ്‌ക്കൊപ്പമെത്തിയതോടെ പ്ലാറ്റിനത്തിനും ആവശ്യക്കാര് ഏറി. ചെറുപ്പക്കാരാണ് പ്ലാറ്റിനത്തില് തീര്‍ത്ത ആഭരണങ്ങള് അണിയാന് കൂടുതല് താത്പര്യപ്പെടുന്നത്. ഗ്രാമിന് ഏതാണ്ട് 3000 രൂപയാണ് ഇപ്പോഴത്തെ വില.\nTags: What is the trend for the gold price in 2013


ഈശ്വര കടാക്ഷമുള്ള6നക്ഷത്രങ്ങള് | Birth Stars That Have More Blessings - Malayalam BoldSky\nഈശ്വര കടാക്ഷമുള്ള6നക്ഷത്രങ്ങള്\n| Published: Monday, May 20, 2019, 18:00 [IST]\nവിശ്വാസികള്‍ക്ക് ഈശ്വരനുണ്ട്. ഈശ്വരനാണ് നമ്മുടെ പ്രവൃത്തികള്‍ക്കു ഫലം നല്‍കുന്നത് എന്നതാണ് വിശ്വാസവും. ഇതു സത് പ്രവൃത്തിയെങ്കില് ആ ഫലം, ദുഷ്ടത്തരമെങ്കില് അത് എന്നാണ് വിശ്വാസവും.\nഏതു കാര്യവും നല്ല രീതിയില് നടക്കണമെങ്കില് ഈശ്വരാധീനം, ഈശ്വര കടാക്ഷം ഉണ്ടാകണമെന്നതാണ് പൊതുവായ വിശ്വാസം. ചെയ്യുന്ന പ്രവൃത്തികള്‍ക്കു മുന്‍പായി ഈശ്വരനെ ധ്യാനിയ്ക്കുന്നതും പൂജകള് ചെയ്യുന്നതുമെല്ലാം ഈ ഒരു ലക്ഷ്യം മുന്നില് വച്ചു തന്നെയാണ്.\nനാം ജനിച്ച പ്രകാരമുള്ള നക്ഷത്രങ്ങള്‍ക്ക് വ്യത്യസ്ത ഫലങ്ങള് വരും. നക്ഷത്ര പ്രകാരം നല്ല ഫലവും ദോഷ ഫലവുമെല്ലാം വരാം. ഇത് ജനിച്ച സമയ പ്രകാരവും മറ്റും വ്യത്യാസപ്പെടുന്നുവെങ്കിലും.\nനക്ഷത്ര പ്രകാരം ചില പ്രത്യേക നക്ഷത്രങ്ങള്‍ക്ക് ഈശ്വര കടാക്ഷം കൂടുതലുണ്ട്. ഇവര്‍ക്ക് തക്കതായ സന്ദര്‍ഭങ്ങളില് ഈശ്വരന്റെ അനുഗ്രഹം കിട്ടുമെന്നു വേണം, പറയാന്. ഈശ്വരാധീനം കാരണം രക്ഷപ്പെട്ടു എന്നു നാം പലപ്പോഴും പറയുന്നതിന്റെ പൊരുള് ഇതു തന്നെയാണ്.\nഏതെല്ലാം നക്ഷത്രങ്ങള്‍ക്കാണ് ഈശ്വരാധീനം കൂടുതലെന്നറിയൂ, ഇൗശ്വര കടാക്ഷത്തിനായി എന്തെല്ലാം ചെയ്യണമെന്നും അറിയൂ,\nധനം വരാനും നില നില്‍ക്കാനും ഇതാണു വഴികള്\nഈശ്വര കടാക്ഷം കൂടുതലുളള ഒരു നക്ഷത്രമാണ് പുണര്‍തം. ആപത്കാല ഘട്ടങ്ങളില് ഈശ്വരന് എപ്പോഴും കൂടെ നില്‍ക്കുന്ന നക്ഷത്രമെന്നു വേണം, പറയാന്.\nഅവിട്ടം ഈശ്വര കടാക്ഷമുള്ള മറ്റൊരു നക്ഷത്രമാണ്. അവശ്യ സന്ദര്‍ഭങ്ങളില് ഈ നാളുകാരെ ഈശ്വരാധീനം തേടി വരുമെന്നും ഇതു വഴി പ്രതിസന്ധികള് നീങ്ങുമെന്നും പറയാം.\nചോതിയും ഈശ്വാര കടാക്ഷം ഏറെയുളള ഒരു നക്ഷത്രം തന്നെയാണ്. ചോതി നക്ഷത്രക്കാര് വേണ്ട രീതിയില് കര്‍മങ്ങള് ചെയ്താല് ഈശ്വരാധീനം ഉറപ്പാണ്.\nതിരുവാതിര, തൃക്കേട്ട എന്നിവയും ഈശ്വര കടാക്ഷം ഏറെയുള്ള പ്രധാനപ്പെട്ട നാളുകാരാണെന്നു വേണം, പറയാന്. അവശ്യ ഘട്ടങ്ങളില് ഈശ്വരന്റെ അനുഗ്രഹം കൂടെയുളളവര്.\nഅവസാന നാളായ രേവതിയും ഈ ഗണത്തില് പെട്ടതു തന്നെയാണ്. ഈശ്വര കടാക്ഷം കൂടെ നില്‍ക്കുന്ന നാളാണിത്.\nവ്യാഴത്തിന്റെ സ്ഥിതിയാണ് പൊതുവേ ഈശ്വരാധീനത്തിനു കാരണമായി പറയുന്നത്. ചില പ്രത്യേക സ്ഥാനങ്ങളില് വ്യാഴം വരുന്നത് നല്ലതും ചില സ്ഥാനങ്ങളില് വരുന്നത് ദോഷവും വരുത്തുമെന്നു പറയാം. വ്യാഴം നല്ല സ്ഥാനത്തു വരുമ്പോള് ലഭിയ്ക്കുന്ന ഒന്നാണ് ഈശ്വര കടാക്ഷവും.\nഎന്നാല് ഈ നാളുകാരെങ്കിലും\nഎന്നാല് ഈ നാളുകാരെങ്കിലും ചെയ്യേണ്ടുന്ന കര്‍മങ്ങള് ചെയ്യാതിരുന്നാല് പ്രയോജനം ലഭിയ്ക്കില്ലെന്നു വേണം, പറയുവാന്. അതായത് മുതിര്‍ന്നവരെ ബഹുമാനിയ്ക്കാതിരിയ്ക്കുക, ക്ഷേത്രത്തില് പോകാതിരിയ്ക്കുക തുടങ്ങിയ ചെയ്യുന്നത് ഫലം കുറയ്ക്കുമെന്നര്‍ത്ഥം. ഈശ്വരാധീനമെങ്കിലും തങ്ങള് ചെയ്യേണ്ടുന്ന ഇത്തരം നല്ല പ്രവൃത്തികള് ചെയ്യുന്നത്, ഈശ്വരനെ പ്രീണിപ്പിയ്ക്കുന്നത് ഈ നാളുകാര്‍ക്കുളള ഈ പ്രത്യേക അനുഗ്രഹം വര്‍ദ്ധിപ്പിയ്ക്കുന്ന ഒന്നാണ്. അതായത് വിധിയാം വണ്ണം കാര്യങ്ങള് ചെയ്താല് ഈശ്വരാനുഗ്രഹം കൂടുതല് വരുമെന്നു വേണം, പറയാന്.\nഈശ്വരാധീനം കുറഞ്ഞ നാളുകാര്‍ക്ക്\nഇനി ഈശ്വരാധീനം കുറഞ്ഞ നാളുകാര്‍ക്ക് ഇതു വര്‍ദ്ധിപ്പിയ്ക്കാനും വഴികളുണ്ട്. ഇതില് പ്രധാനപ്പെട്ട ഒന്നാണ് കുടുംബ ദേവ, ദേവതാ പ്രീതി വരുത്തുക എന്നത്. ഇതു പോലെ ദേശ ദേവ, ദേവതാ പ്രിതിയും വരുത്തുക. ഇവിടങ്ങള്, പ്രത്യേകിച്ച് കുടംബ ക്ഷേത്രത്തില് വര്‍ഷത്തില് ഒരിക്കലെങ്കിലും, ദേശ ക്ഷേത്രത്തില് മാസത്തില് ഒരിക്കലെങ്കിലും ദര്‍ശനം നടത്തി തനിക്കാവുന്ന വണ്ണം വഴിപാടുകള് ചെയ്യാം. ഈശ്വരാധീനം നേടാം.\nഇതുപോലെ കുടുംബ ക്ഷേത്രം ഏതെന്ന് അറിയില്ലെങ്കില് ഗുരുവും വായുവും ചേര്‍ന്നു പ്രതിഷ്ഠിച്ച ഗുരുവായൂര് ക്ഷേത്രത്തില് ദേവനെ കുടുംബ ദേവതയായി സങ്കല്‍പ്പിച്ച് മഞ്ഞപ്പട്ട്, തുളസി മാല, പാല്‍പായസ വഴിപാടുകള് ചെയ്യുക. ഇതു പോലെ അവിടേയ്‌ക്കെത്താന് ബുദ്ധിമുട്ടെങ്കില് അടുത്തുള്ള കൃഷ്ണ ക്ഷേത്രത്തില് ഇത്തരം വഴിപാടുകളാകാം.\nBirth Stars That Have More Blessings\nBirth Stars That Have More Blessings, Read more to know about,\nStory first published: Monday, May 20, 2019, 18:00 [IST]\nMay 20, 2019 ലെ വാര്‍ത്തകള്


p-k-kunhalikutty-against-kerala-government | അഴിമതി മറയ്ക്കാൻ സർക്കാർ വിശുദ്ധ ഗ്രന്ഥത്തെ കൂട്ടുപിടിക്കുകയാണെന്ന് പി.കെ. കുഞ്ഞാലിക്കുട്ടി; ചർച്ച വഴിമാറ്റി വിടരുതെന്നും മുസ്ലിം ലീഗ് നേതാവ് - MarunadanMalayalee.com\nSeptember 20, 202001:19 PM IST Permalink\nമലപ്പുറം: അഴിമതി മറയ്ക്കാൻ സർക്കാർ വിശുദ്ധ ഗ്രന്ഥത്തെ കൂട്ടുപിടിക്കുകയാണെന്ന് മുസ്ലിം ലീഗ് നേതാവ് പി.കെ. കുഞ്ഞാലിക്കുട്ടി. ആരാണ് ഈ അടവെടുത്തതെന്ന് ജനങ്ങൾക്കറിയാം. അഴിമതി ആരോപണത്തിന് മറുപടി പറയുകയാണ് വേണ്ടതെന്നും അദ്ദേഹം ആവശ്യപ്പെട്ടു. വിശുദ്ധ ഗ്രന്ഥമായാലും നേരായ മാർഗത്തിൽ കൊണ്ടുവരുന്നതിന് എന്താണ് തടസമെന്നും അദ്ദേഹം ചോദിച്ചു. അഴിമതി ആരോപണങ്ങൾക്കും അരുതാത്തത് നടന്നതിനും മറുപടി പറയണമെന്നും അല്ലാതെ മറ്റ് പലരേയും ബാധിക്കുന്ന തരത്തിൽ ചർച്ച വഴിമാറ്റി വിടരുതെന്നും അദ്ദേഹം പറഞ്ഞു.\nനയതന്ത്ര ചാനൽ ഉപയോഗിച്ച് ആരോപണ വിധേയരായ വ്യക്തികൾ പല സാധനങ്ങളും കൊണ്ടുവന്നതിനേക്കുറിച്ചാണ് ആരോപണം ഉയർന്നിരിക്കുന്നത്. ഇപ്പോഴത്തെ ആരോപണം ഈന്തപ്പഴം കൊണ്ടുവന്നതിനേക്കുറിച്ചാണ്. അതിനൊപ്പം മറ്റെന്തെങ്കിലും കൊണ്ടുവന്നോ എന്നറിയാൻ ജനങ്ങൾക്ക് ആകാംക്ഷയുണ്ടെന്നും അന്വേഷണം നടത്തുക സ്വാഭാവികമാണെന്നും അദ്ദേഹം പറഞ്ഞു. ഈന്തപ്പഴത്തിനകത്ത് കുരു തന്നെയാണോ എന്നും കുഞ്ഞാലിക്കുട്ടി ചോദിച്ചു. കൊണ്ടുവന്ന ഈന്തപ്പഴത്തിന്റെ തൂക്കം കൂടുതൽ ആയിരുന്നുവെന്നും അദ്ദേഹം ചൂണ്ടിക്കാട്ടി. വിശുദ്ധ ഗ്രന്ഥമായാലും ഈന്തപ്പഴമായാലും നേരായ വഴിയിൽ കൊണ്ടുവരുന്നതിൽ എന്താണ് തടസ്സമെന്നും അദ്ദേഹം ചോദിച്ചു.


ആംബുലന്‍സ് പൊട്ടിത്തെറിച്ച് രോഗിയും മകളും മരിച്ചു – Chandrika Daily\nBy chandrika Wednesday July 27, 2016 11:26 am\nആംബുലന്‍സ് പൊട്ടിത്തെറിച്ച് രോഗിയും മകളും മരിച്ചു\nമാനന്തവാടിയില് നിന്നു രോഗിയുമായി കോട്ടയത്തെ ആസ്പത്രിയിലേക്കു പോകുംവഴി ആംബുലന്‍സിന് തീപിടിച്ച് അച്ഛനും മകളും മരിച്ചു. ഇന്നലെ രാത്രി ഏഴരയോടെ എംസി റോഡില് മീങ്കുന്നത്തിനു സമീപം കാവിശ്ശേരി കവലയിലെ…\nമാനന്തവാടിയില് നിന്നു രോഗിയുമായി കോട്ടയത്തെ ആസ്പത്രിയിലേക്കു പോകുംവഴി ആംബുലന്‍സിന് തീപിടിച്ച് അച്ഛനും മകളും മരിച്ചു. ഇന്നലെ രാത്രി ഏഴരയോടെ എംസി റോഡില് മീങ്കുന്നത്തിനു സമീപം കാവിശ്ശേരി കവലയിലെ വളവിലായിരുന്നു അപകടം. ഏറ്റുമാനൂര് കട്ടച്ചിറ വരവുകാലായില് വി.ജെ. ജെയിംസ് (78) മകള് അമ്പിളി (46) എന്നിവരാണ് മരിച്ചത്.\nആംബുലന്‍സ് ഡ്രൈവര് കൃഷ്ണദാസ്, മെയില് നഴ്‌സ് മെല്‍ബിന് ആന്റണി എന്നിവര് നിസാര പരിക്കുകളോടെ രക്ഷപ്പെട്ടു. അപകടത്തില് പരിക്കേറ്റ ജെയിംസിന്റെ മകന് അഭിലാഷിന്റെ ഭാര്യ ജോയ്‌സ്, ഹോംനഴ്‌സ് കുമളി ലോവര്‍ക്യാംപ് അംബേദ്കര് കോളനിയിലെ ലക്ഷ്മി(30) എന്നിവര് ആസ്പത്രിയില് ചികിത്സയിലാണ്.\nആംബുലന്‍സിലെ ഓക്‌സിജന് സിലിണ്ടര് പൊട്ടിത്തെറിച്ചതാകാം അപകട കാരണമെന്നാണു പൊലീസിന്റെ പ്രാഥമിക വിലയിരുത്തല്. െ്രെഡവര് ചാടിയിറങ്ങി ആംബുലന്‍സിലുണ്ടായിരുന്നവരെ പുറത്തേക്കിറക്കുന്നതിനിടെ വാഹനം മുന്നോട്ടു നീങ്ങുകയും വന് സ്‌ഫോടനശബ്ദത്തോടെ പൊട്ടിത്തെറിക്കുകയുമായിരുന്നു. ആംബുലന്‍സില് നിന്നു തീപടര്‍ന്നു പിടിച്ച നിലയില് അമ്പിളി പുറത്തേക്കു തെറിച്ചു റോഡില് വീണെങ്കിലും രക്ഷപ്പെടുത്താനായില്ല. ജെംയിസ് ആംബുലന്‍സിനുള്ളില് തന്നെ കത്തിയമര്‍ന്നു.


ലയണൽ മെസ്സിയെ സൈൻ ചെയ്യുന്ന കാര്യത്തിൽ നിർണായകമായ തീരുമാനമെടുത്ത് മാഞ്ചസ്റ്റർ സിറ്റി! - Goal Malayalam Sports\nബാഴ്സയുടെ ഇതിഹാസ നായകനായ ലയണൽ മെസ്സി ക്ലബ്ബ് വിടുകയാണെന്നു പ്രഖ്യാപിച്ചത് മുതൽ താരത്തെ സൈൻ ചെയ്യാൻ ഏറെ സാധ്യതകൾ കല്പിക്കപ്പെട്ട ടീമായിരുന്നു മാഞ്ചസ്റ്റർ സിറ്റി. ഈ സമ്മറിൽ നടക്കാനിരുന്ന ട്രാൻസ്ഫറിൽ ഇപ്പോൾ അപ്രതീക്ഷതമായ മാറ്റങ്ങൾ സംഭവിച്ചിരിക്കുകയാണ്.\nകഴിഞ്ഞ സമ്മറിൽ ലയണൽ മെസ്സി ബാഴ്‌സ വിടുമെന്ന് പ്രഖ്യാപിച്ചെങ്കിലും എങ്ങോട്ട് പോവുമെന്നോ അല്ലെങ്കിൽ ബാഴ്സയിൽ തന്നെ തുടരുമോ എന്നൊന്നും വ്യക്തമാക്കിയിരുന്നില്ല.\nമാഞ്ചസ്റ്റർ സിറ്റിയുടെയും പി.എസ്.ജിയുടെയും പേരുകൾ സജീവമായി ഉയർന്നിരുന്നെങ്കിലും ഔദ്യോഗികമായി സ്ഥിരീകരണമൊന്നും ഉണ്ടായിരുന്നില്ല. കാര്യങ്ങൾ ഇങ്ങനെയൊക്കെയാണെങ്കിലും സിറ്റിയുടെ പ്രധാന ലക്ഷ്യം മെസ്സിയല്ല, ബൊറൂസിയ ഡോർട്മുണ്ടിന്റെ ഏർലിംഗ് ഹാലന്റിനെയാണ് സിറ്റി സൈൻ ചെയ്യാൻ ഒരുങ്ങിയിരിക്കുന്നത്.\nManchester City will reportedly not move for FC Barcelona captain Lionel Messi! #SLInt\nFull story: https://t.co/3RXCWouohI pic.twitter.com/zZbZdD1ZN8\nസിറ്റിയുടെ ഈ പദ്ധതി നടന്നില്ലെങ്കിൽ പിന്നെ ഹാരി കെയ്ൻ, റൊമേലു ലുക്കാക്കു എന്നിവരിലേക്ക് സിറ്റി തിരിഞ്ഞേക്കും. സ്‌പോർട് റിപ്പോർട്ട് ചെയ്തത് പ്രകാരം സിറ്റി ഇപ്പോൾ ലക്ഷ്യം വെക്കുന്നത് ഒരു മികച്ച സ്‌ട്രൈക്കറെയാണ്. അതുകൊണ്ട് തന്നെ മെസ്സിയോടുള്ള സിറ്റിയുടെ താത്പര്യം കുറവായിരുന്നു.\nമെസ്സിയിനി ബാഴ്സയിൽ തന്നെ തുടരുമോ എന്ന ആശങ്കയും സിറ്റിയെ ഈ നീക്കത്തിൽ നിന്നും പിന്മാറുന്നതിനെ സ്വാധീനിച്ചിരുന്നു. മെസ്സിയുമായി 15 വർഷത്തോളമായി നല്ലൊരു ബന്ധം കാത്തുസൂക്ഷിക്കുന്ന ബാഴ്‌സയുടെ പുതിയ പ്രസിഡന്റ് ജോൻ ലപ്പോർട്ടയ്ക്ക് മെസ്സിയുടെ കാര്യത്തിൽ നല്ല വിശ്വാസമുണ്ട്.\nലോക ഫുട്‌ബോൾ ആരാധകരെയും പണ്ഡിറ്റുകളെയും ഞെട്ടിച്ചു കൊണ്ട് മെസ്സി ബാഴ്സയിൽ നിന്നും പോവുമോ ഇല്ലയോ എന്ന് കാത്തിരുന്നു കാണാം.


Latest cisco ജോലി | യൂത്ത്4വേല\nനിലവിലെ തിരയൽ: cisco\nഎല്ലാ 54 തൊഴിലുകളും കാണുക\nഎല്ലാ4തൊഴിലുകളും കാണുക\nതൊഴിലാളികളെക്കുറിച്ചുള്ള രസകരമായ വസ്തുതകൾ cisco പ്രഫഷണൽസ്\nഇയ്യോബ് അവസരങ്ങൾ - മൊത്തം 60 (0.06%) ജോലി ഉണ്ട് CISCO വേണ്ടി മൊത്തം 97703 തൊഴിലവസരങ്ങൾ നിന്നു പോസ്റ്റ്. CISCO ൽ നുള്ള അവ തുറന്നുകാട്ടുന്ന3കമ്പനികൾ കാണുക, പിന്തുടരുക.\nഎതിരാളികളെ തൊഴിലന്വേഷകരുടെ കുറിച്ച് - ഈ 497 (0.01%) അംഗങ്ങൾ 5096259 എണ്ണം യൊഉഥ്൪വൊര്ക് ൽ 97703 ഉണ്ട്. രജിസ്റ്റർ & നിങ്ങളുടെ യുവതലമുറ4വർക്ക് പ്രൊഫൈൽ നിർമ്മിക്കുക, ശ്രദ്ധിക്കപ്പെടാൻ ശ്രദ്ധിക്കുകയും നിങ്ങളുടെ കഴിവുകൾ അറിയുകയും ചെയ്യുക.\nസാധ്യതയുള്ള 8.28 സാധ്യതയുള്ള പൊരുത്തപ്പെടുന്ന ജോലി CISCO വേണ്ടി ജോലി ഓരോ വില്കാം കൂടെ. മികച്ച തൊഴിലവസരങ്ങൾ ലഭിക്കാൻ ചുവടെ വേഗത്തിൽ പ്രയോഗിക്കുക.\nതൊഴിലവസരങ്ങളുമായി താരതമ്യപ്പെടുത്തുമ്പോൾ തൊഴിൽ അന്വേഷിക്കുന്ന ആളുകളുടെ എണ്ണം താരതമ്യം ചെയ്യുന്ന മാർക്കറ്റിങ് പഠനമാണിത്. ഇയ്യോബ് വിശകലനം ഓരോ വിദ്യാർഥികൾ ശരാശരി 497 ഓരോ CISCO ജോലി സാധ്യതയുള്ള തൊഴിലന്വേഷകരുടെ കുറിച്ച് ഉണ്ട് എന്നാണ്.\n60 (0.06%) CISCO 497 (0.06%) എണ്ണം കഴിവുകൾ ഇല്ലാതെ യുവാക്കൾ 5096259 യൂത്ത് രജിസ്റ്റർ അപേക്ഷിച്ച് ലിസ്റ്റ് മൊത്തം 97703 തൊഴിലവസരങ്ങൾ നിന്നു ജോലി ഉണ്ട് പ്ലാറ്റ്ഫോം.\ncisco എന്നതിനായുള്ള ശരാശരി തൊഴിലവസരങ്ങളുടെ എണ്ണം ശരാശരി തൊഴിലന്വേഷകരുടെ എണ്ണത്തേക്കാൾ കൂടുതലാണ്.\nഉദ്യോഗാർത്ഥികളെ cisco ൽ world പ്രൊഫഷണലുകൾ കമ്പനികൾ\nശമ്പളത്തിനായി Cisco ജോലി ൽ World എന്താണ്\nCisco Jobs ജോലികൾ എന്നതിനായി തൊഴിൽ യോഗ്യതയുള്ളവരുടെ വിദ്യാഭ്യാസ യോഗ്യത എന്താണ്?\nCisco ജോലികൾ എന്നതിനുള്ള തൊഴിലുടമകളുടെ കഴിവുകളും കഴിവും?\nCisco ജോലികൾ എന്നതിനായി പ്രവർത്തിക്കുന്ന മികച്ച കമ്പനികൾ ഏതാണ്


ഇന്ത്യക്കാര് മരിക്കാനുള്ള കാരണങ്ങളില് ആദ്യമൂന്നു സ്ഥാനങ്ങള്: ഹൃദയാഘാതം, ശ്വാസകോശതടസം, പക്ഷാഘാതം\nഹൃദയാഘാതം, ശ്വാസകോശതടസം, പക്ഷാഘാതം; ഇവയാണ് ഇന്ത്യയില് മരണകാരണമാകുന്ന രോഗങ്ങളില് ആദ്യമൂന്നു കാരണങ്ങള്. മൂന്നിലൊന്നു മരണങ്ങള്‍ക്കും ഇവയാണു കാരണങ്ങളാകുന്നത്.\nനാലും അഞ്ചും സ്ഥാനങ്ങളില് പ്രമേഹവും വൃക്കരോഗങ്ങളുമാണ്. ഇന്ത്യയില് മരണകാരണമാകുന്ന ആദ്യപത്തെണ്ണത്തില് സാംക്രമികരോഗമല്ലാത്ത അഞ്ചു രോഗങ്ങളാണിവ. സാംക്രമികരോഗങ്ങളില് പ്രധാനപ്പെട്ടവ ബ്രോങ്കൈറ്റിസ്, ന്യൂമോണിയ, വയറിളക്കം എന്നിവയാണ്. മാസം തികയാതെയുണ്ടാകുന്ന ശിശുക്കളിലെ ടി ബി ഉള്‍പ്പെടെയുള്ള രോഗങ്ങളും പ്രാധാനകാരണമായി കണക്കാക്കപ്പെടുന്നു. മരണകാരണങ്ങളില് പത്താം സ്ഥാനം റോഡപകടമാണ്. ഇന്ത്യയില് പ്രതിവര്‍ഷമുണ്ടാകുന്ന 10.3 മില്യണ് മരണങ്ങളില് 60 ശതമാനവും ഈ പത്തുകാരണങ്ങള് കൊണ്ടുണ്ടാകുന്നവയാണ്.\nസിയാറ്റില് ആസ്ഥാനമായി പ്രവര്‍ത്തിക്കുന്ന ഇന്‍സ്റ്റിറ്റ്യൂട്ട് ഓഫ് ഹെല്‍ത്ത് മെട്രിക്‌സ് ആന്‍ഡ് ഇവാല്വേഷന്റെ ഗവേഷകര് 195 രാജ്യങ്ങളിലെ 249 മരണകാരണങ്ങള് സംബന്ധിച്ചു നടത്തിയ പഠനങ്ങളില്‍നിന്നുരുത്തിരിഞ്ഞ കണ്ടെത്തലുകള് ലാന്‍സെറ്റ് എന്ന ശാസ്ത്ര പ്രസിദ്ധികരണത്തില് റിപ്പോര്‍ട്ട് ചെയ്യപ്പെട്ടതാണിത്.


ഐസിയുവിൽ വെച്ച് ഉത്രയുടെ ശരീരത്തിൽനിന്ന് 12 പവൻ സൂരജ് ഊരിയെടുത്തു ; അമ്മയെയും സഹോദരിയെയും ഇന്ന് ചോ - Samakalika Malayalam\nഐസിയുവിൽ വെച്ച് ഉത്രയുടെ ശരീരത്തിൽനിന്ന് 12 പവൻ സൂരജ് ഊരിയെടുത്തു ; അമ്മയെയും സഹോദരിയെയും ഇന്ന് ചോദ്യം ചെയ്യും ; അറസ്റ്റിന് സാധ്യത\nBy സമകാലികമലയാളം ഡെസ്‌ക് | Published: 02nd June 2020 08:00 AM |\nLast Updated: 02nd June 2020 08:00 AM | A+A A- |\nകൊല്ലം : കൊല്ലം അഞ്ചലിൽ യുവതിയെ പാമ്പിനെക്കൊണ്ട് കടിപ്പിച്ചുകൊന്ന കേസിൽ പ്രതി സൂരജിന്റെ അമ്മ രേണുകയെയും സഹോദരിയെയും അന്വേഷണസംഘം ഇന്ന് കസ്റ്റഡിയിലെടുത്ത് ചോദ്യം ചെയ്യും. ഇരുവരോടും ഇന്ന് ക്രൈംബ്രാഞ്ച് ഓഫീസിൽ ഹാജരാകാൻ ആവശ്യപ്പെട്ടിട്ടുണ്ട്. ഇവരെയും അറസ്റ്റ് ചെയ്തേക്കുമെന്നാണ് സൂചന. സൂരജിന്റെ കുടുംബാംഗങ്ങളുടെ മൊഴികളില് വൈരുധ്യമുണ്ടെന്ന് പൊലീസ് കണ്ടെത്തി.\nഫോറൻസിക് പരിശോധനക്കായി സൂരജിന്റെ കിടപ്പുമുറി സീൽചെയ്തു. കിടക്കവിരി ഉൾപ്പെടെ സൂരജിന്റെ കുടുംബം നശിപ്പിച്ചതായാണ് സൂചന. കേസിൽ സൂരജിന്റെ അച്ഛൻ സുരേന്ദ്രനെ ക്രൈംബ്രാഞ്ച് ഇന്നലെ അറസ്റ്റ് ചെയ്തിരുന്നു. മരിച്ച ഉത്രയുടെ സ്വർണാഭരണങ്ങള് സൂരജിന്റെ വീട്ടിൽ കുഴിച്ചിട്ട നിലയിൽ കണ്ടെത്തിയിരുന്നു. സൂരജിന്റെ അച്ഛൻ സുരേന്ദ്രനാണ് സ്വർണം കുഴിച്ചിട്ട സ്ഥലം ക്രൈംബ്രാഞ്ച് അന്വേഷണ സംഘത്തിന് കാണിച്ച് കൊടുത്തത്.\nഉത്രയുടെ സ്വര്‍ണാഭരണങ്ങള് വീടിനടുത്തുള്ള റബര് തോട്ടത്തില് നിന്നാണ് കണ്ടെത്തിയത്. 36 പവൻ തൂക്കമുള്ള ആഭരണങ്ങള് രണ്ട് പൊതികളിലാക്കി കുഴിച്ചിട്ട നിലയിലായിരുന്നു. സൂരജിന്റെ കുടുംബാംഗങ്ങളുടെ ബാങ്ക് ലോക്കറുകളും പരിശോധിക്കും. സൂരജ് മുന്‍പും പാമ്പിനെ വീട്ടില് കൊണ്ടുവന്നിട്ടുണ്ടെന്ന് അച്ഛൻ മൊഴി നൽകി.\nസ്വർണാഭരണങ്ങൾ ബാങ്ക് ലോക്കറിൽനിന്ന് മാർച്ച് രണ്ടിനാണ് സൂരജ് എടുത്തത്. അന്നു രാത്രിയിലാണ് സൂരജിന്റെ അടൂർ പറക്കോട്ടെ വീട്ടിൽ ഉത്രയെ ആദ്യം പാമ്പുകടിച്ചത്. പാമ്പുകടിയേറ്റ് സ്വകാര്യ ആശുപത്രിയിലെ ഐസിയുവിൽ പ്രവേശിപ്പിച്ച ഉത്രയുടെ ശരീരത്തിൽനിന്ന് 12 പവൻ സൂരജ് ഊരിയെടുത്തതായി അന്വേഷണസംഘത്തിന് വിവരം ലഭിച്ചിട്ടുണ്ട്.\nഅഞ്ചൽ ഏറത്തെ സ്വന്തം വീട്ടിൽ വെച്ച് മെയ് ഏഴിനാണ് ഉത്രയ്ക്ക് വീണ്ടും പാമ്പു കടിയേറ്റത്. കിടപ്പുമുറിയിൽ പ്ലാസ്റ്റിക് ജാറിൽ ഒളിപ്പിച്ചുവച്ച മുർഖനെക്കൊണ്ട് രാത്രി സൂരജ് ഉത്രയെ കടിപ്പിച്ചു കൊലപ്പെടുത്തുകയായിരുന്നു. അതിനുമുമ്പ് സൂരജ് പാമ്പുമായി വീട്ടിലേക്കു വരുന്നത് കണ്ടതായി ബന്ധു മൊഴി നൽകിയിട്ടുണ്ട്.\n. സൂരജ് അമ്മ രേണുക സഹോദരി പൊലീസ് ഉത്ര കൊലപാതകം


ചൈനീസ് സുരക്ഷാ ഭീഷണി പഠിക്കാനൊരുങ്ങി കേന്ദ്ര സർക്കാർ - Janayugom Online\nHome / News / India / ചൈനീസ് സുരക്ഷാ ഭീഷണി പഠിക്കാനൊരുങ്ങി കേന്ദ്ര സർക്കാർ\nPosted on September 15, 2020, 9:24 pm\nരാഷ്ട്രപതിയും പ്രധാനമന്ത്രിയുമടക്കം രാജ്യത്തെ പ്രമുഖരായ പതിനായിരം പേരുടെ വിവരം ചൈനീസ് കമ്പനി ശേഖരിക്കുന്നുവെന്ന റിപ്പോർട്ടിന്റെ അടിസ്ഥാനത്തിൽ സുരക്ഷാ ഭീഷണി പഠിക്കാനൊരുങ്ങി കേന്ദ്ര സർക്കാർ. ദേശീയ സുരക്ഷാ ഉപദേഷ്ടാവ് അജിത് ഡോവലിനെ ഇതിനായി ചുമതലപ്പെടുത്തി. തന്ത്രപ്രധാന മേഖലയിലുള്ളവരെ നിരന്തരമായി നിരീക്ഷിച്ചത് ഗൗരവമുള്ള വിഷയമാണെന്നാണ് കേന്ദ്രത്തിന്റെ വിലയിരുത്തല്.\nഇന്ത്യയിലെ പ്രമുഖരെ പിന്തുടർന്ന് ചൈനീസ് കമ്പനി എത്രത്തോളം വിവരങ്ങൾ ശേഖരിച്ചുവെന്നാണ് കേന്ദ്രം പരിശോധിക്കുക. വലിയ അളവിൽ വിവരങ്ങൾ ചോർന്നിട്ടുണ്ടോ? ഇത് ദേശസുരക്ഷക്ക് ഭീഷണി സൃഷ്ടിക്കുന്ന തരത്തിലുള്ളതാണോ? എന്നിവയെല്ലാമാണ് കേന്ദ്രം പഠിക്കുക. സൈബർ സുരക്ഷ ഏജൻസികളുടെയും മറ്റ് സുരക്ഷ ഏജൻസികളുടെയും സഹായത്തോടെയാകും പഠനം നടത്തുക. ഈ പഠനം ദേശീയ സുരക്ഷ ഉപദേഷ്ടാവ് അജിത് ഡോവലിന് കൈമാറും.\nഹാർഡ്‌വെയര് നിർമ്മാണ രംഗത്ത് ചൈനക്കുള്ള മേൽക്കൈ ദുരുപയോഗം ചെയ്യപ്പെടുന്നുണ്ടോയെന്നതും പഠനത്തിന്റെ ഭാഗമാണ്. ഇത്തരത്തിൽ ഏതെങ്കിലും കമ്പനിയുമായി വിവരങ്ങൾ ചോർത്തിയ ഷെൻഹായ് ഡാറ്റ ടെക്നോളജിക്ക് ബന്ധമുണ്ടോയെന്നും പരിശോധിക്കും. സ്വദേശിവത്കരണമടക്കം സൈബർ ശുദ്ധീകരണത്തിനുള്ള സാധ്യതകളെക്കുറിച്ചും കേന്ദ്രം പഠിക്കും.\nരാജ്യ സുരക്ഷയ്ക്ക് കടുത്ത ഭീഷണിക്ക് ഇടയാക്കാൻ സാധ്യതയുള്ളതാണ് കമ്പനി നടത്തിയ നിരീക്ഷണമെന്ന വിലയിരുത്തലിന്റെ അടിസ്ഥാനത്തിലാണ് കേന്ദ്ര നീക്കം.\nEnglish summary: The Central Government is ready to study the Chinese security threat\nsecurity Chinease threat\nകോവിഡ് കാലത്തും മിത്രയ്ക്ക് വിശ്രമമില്ല; സഹായം തേടി വിളിച്ചത് 15455പേർ\nസഹോദരനുവേണ്ടി വിദ്യാർത്ഥി ജീവൻ വെടിഞ്ഞു; എങ്കിലും ആഗ്രഹം സാധിക്കാനായില്ല\nഹിന്ദു പെണ്‍കുട്ടികളെ തൊട്ടാല് കൈവെട്ടണം: കേന്ദ്ര മന്ത്രി


Saptha swara (സപ്ത സ്വര): Raappakshi chodhichu (രാപ്പക്ഷി ചോദിച്ചു)\nRaappakshi chodhichu (രാപ്പക്ഷി ചോദിച്ചു)\nഒരു പഴയ ഭക്തി ഗാനം (devotional song). വരികള് മുഴുവന് ശരിയാണൊ എന്നുറപ്പില്ല.\nAlbum: Panchajanyam (പാഞ്‌ചജന്യം)\nClue to identify raga: This raga is some times compared with AnandaBhairavi (ആനന്ദ ഭൈരവി) because they have similar swaras.\nby Ramakrishnan(രാമകൃഷ്ണന്) on 12/22/2006 Labels: lightmusic\nDecember 23, 2006 10:05 AM\nഎന്റെ വോട്ടും ആ ഗൌഡയ്ക്കു തന്നെ\nDecember 23, 2006 10:18 AM\nഅടിപൊളി! രണ്ടു ദിവസമായി എല്ലാവരേയും തമാശപ്പനി ബാധിച്ചൂ എന്ന് തോന്നുന്നു.\nഇഞ്ചിപ്പെണ്ണെ, ഈ പാട്ടിന്റെ രാഗം ഗൂഗിളില് പ്രത്യക്ഷപ്പെടുന്നില്ല അല്ലേ?!!\nഏതു രീതിയിലും ഗൌഡ ജയിച്ചേക്കും!\nDecember 23, 2006 10:47 AM\n1. “പ്രണതോസ്മി ഗുരുവായുപുരേശം“\nനിന്നുവിനാ മറിഗലദാ ഗതി\nനിഖിലജനനി മൃഡാനി ഭവാനി അംബ\nപന്നഗഭൂഷണുനി റാണി പാര്‍വ്വതി ജനനി അംബപരാകു\nസേയക രാദു വിനു ശ്രീ ബൃഹദംബവിനുമു....\nDecember 23, 2006 1:10 PM\nവളരെ നന്നായിരിക്കുന്നു രാമകൃഷ്ണജീ. അങ്ങയുടെ അയല്-പക്കക്കാരനായിരിക്കുന്നതൊരു ഗമയാണ്.\nകണ്ടോ, രാഗത്തിന്റെ പേര് ഞാന് പറയുന്നതിന് മുന്‍പ് വിശ്വേട്ടന് ചാടിക്കയറിപറഞ്ഞുകളഞ്ഞു. അല്ലെങ്കില് ഞാന് പറഞ്ഞേനേ :))\nഒന്നാം രാഗം പാടി രീതിഗൌളയാണെന്ന് ആ പാട്ടിന്റെ അപ്പന് പെരുമ്പാവൂരു തന്നെ പറഞ്ഞിട്ടുണ്ട്. പക്ഷേ ഇതു കേട്ടിട്ട് അതുപോലെ തോന്നുന്നില്ലല്ലോ?\nരാഗമെന്ന താളമെന്ന പുരിഞ്ചാ നാന് പഠിത്തേന്\nഏളു കട്ടൈ എട്ടുകട്ടൈ തെരിഞ്ചാ നാന് പഠിത്തേന്\nDecember 23, 2006 1:27 PM\nഈമെയില് വിലാസം ലഭ്യമാണോ, ഓര്, divaswapnam@yahoo.com-ലേയ്ക്ക് ഒരു ഈമെയില് അയയ്ക്കുമോ, പ്ലീസ്...\nDecember 23, 2006 1:47 PM\nMore songs in reethigowla (രീതിഗൌള):\nkandu naan mizhikalil (i only recall the first para) - abhimanyu (കണ്ടു ഞാന് മിഴികളില് - അഭിമന്യു)\nparipaalayamaam - swathi thirunal(പരിപാലയമാം - സ്വാതി തിരുനാള്)\njanani ninuvina - subbaraaya shaastrikal\nവളരെ നല്ല observation. ഒരു ഒഴുക്കന് മറുപടി: ഒരു രാഗത്തിന് ഒന്നിലധികം ജീവ സ്വരങ്ങള്/സഞ്ചാരങ്ങള് ഉണ്ടാവാം. പല പാട്ടുകള് പല രീതിയില് അവയെ explore ചെയ്യുന്നു. ഉദാ: മോഹനത്തില് ഉള്ള പല പാട്ടുകളും തമ്മില് കേള്‍ക്കാന് ഒരു സാമ്യവും തോന്നില്ല. അന്യ സ്വരങ്ങള്, താളം etc. also contribute to this. ചുരുക്കത്തില്, ഒറ്റ പാട്ടിന് tap ചെയ്യാന് പറ്റുന്നതിലും കൂടുതല് scope/potential മിക്ക രാഗങ്ങള്‍ക്കും ഉണ്ട്.\nരാമകൃഷ്ണാ, പാട്ടുകളെല്ലാം കേള്‍ക്കാറും ആസ്വദിക്കാറുമുണ്ട്. സ്വന്തം വിവരമില്ലായ്മ നാട്ടുകാരെ പറകൊട്ടി അറിയിക്കണ്ടല്ലോ എന്നു കരുതി കമന്റൊന്നും അടിക്കാറില്ലെന്നേയുള്ളൂ. ഡാ വക്കാരി പറയുന്നപോലെ “കീപ്പിറ്റപ്പീ” (ഡാ വക്കാരി -> ഡാക്ടര് വക്കാരി).\n“പാഞ്ചജന്യം” എന്റെകുട്ടിക്കാലത്തു ദിവസേനയെന്നോണം കേട്ടിരുന്ന ഒരാല്‍ബമാണ്. കാരണം മറ്റൊന്നല്ല, ആ ഒരു കാസെറ്റേ വീട്ടിലുണ്ടായിരുന്നുള്ളൂ :-) വരികള് പൊതുവെ രാമകൃഷ്ണനു തെറ്റിയിട്ടില്ല എന്നാണെന്റെ തോന്നല്. “വാര്‍മുകില്‍പ്പക്ഷിയുറഞ്ഞു” എന്നതിനെ “വാര്‍മുകില്‍പ്പക്ഷിയുലഞ്ഞു” എന്നാണ് ഞാനോര്‍ക്കുന്നത്. വരികളെല്ലാം രമേശന് നായരുടെയും, സംഗീതം പെരുമ്പാവൂര് ജി യുടെയും, ശബ്ദം ഉണ്ണിമേനോന്റെയും ആയിരുന്നു എന്നു തോന്നുന്നു ആ ആല്‍ബത്തില്, അല്ലേ?\nJanuary 03, 2007 8:04 PM\nരമേശന് നായര് -പെരുംബാവൂര് ഒരു നല്ല ടീം ആയിരുന്നു. കുറെയധികം നല്ല ലളിതഗാനങ്ങളും അവര് ഒരുക്കിയിട്ടുണ്ട്. തൂവാനത്തുംബികള് (ഒന്നാം രാഗം പാടി), ഇന്നലെ എല്ലാം പെരുംബാവൂരിന്റെതാണ്. പക്ഷെ എന്തുകൊണ്ടോ സിനിമയില് അധികം കണ്ടിട്ടില്ല.\nJanuary 03, 2007 8:46 PM\nരാമകൃഷ്ണാ, നല്ല സുന്ദരമായി പാടിയിരിക്കുന്നു. ഒറ്റയടിക്കിരുന്ന് എല്ലാ പാട്ടുകളും കേട്ടു.\nതാങ്ക്യൂ വെരി മച്ച്!\nഇന്നാണ് ഈ ബ്ലോഗ് കണ്ടത്. നന്നായി പാടിയിട്ടുണ്ട്. രണ്ടു തവണ കേട്ടുകഴിഞ്ഞു. ഇന്ന് മുഴുവന് ഇത് കേള്‍ക്കും. :) ഈ ആല്‍ബത്തിലെ മറ്റു പാട്ടുകളും ഇതില് ഇടാമോ? കേസറ്റോ സി.ഡിയോ കിട്ടുന്നില്ല. എനിക്ക് വളരെ ഇഷ്ടമുള്ള ഒരു ആല്‍ബമാണ്. ഈ ആല്‍ബത്തിലെ എല്ലാ ഗാനങ്ങളും രചിച്ചത് രമേശന് നായര് അല്ല. തങ്കന് ത്രിരുവട്ടാര് രണ്ടോ മൂന്നോ എണ്ണം എഴുതിയിട്ടുണ്ട്. ..\nരാപ്പക്ഷി ചോദിച്ചു എഴുതിയത് കൈതപ്രം ആണോ? ഒരു സുഹൃത്ത് പറഞ്ഞത് കൈതപ്രം ആണെന്നാണ്..\nകേള്‍ക്കുന്നു എന്നറിഞ്ഞതില് വളരെ സന്തോഷം.\nഇതിലെ മിക്ക പാട്ടുകളിലേയും ചില വരികള് ഓര്‍മ്മയില്ല. ഒന്ന് തപ്പിയെടുക്കാന് പറ്റുമോ എന്ന് നോക്കട്ടെ. എങ്കില് തീര്‍ച്ചയായും പോസ്റ്റ് ചെയ്യാം.\nഈ ആല്‍ബം കയ്യില് ഇല്ലാത്തതിനാല് വരികള് ആരെഴുതി എന്ന് ഒരു പിടിയും ഇല്ല.


പണ്ഡിതനായ സവർക്കറോടും പിഎച്ച്ഡി നേടിയ അംബേദ്ക്കറോടും നെഹ്‌റുവിന് അസൂയ ആയിരുന്നു: ആരോപണവുമായി സുബ്രമണ്യൻ സ്വാമി - BIGNEWSLIVE | Latest Malayalam News\nമുംബൈ: മുൻപ്രധാനമന്ത്രി ജവഹർലാൽ നെഹ്റുവിന് ഭരണഘടനാ ശിൽപ്പി ബിആർ അംബേദ്ക്കറോടും വിഡി സവർക്കറോടും അസൂയയായിരുന്നുവെന്ന് ബിജെപി നേതാവ് സുബ്രഹ്മണ്യൻ സ്വാമി. നെഹ്റുവിന് ഒരു വിചിത്ര രോഗമുണ്ടായിരുന്നു. നേട്ടങ്ങൾ കൈവരിക്കുന്നവരോട് നെഹ്‌റുവിന് എന്നും അസൂയയായിരുന്നെന്ന് സവർക്കറുടെ ചരമ വാർഷികത്തോടനുബന്ധിച്ച് മുംബൈയിൽ നടന്ന അനുസ്മരണ പരിപാടിയിൽ സംസാരിക്കവെ സുബ്രഹ്മണ്യൻ സ്വാമി പറഞ്ഞു. ഭരണഘടനാ ശിൽപിയായ ബിആർ അംബേദ്ക്കറിനോടും വിനായക് ദാമോദർ സവർക്കറിനോടും നെഹ്‌റുവിന് അസൂയായിരുന്നുവെന്നും സുബ്രഹ്മണ്യൻ സ്വാമി പറഞ്ഞു.\nഅംബേദ്ക്കറിന് കൊളംബിയയിൽ നിന്ന് പിഎച്ച്ഡി ലഭിച്ചപ്പോൾ നെഹ്‌റുവിന് അസൂയയായി. അതിനുശേഷം ലണ്ടൻ സ്‌കൂൾ ഓഫ് ഇക്കണോമിക്സിൽ പഠിച്ച അംബേദ്ക്കർ നിയമ ബിരുദവും സ്വന്തമാക്കി. പിന്നീട് ഇന്ത്യയിൽ തിരിച്ചെത്തിയ അംബേദ്ക്കർ ഭരണഘടന കമ്മിറ്റിയുടെ ചെയർമാനായി ഭരണഘടന നിർമ്മാണത്തിന് നേതൃത്വം വഹിച്ചു. എന്നാൽ കേംബ്രിഡ്ജിൽ പഠിക്കാൻ പോയ നെഹ്റു പരീക്ഷയിൽ പരാജയപ്പെട്ടെന്നും സുബ്രഹ്മണ്യൻ സ്വാമി പറഞ്ഞു.\nഅതേസമയം, സവർക്കർ ഒരു പണ്ഡിതനായിരുന്നു. എന്നാൽ നെഹ്റു പണ്ഡിതനായിരുന്നില്ലെന്നും സുബ്രഹ്മണ്യയൻ സ്വാമി ആരോപിച്ചു. സ്വയം ഒരു പണ്ഡിതനായി ചിത്രീകരിക്കാൻ നെഹ്റു തന്റെ പേരിന് മുന്നിൽ പണ്ഡിറ്റ് എന്ന് എഴുതി ചേർത്തതാണെന്നാണ് സുബ്രഹ്മണ്യൻ സ്വാമിയുടെ ആരോപണം.\nTags: ambedkarbjpIndiaJawaharlal Nehrusavarkarsubramanian swamy\nദിവസവും തലകുളിക്കരുതെന്ന് ശില്‍പ ഷെട്ടി വരെ പറഞ്ഞിട്ടുണ്ട്; രസകരമായ 'വാങ്കി'ന്റെ ട്രെയിലര് കാണാം\nജസ്റ്റിസ് എസ് മുരളീധറിന്റെ സ്ഥലം മാറ്റം സ്വാഭാവിക നടപടി; ന്യായീകരണവുമായി നിയമ മന്ത്രി


Kerala State Election 2016 | R Ramachandran -Karunagappally - Kerala Assembly Election 2016\nആര്. രാമചന്ദ്രന് – കരുനാഗപ്പള്ളി\nസിപിഐ കൊല്ലം ജില്ലാസെക്രട്ടറിയും സംസ്ഥാനകൗണ്‍സില് അംഗവുമാണ്. എല്‍ഡിഎഫിന്റെ ജില്ലാകണ്‍വീനര് കൂടിയായ ഇദ്ദേഹം കരുനാഗപ്പള്ളി, തൊടിയൂര് സ്വദേശിയാണ്. ജില്ലാപഞ്ചായത്ത് വൈസ്പ്രസിഡന്റായും സിഡ്‌കോ ചെയര്‍മാനായും പ്രവര്‍ത്തിച്ചിട്ടുണ്ട്. നിലവില് കരുനാഗപ്പള്ളി അര്‍ബന് സഹകരണബാങ്കിന്റെ പ്രസിഡന്റ്, മുഖത്തല സി അച്യുതമേനോന് സ്മാരക ജില്ലാസഹകരണ ആശുപത്രിയുടെ പ്രസിഡന്റ് എന്നീ ചുമതലകളും നിര്‍വ്വഹിക്കുന്നു. എഐഎസ്എഫിലൂടെയാണ് പൊതുരംഗത്തേക്ക് കടന്നുവന്നത്. എഐഎസ്എഫ് ജില്ലാസെക്രട്ടറി, സംസ്ഥാന ജോ.സെക്രട്ടറി, എഐവൈഎഫ് ജില്ലാസെക്രട്ടറി, റെഡ്‌വോളന്റിയര് ജില്ലാക്യാപ്റ്റന്, സംസ്ഥാന ചുമതലക്കാരന് എന്നീ നിലകളിലും പ്രവര്‍ത്തിച്ചു. സിപിഐ കരുനാഗപ്പള്ളി താലൂക്ക് കമ്മിറ്റി സെക്രട്ടറിയായും പിന്നീട് ചവറ മണ്ഡലം സെക്രട്ടറിയായും പ്രവര്‍ത്തിച്ച അദ്ദേഹം പാര്‍ട്ടിയുടെ സംസ്ഥാന എക്‌സിക്യൂട്ടീവിലും അംഗമായിരുന്നു. കെഎംഎംഎല്, ഐആര്‍ഇ സ്ഥാപനങ്ങളിലെ എഐടിയുസി യൂണിയനുകളുടെ പ്രസിഡന്റാണ്. ദീര്‍ഘകാലം പാര്‍ട്ടിയുടെ ജില്ലാ അസി.സെക്രട്ടറിയായിരുന്ന അദ്ദേഹം 2012 ലാണ് ജില്ലാസെക്രട്ടറിയാകുന്നത്. ഭാര്യ: സി പി പ്രിയദര്‍ശിനി ദേവസ്വം ബോര്‍ഡ് ജീവനക്കാരിയായിരുന്നു. മകള് ദീപ ചന്ദ്രന്.\nവിജയകാഹളം മുഴക്കി ആര് രാമചന്ദ്രന്റെ പര്യടനം\nകരുനാഗപ്പള്ളി: വിജയകാഹളം മുഴക്കി ആര് രാമചന്ദ്രന്റെ തൊടിയൂര് ഡിവിഷനിലെ രണ്ടാംഘട്ട സ്വീകരണം. നൂറുകണക്കിന് തൊഴിലാളികളും സ്ത്രീകളും കുഞ്ഞുങ്ങളും കര്‍ഷകതൊഴിലാളികളും വഴിയോരങ്ങളില് കാത്തുനിന്ന് പുഷ്പങ്ങള് വിതറിയും പടക്കം പൊട്ടിച്ചും വാദ്യമേളങ്ങളുടെ അകമ്പടിയോടും കൂടിയാണ് തൊടിയൂര് ഡിവിഷനില് സ്ഥാനാര്‍ത്ഥിക്ക് സ്വീകരണം നല്‍കിയത്. കശുഅണ്ടി ഫാക്ടറികള് [..]\nആര് രാമചന്ദ്രന് മൂന്നാംഘട്ട പര്യടനം പൂര്‍ത്തിയാക്കി\nകരുനാഗപ്പള്ളി: എല്‍ഡിഎഫ് സ്ഥാനാര്‍ത്ഥി ആര് രാമചന്ദ്രന് മൂന്നാംഘട്ട പര്യടനം പൂര്‍ത്തീകരിച്ചു. ഇന്നലെ വിദ്യാധിരാജ കോളജ്, മറ്റ് വിദ്യാഭ്യാസ സ്ഥാപനങ്ങള്, കടകമ്പോളങ്ങള് എന്നിവിടങ്ങളില് സന്ദര്‍ശനം നടത്തി വോട്ടഭ്യര്‍ത്ഥിച്ചു. കഴിഞ്ഞ ദിവസത്തോടെ കരുനാഗപ്പള്ളി മണ്ഡലത്തിലെ ആറ് ഗ്രാമപഞ്ചായത്തുകളിലും കരുനാഗപ്പള്ളി മുനിസിപ്പാലിറ്റിയിലും പ്രധാന കേന്ദ്രങ്ങളിലെ കടകമ്പോളങ്ങളും [..]\nനാടുണര്‍ത്തി ആര് രാമചന്ദ്രന്റെ റോഡ്‌ഷോ\nകരുനാഗപ്പള്ളി: നാടുണര്‍ത്തി നാട്ടാരെയുണര്‍ത്തി എല്‍ഡിഎഫ് സ്ഥാനാര്‍ത്ഥി ആര് രാമചന്ദ്രന്റെ വിജയത്തിനായി എല്‍ഡിവൈഎഫിന്റെ നേതൃത്വത്തില് റോഡ് ഷോ സംഘടിപ്പിച്ചു. നൂറുകണക്കിന് യുവാക്കളുടെ നേതൃത്വത്തില് കരുനാഗപ്പള്ളി ടൗണില് നിന്നും ആരംഭിച്ച ബൈക്ക്‌റാലി നാടിനെ ഇളക്കിമറിച്ചു. ഇടയനമ്പലം, വള്ളിക്കാവ്, ആലോചനമുക്ക്, ആലുംകടവ്, തുറയില്‍കുന്ന്, മുഴങ്ങോട്ടുവിള, ലാലാജിജംഗ്ഷന്, [..]\nആര് രാമചന്ദ്രന്റെ പര്യടനം തുടരുന്നു; മേഖലാ കണ്‍വന്‍ഷനുകള് ഇന്നുതുടങ്ങും\nകരുനാഗപ്പള്ളി: ജനഹൃദയങ്ങള് കീഴടക്കി എല്‍ഡിഎഫ് സ്ഥാനാര്‍ഥി ആര് രാമചന്ദ്രന്റെ പര്യടനം തുടരുന്നു. ആലപ്പാട്, കുലശേഖരപുരം, ഓച്ചിറ മേഖലകളില് പര്യടനം നടന്നു. തീരമേഖലയിലെ നിരവധി പ്രശ്‌നങ്ങള് സ്ത്രീകള് ഉള്‍പ്പെടെയുള്ളവര് ജനനേതാവിന് മുന്നില് നിരത്തി. ഓരോ കേന്ദ്രങ്ങളിലും ആവേശകരമായ സ്വീകരണമാണ് സ്ഥാനാര്‍ഥിക്ക് ലഭിക്കുന്നത്. വെടിക്കെട്ട് [..]


കോണ്‍ഗ്രസ് അദ്ധ്യക്ഷന് രാഹുല് ഗാന്ധിക്കെതിരായ വിദേശ പൗരത്വ കേസ് സുപ്രീംകോടതി തള്ളി | VygaNews\nകോണ്‍ഗ്രസ് അദ്ധ്യക്ഷന് രാഹുല് ഗാന്ധിക്കെതിരായ വിദേശ പൗരത്വ കേസ് സുപ്രീംകോടതി തള്ളി\nന്യൂഡല്‍ഹി: കോണ്‍ഗ്രസ് അദ്ധ്യക്ഷന് രാഹുല് ഗാന്ധിക്കെതിരായ വിദേശ പൗരത്വ കേസ് തള്ളി സുപ്രീംകോടതി. രാഹുല് ഗാന്ധി വിദേശ പൗരനാണെന്നു കാട്ടി...\nന്യൂഡല്‍ഹി: കോണ്‍ഗ്രസ് അദ്ധ്യക്ഷന് രാഹുല് ഗാന്ധിക്കെതിരായ വിദേശ പൗരത്വ കേസ് തള്ളി സുപ്രീംകോടതി. രാഹുല് ഗാന്ധി വിദേശ പൗരനാണെന്നു കാട്ടി യുണൈറ്റഡ് ഹിന്ദു ഫ്രണ്ട് എന്ന സംഘടനയാണ് കോടതിയില് ഹര്‍ജി സമര്‍പ്പിച്ചത്. കേന്ദ്ര സര്‍ക്കാരിനോട് ഈ വിഷയത്തില് തീരമാനമെടുക്കാന് നിര്‍ദ്ദേശിക്കണമെന്നതായിരുന്നു അവരുടെ ആവശ്യം.\nഎന്നാല് ഏതെങ്കിലും വിദേശ കമ്പനികളുടെ രേഖകളില് ബ്രിട്ടീഷ് പൗരനാണെന്ന് എഴുതിയ കാരണത്താല് രാഹുല് ഗാന്ധി അങ്ങനെയാകുമോ എന്നാണ് ചീഫ് ജസ്റ്റീസ് അദ്ധ്യക്ഷനായ ബെഞ്ച് ചോദിച്ചത്.\nഇതോടെ രാഹുല് ഗാന്ധിയെ അയോഗ്യനാക്കണമെന്നും വോട്ടര് പട്ടികയില് നിന്നും പേര് നീക്കം ചെയ്യണമെന്നുമുള്ള പരാതിക്കാരുടെ ആവശ്യങ്ങള്‍ക്കും തീരുമാനമായിരിക്കുകയാണ്.\nVygaNews: കോണ്‍ഗ്രസ് അദ്ധ്യക്ഷന് രാഹുല് ഗാന്ധിക്കെതിരായ വിദേശ പൗരത്വ കേസ് സുപ്രീംകോടതി തള്ളി


ഭാഭാ അറ്റോമിക് റിസർച് സെന്റർ| Recruitment| Bhabha Atomic Research Centre\nഭാഭാ അറ്റോമിക് റിസർച് സെന്ററിൽ ഒഴിവ്, സ്റ്റൈപ്പൻഡ്: 31,000 രൂപ\nമനോരമ ലേഖകൻ January 03, 2021 10:30 AM IST\n160 ട്രെയിനി/ ടെക്നീഷ്യൻ\nഭാഭാ അറ്റോമിക് റിസർച് സെന്ററിന്റെ ന്യൂക്ലിയർ റീസൈക്കിൾ ബോർഡ്, താരാപുർ, കൽപ്പാക്കം എന്നിവിടങ്ങളിൽ സ്‌റ്റൈപൻഡറി ട്രെയിനി, ടെക്നീഷ്യൻ തസ്തികകളിൽ അവസരം. 160 ഒഴിവ്. ജനുവരി 31 വരെ ഒാൺലൈനായി അപേക്ഷിക്കാം.\nവിഭാഗം, ഒഴിവ്, യോഗ്യത ചുവടെ.\nസ്‌റ്റൈപ്പൻഡറി ട്രെയിനി കാറ്റഗറി–I (ഗ്രൂപ്പ് ബി)–50 ഒഴിവ്\nമെക്കാനിക്കൽ, ഇലക്ട്രിക്കൽ, കെമിക്കൽ, സിവിൽ: ബന്ധപ്പെട്ട വിഭാഗത്തിൽ എൻജിനീയറിങ് ഡിപ്ലോമ.\nഇലക്ട്രോണിക്സ്: ഇലക്ട്രോണിക്സ്/ ഇലക്ട്രോണിക്സ് ആൻഡ് കമ്യൂണിക്കേഷൻ എൻജിനീയറിങ്ങിൽ ഡിപ്ലോമ.\nഇൻസ്ട്രുമെന്റേഷൻ: ഇലക്ട്രോണിക്സ് ആൻഡ് ഇൻസ്ട്രുമെന്റേഷൻ/ ഇൻസ്ട്രുമെന്റേഷൻ/ ഇൻസ്ട്രുമെന്റേഷൻ ടെക്നോളജി/ ഇൻസ്ട്രുമെന്റേഷൻ ആൻഡ് കൺട്രോൾ എൻജിനീയറിങ്ങിൽ ഡിപ്ലോമ.\nഎസ്എസ്‌സിക്കു ശേഷം3വർഷത്തെ ഡിപ്ലോമയും എച്ച്എസ്‌സിക്ക് ശേഷം2വർഷത്തെ ഡിപ്ലോമയുമായിരിക്കണം. ഡിപ്ലോമയ്ക്കു കുറഞ്ഞത് മൊത്തം 60% മാർക്ക് നേടിയിരിക്കണം.\nകെമിസ്ട്രി: കുറ‍ഞ്ഞത് 60% മാര്‍ക്കോടെ ബിഎസ്‌സി (കെമിസ്ട്രി മുഖ്യ വിഷയമായും ഫിസിക്സ്, മാത്തമാറ്റിക്സ് ഉപവിഷയങ്ങളായും പഠിച്ച്).\nകാറ്റഗറി–II (ഗ്രൂപ്പ് സി)–106 ഒഴിവ്\nപ്ലാന്റ് ഓപ്പറേറ്റർ: ഫിസിക്‌സ്, കെമിസ്‌ട്രി, മാത്തമാറ്റിക്സ് എന്നിവ പഠിച്ച് കുറഞ്ഞത് മൊത്തം 60% മാർക്കോടെ സയൻസ് സ്‌ട്രീമിൽ എച്ച്‌എസ്‌സി.\nഎസി മെക്കാനിക്, ഫിറ്റർ, വെൽഡർ, ഇലക്ട്രീഷ്യൻ, ഇലക്ട്രോണിക് മെക്കാനിക്, മെഷിനിസ്റ്റ്, ഇൻസ്ട്രുമെന്റ് മെക്കാനിക്, വെൽഡർ (ജിഎംഎഡബ്ല്യു, ജിടിഎഡബ്ല്യു), മെക്കാനിക് ഡീസൽ, മെഷിനിസ്റ്റ് ഗ്രൈൻഡർ: കുറഞ്ഞത് മൊത്തം 60% മാർക്കോടെ സയൻസ്, മാത്തമാറ്റിക്സ് പഠിച്ച് എസ്എസ്‌സി, ബന്ധപ്പെട്ട വിഭാഗത്തിൽ ട്രേഡ് സർട്ടിഫിക്കറ്റ് .\nലബോറട്ടറി അസിസ്റ്റന്റ്: ഫിസിക്സ്, കെമിസ്ട്രി, മാത്‌സ് പഠിച്ച് കുറ‍ഞ്ഞത് മൊത്തം 60% മാർക്കോടെ സയൻസ് സ്ട്രീമിൽ എച്ച്എസ്‌സി അല്ലെങ്കിൽ\nസയൻസ്, മാത്‌സ് പഠിച്ച് കുറ‍ഞ്ഞത് മൊത്തം 60% മാർക്കോടെ എസ്‌എസ്‌സി, ലബോറട്ടി അസിസ്റ്റന്റ് ട്രേഡ് സർട്ടിഫിക്കറ്റ്.\n(ഗ്രൂപ്പ് സി)–4 ഒഴിവ്\nടെക്നീഷ്യൻ/ സി (ബോയിലർ ഒാപ്പറേറ്റർ):\nഎസ്എസ്‌സി, ഒന്നാം ക്ലാസോടെ ബോയിലർ അറ്റൻഡന്റ് സർട്ടിഫിക്കറ്റ്.\nടെക്നീഷ്യൻ/ ബി (പെയിന്റർ): കുറഞ്ഞത് 60% മാർക്കോടെ സയൻസ്, മാത്‌സ് പഠിച്ച് എസ്എസ്‌സി, പെയിന്റർ ട്രേഡ് സർട്ടിഫിക്കറ്റ്.\n105 ജൂനിയർ റിസർച് ഫെലോ\nമുംബൈ ഭാഭാ അറ്റോമിക് റിസർച് സെന്ററിൽ ജൂനിയർ റിസർച് ഫെലോഷിപ്പിന് അപേക്ഷ ക്ഷണിച്ചു. 105 ഒഴിവുകളുണ്ട്. ഫിസിക്കൽ, കെമിക്കൽ, ബയോളജിക്കൽ സയൻസസ് വ‌ിഭാഗങ്ങളിലാണ് അവസരം. രണ്ട് വർഷത്തെ ഫെലോഷിപ്പാണ്, നീട്ടിക്കിട്ടാം. ജനുവരി 15 വരെ ഒാൺലൈനായി അപേക്ഷിക്കാം.\nയോഗ്യത: ബിഎസ്‌സിക്ക് 60 % മാർക്കും എംഎസ്‌സിക്ക് 55 % മാർക്കും നേടിയിരിക്കണം. നിബന്ധനകൾക്ക് വിധേയമായി അവസാന വർഷ വിദ്യാർഥികൾക്കും അപേക്ഷിക്കാം. യോഗ്യത സംബന്ധിച്ച കൂടുതൽ വിവരങ്ങൾക്ക് വെബ്സൈറ്റ് കാണുക.\nപ്രായപരിധി: 28 വയസ്. അർഹരായവർക്ക് ഇളവ് ലഭിക്കും.\nസ്റ്റൈപ്പൻഡ്: 31,000 രൂപ.\nഅപേക്ഷാഫീസ്: 500 രൂപ. ഒാൺലൈനായി ഫീസടയ്ക്കണം. പട്ടികവിഭാഗം, സ്ത്രീകൾ, ഭിന്നശേഷിക്കാർ എന്നിവർക്ക് ഫീസില്ല. www.recruit.barc.gov.in\nEnglish Summary: Bhabha Atomic Research Centre


പാൽകുടിക്കാൻ മാത്ര മല്ല അതിൻറെ മറ്റുള്ളഉപയോഗങ്ങളെ പറ്റിഅറിയൂ – Thozhil vartha\nപാൽകുടിക്കാൻ മാത്ര മല്ല അതിൻറെ മറ്റുള്ളഉപയോഗങ്ങളെ പറ്റിഅറിയൂ\nപാൽ കുടിക്കാൻ മാത്രമല്ല അതുകൊണ്ട് മറ്റു പല ഉപയോഗങ്ങളും ഉണ്ട്. അങ്ങനെ ആർക്കും അറിയാത്ത ഈ ഗുണങ്ങൾ അല്ലെങ്കിൽ ഉപയോഗങ്ങൾ എന്തൊക്കെയാണ് എന്നാണ് ഇന്നത്തെ വീഡിയോയിൽ നിങ്ങൾക്കായി പറഞ്ഞു തരുന്നത്. മുഖത്തെ കരിവാളിപ്പ് അതുപോലെതന്നെ കറുത്തപാടുകൾ ക്ഷീണിച്ച് ഉണ്ടാകുന്ന തിളക്കം കുറവ് അതിനൊക്കെ വേണ്ടിയുള്ള പാൽ ഉപയോഗിച്ചിട്ടുള്ള മാർഗം ആണ് ആദ്യം തന്നെ പറയുന്നത്. അതിനായി പാൽ കസ്തൂരിമഞ്ഞൾ കൂടി ചേർത്ത് മിക്സ് ചെയ്തതിനുശേഷം നന്നായിട്ട് മുഖത്ത് തേച്ചുപിടിപ്പിക്കുക.\nഇവ എടുക്കേണ്ട അളവുകൾ കൃത്യമായി വീഡിയോയിൽ പറഞ്ഞു തരുന്നുണ്ട്. ഇങ്ങനെ മുഖത്ത് പിടിപ്പിച്ചതിനു ശേഷം 15 മിനിറ്റിനു ശേഷം കഴുകി കളയാം എന്നതാണ്. ഇങ്ങനെ തുടർച്ചയായി ആഴ്ചയിൽ നാല് തവണയെങ്കിലും ചെയ്യേണ്ടതാണ്. ഇനി പാലിൻറെ മറ്റുള്ള ഉപയോഗങ്ങളെ പറ്റി അറിയുന്നതിനായി നിങ്ങൾ ഈ വീഡിയോ പൂർണമായും കാണേണ്ടത് അനിവാര്യമാണ്.


ശ്രീ എമ്മിന്റെ സത്സംഗ് ഫൗണ്ടേഷന് നാലേക്കര് ഭൂമി അനുവദിച്ചു – Kerala News Hunt\nതിരുവനന്തപുരം: സത്സംഗ് ഫൗണ്ടേഷന് സാരഥി ശ്രീ എമ്മിന് സര്‍ക്കാര് നാല് ഏക്കര് ഭൂമി അനുവദിച്ച് ഉത്തരവിറങ്ങി. പ്രതിവര്‍ഷം 34 ലക്ഷം രൂപ പാട്ടത്തിന് 10 വര്‍ഷത്തേക്കാണ് ഭൂമി അനുവദിച്ചത്. 17.5 കോടി രൂപയാണ് ഭൂമിയുടെ ആകെ മതിപ്പു വിലയെന്നും ഉത്തരവില് പറയുന്നു.\nസത്സംഗിന് ഭൂമി നല്‍കാനുള്ള സര്‍ക്കാര് തീരുമാനം വിവാദത്തില് നില്‍ക്കുന്ന സാഹചര്യത്തിലാണ് ഭൂമി അനുവദിച്ചുകൊണ്ട് സര്‍ക്കാര് ഉത്തരവിറങ്ങിയത്. റവന്യൂ വകുപ്പ് പ്രിന്‍സിപ്പല് സെക്രട്ടറി എ. ജയതിലക് ആണ് ഉത്തരവ് പുറപ്പെടുവിച്ചിരിക്കുന്നത്. തിരുവനന്തപുരം താലൂക്കിലെ ചെറുവയ്ക്കല് വില്ലേജിലെ നാല് ഏക്കര് ഭൂമിയാണ് പാട്ടത്തിന് നല്‍കിയിരിക്കുന്നത്.\nമൂന്നു വര്‍ഷം കൂടുമ്ബോള് പാട്ടം പുതുക്കണം, ഭൂമിയിലെ മരങ്ങള് മുറിക്കരുത് തുടങ്ങിയ കര്‍ശന വ്യവസ്ഥകളോടെയാണ് ഭൂമി അനുവദിച്ചുകൊണ്ട് ഉത്തരവായിരിക്കുന്നത്. സത്സംഗ് ഫൗണ്ടേഷന് ആവശ്യപ്പെട്ടതു പ്രകാരമാണ് ഭൂമി അനുവദിക്കുന്നതെന്ന് ഉത്തരവില് വ്യക്തമാക്കുന്നുണ്ട്.\nകൊച്ചി: വിവാദമായ ഡോളര് കടത്തുകേസില് മുഖ്യമന്ത്രിക്ക് നേരിട്ട് പങ്കെന്ന് മുഖ്യപ്രതി സ്വപ്ന സുരേഷ് മൊഴി നല്‍കിയതായി കസ്റ്റംസ്. മൂന്നു മന്ത്രിമാര്‍ക്കും ഇടപാടില് പങ്കുണ്ടെന്നും ഹൈകോടതിയില് സമര്‍പ്പിച്ച സത്യവാങ്മൂലത്തില് കസ്റ്റംസ് വ്യക്തമാക്കുന്നു. സ്വപ്നയുടെ രഹസ്യമൊഴിയുടെ അടിസ്ഥാനത്തിലാണ് കസ്റ്റംസ് സത്യവാങ്മൂലം തയാറാക്കിയത്. മുഖ്യമന്ത്രിയും സ്പീക്കറും ഡോളര് കടത്തിയിട്ടുണ്ട്. വിവിധ ഇടപാടുകളില് ഉന്നതര് കമീഷന് കൈപ്പറ്റി. ഇടപാടുകള്‍ക്ക് താന് സാക്ഷിയാണെന്നും സ്വപ്ന മൊഴി നല്‍കിയിട്ടുണ്ടെന്നും കസ്റ്റംസ് പറയുന്നു. കോണ്‍സല് ജനറലിന്‍റെ സഹായത്തോടെയാണ് ഡോളര് കടത്തിയത്. […]\nനീതു ഇബ്രാഹിമിനെ പരിചയപ്പെട്ടത് ടിക് ടോക്കിലൂടെ, വിവാഹമോചിതയാണെന്ന് പറഞ്ഞിരുന്നു; നീതുവിന്റെ കയ്യില് നിന്ന് ഇബ്രാഹിം വാങ്ങിയത് 30 ലക്ഷം രൂപ


ഇസാക്കിസം...: എന്‍റെ ഗ്രാമം. [ചെട്ടിപ്പടി]\nമകരമാസത്തിലെ മഞ്ഞു മൂടിയ ഒരു പ്രഭാതം. ഗ്രാമത്തിലെ നാലും കൂടിയ കവലയില് നിന്നും കേള്‍ക്കുന്ന പള്ളിയിലെ ബാങ്കുവിളിയും, തെരുഅമ്പലത്തിലെ ഭക്തിഗാനങ്ങളും അതിനോടപ്പം തന്നെ കാവിലെ കുറുക്കന്മാരുടെ ഓരിയിടലും ഒക്കെകൂടിയാണ് എന്‍റെ ഗ്രാമത്തിലെ [ചെട്ടിപ്പടി] ഒരു പ്രഭാതത്തിന്‍റെ തുടക്കം.\nസൂര്യ കിരണങ്ങള് ഭൂമിയിലേക്ക് പതിക്കാന് പിന്നേയും സമയം ബാക്കി.\nപുലര്‍ച്ചേ രണ്ടു കോഴിമുട്ട പച്ചയായി കുടിച്ചു മാധവാനന്ത സ്കൂള് വരെ ഓടി തിരിച്ചു ഞങ്ങളുടെ കരാട്ടേ ക്ലാസ്സില് എത്തുമ്പോഴേക്കും സൂര്യകിരണങ്ങള് ഭൂമിയെ ചുംബിച്ചിരിക്കും.\nതെങ്ങിന് തോപ്പിലൂടെ വേണം കരാട്ടേ ക്ലാസ്സിലേക്കുള്ള യാത്ര. തെങ്ങോലകളില് നിന്നുറ്റിവീഴുന്ന മഞ്ഞുതുള്ളികള് ദേഹത്ത് പതിക്കുമ്പോഴുള്ള കുളിര് വളരേ ഉന്മേഷം നല്‍കിയിരുന്നു.\nകെ,ടി,എസ് ബസ്സിലാണ് എന്നും കോളേജിലെക്കുള്ള എന്‍റെ യാത്ര,\nആ ബസ് ഗ്രാമവാസികളുടെ ജീവിതവമുമായി അങ്ങേയറ്റം ബന്ധപ്പെട്ടിരിക്കുന്നു.\nഈ ബസ്സിന്‍റെ നെഞ്ചിടിപ്പായിരുന്നു കോടപ്പാളി സ്റ്റോപ്പില് നിന്നും കയറിയിരുന്ന പാല്‍ക്കാരി ജാനു. സൊസൈറ്റിയിലേക്ക് പാല് ദിവസവും കൊണ്ടുപോകുമായിരുന്ന ജാനുവിനെ അങ്ങു ദൂരെ കാണുമ്പോള് തന്നെ ബസ്സും യാത്രക്കാരും ഉഷാറാകുന്നത് കാണാം. ബസ്സിനു കൈ കാണിക്കാതെ തന്നെ വളെരെ അനുസരണയോടുകൂടി സാവധാനത്തില് നിറുത്തുന്നത് കാണുമ്പോള് തോന്നും മൊത്തം ബസ്സിന്‍റെ റിമോട്ട് ജാനുവിന്‍റെ കയ്യിലാണെന്ന്.!!\nകള്ളി മുണ്ടും ബ്ലൗസും മാറിനു കുറുകെ ഒരു തോര്‍ത്തുമായിരുന്നു എന്നും ജാനുവിന്റെ വേഷം. കുനിഞ്ഞു പാല് പാത്രം എടുക്കുമ്പോഴും കമ്പി പിടിച്ചു ബസ്സില് കയറുമ്പോഴും തെന്നിമാറുന്ന ഒറ്റ തോര്‍ത്തിലാണ് എല്ലാ കണ്ണുകളും. [പീഡനം കണ്ടു പിടിക്കാത്ത കാലം]\nപരപ്പനങ്ങാടി റെയില്‍വേസ്റ്റേഷന്, മലപ്പുറം കലക്ട്രേറ്റിലേക്കും, തിരൂരങ്ങാടി ഗവെണ്‍മെന്‍റ് ആശുപത്രിയില് പോകുന്നവര്, കോളേജ്, സ്കൂള്, ദൂരെ ദേശങ്ങളില് പണിക്കുപോകുന്ന സാധാരണക്കാര് അങ്ങനെ പോകുന്നു ആ പട്ടിക. വേങ്ങര, മലപ്പുറം, മഞ്ചേരി വഴി വഴിക്കടവ് വരെ നീളുന്നു ബസ്സിന്‍റെ യാത്ര.\nകവലയില് തന്നെയാണ് കടിഞ്ഞിയുടെ ചായക്കട. എന്നും കാലത്ത് നാട്ടുകാര് ചായ കുടിക്കാനെത്തുന്ന ഒരു സങ്കേതമാണ് അത്. പ്രായമായവര്, തെങ്ങ്ചെത്തുന്നവര്, യൂണിയന്‍തൊഴിലാളികള്, യാത്രക്കാര് അങ്ങിനെ നീളുന്നു പട്ടിക... ഓരോ ദിവസത്തെയും നാട്ടു വാര്‍ത്തയുടെ തുടക്കംഇവിടെനിന്നുതന്നെ.\nചൂട് ചായയ്ക്കൊപ്പം ചൂട് വാര്‍ത്തയും. നാട്ടിലെ പ്രായം ചെന്ന കോണ്ഗ്രസ്സുകാരനായ ബാലേട്ടനായിരുന്നു ഈ ചായപീടിക നടത്തിയിരുന്നത്. എല്ലാ പാര്‍ട്ടിക്കാരും ഉണ്ടാവും കടയില്. മറ്റു പാര്‍ട്ടിക്കാര് ആരു വന്നാലും വേണ്ട രീതിയില് ഗൗനിക്കാത്ത ബാലേട്ടന് കോണ്ഗ്രസ്സുകാരോട് പ്രേത്യേക മമതയാണ്. പെട്ടെന്ന് ദേഷ്യം വരുന്ന പ്രകൃതവും. പേപ്പര് വായനയും, രാഷ്ട്രീയം പറച്ചിലും, പരദൂഷണക്കാരും കൂട്ടത്തില് ഉണ്ടാവും.\nപുട്ടില് കല്ല് കിട്ടുമ്പോള് "ബാലേട്ടാ പുട്ടില് കല്ലാണല്ലോ" എന്ന് പറഞ്ഞു ചൊടിപ്പിക്കും ചിലര്. പറ്റുബുക്കില് കനമനുസരിച്ചു തെറി കൂടും. “ഫ ചെറ്റേ പുട്ടില് കല്ലല്ലാതെ മാണിക്കകല്ല്” കൊണ്ടിടണോ എന്ന ചോദ്യം സ്ഥിരമാണ്. ബാലേട്ടന്‍റെ സ്വഭാവം എല്ലാവര്‍ക്കും അറിയാവുന്നത് കൊണ്ട് കോണ്ഗ്രസ്സ് പാര്‍ട്ടിക്കെതിരായ പത്രവാര്‍ത്തകള് ഒന്നുറക്കെ വായിച്ചു ബാലേട്ടന്‍റെ ചെറ്റ വിളി കേള്‍ക്കാനായി വരുന്ന യൂണിയന്‍കാരുമുണ്ടാവും അക്കൂട്ടത്തില്. പലപ്പോഴും രാഷ്ട്രീയം പറഞ്ഞു ബഹളം വെക്കുന്നത് ഇങ്ങ് ബസ്റ്റോപ്പില് കേള്‍ക്കാം.\nബസ്സ് ഒരു മുരള്‍ച്ചയോടെ അലവിക്കാന്‍റെ കടയുടെ മുന്നില് വന്നു നിന്നു. ബസ്സിലാകെ ചന്ദനത്തിരിയുടെ സുഗന്ധം, കൃഷ്ണന്, യേശു, മക്ക ഫോട്ടോയ്ക് അടുത്തായി ഇങ്ങനെ എഴുതിയിരിക്കുന്നു. “യാത്രയുടെ സദുദ്ധേശത്തെ സര്‍വ്വ ശക്തന് സഫലമാക്കട്ടെ.” എന്‍റെ യാത്ര പതിമൂന്നു കിലോമീറ്റര് താണ്ടി തിരൂരങ്ങാടി പി,എസ്,എം,ഒ കോളേജ് വരെ.\nപരപ്പനങ്ങാടി കഴിഞ്ഞാല് കണ്ണെത്താ ദൂരത്തോളം പച്ചപുതച്ചു നീണ്ടു കിടക്കുന്ന പാടശേഖരങ്ങളുടെ നടുവിലൂടെയുള്ള യാത്ര. ഞാറു നടുന്ന സ്ത്രീകളും, പനംപട്ട കൊണ്ട് നിര്‍മിച്ച തോപ്പിയുമണിഞ്ഞു നോക്കി നില്‍ക്കുന്ന കാരണവരും സ്ഥിരം കാഴ്ച്ച.\nഅടുത്ത സ്റ്റോപ്പില് നിന്നും കയറിയ സ്ത്രീയും ഒരു പതിവുകാരിയാണ്. അലസമായിട്ട മുടിയില് വാടിയ മുല്ലപൂക്കള്. മറ്റുള്ളവരില് നിന്നും വിഭിന്നമായി അവര് ജോലികഴിഞ്ഞ് വരികയാണ്. ബസ്സില് കയറി ഇരുന്നതും അവര് ഉറങ്ങാന് തുടങ്ങി. തലേദിവസം രാത്രിയില് ആരുടെയോ ആവശ്യപ്രകാരം ഇവിടെ എത്തപ്പെട്ടവളാണ്. ഗ്രാമങ്ങളെയും ചെറു പട്ടണങ്ങളെയും പിന്നിലാക്കി ഒരുപാട് പേരുടെ സ്വപ്നങ്ങളും പ്രതീക്ഷകളും പേറികൊണ്ട് ബസ് യാത്ര തുടര്‍ന്നു.\nവൈകുന്നേരങ്ങളില് ചെട്ടിപ്പടി ഗവണ്‍മെന്‍റ് ഹെല്‍ത്ത്സെന്‍റെരിനടുത്തുള്ള രണ്ടേക്കര് തെങ്ങുംത്തോപ്പായിരുന്നു ഞങ്ങളുടെ സ്ഥിര സങ്കേതം. പൂഴിമണലില് വോളിബോള്‍കളിച്ചും സോറപറഞ്ഞിരിന്നും സമയം പോകുമായിരുന്നു.\nഹെല്‍ത്ത്സെന്ററിനു ചേര്‍ന്നു നമ്പൂതിരി കുളം എന്നറിയപ്പെട്ടിരുന്ന ഒരു വലിയ കുളമുണ്ടായിരുന്നു. രാത്രി പത്തു മണികഴിഞ്ഞാല് നമ്പൂതിരി കൊളത്തിനടുത്തുകൂടി പോകാന് എല്ലാവര്‍ക്കും പേടിയായിരുന്നു. രാത്രികാലങ്ങളില് പ്രേതാത്മാക്കള് നീരാടാന് വരുന്ന കുളമാണെന്ന് അരടുക്കംപറച്ചിലുണ്ട്. അര്‍ദ്ധരാത്രിയായാല് കുളത്തിലെ വെള്ളത്തിനു തിരയിളക്കമുണ്ടാകുമത്രേ.\nനാരായണേട്ടന്‍റെ മരമില്ലും, ഒരു മസാലക്കടയും, പെട്ടിക്കടയും അടങ്ങുന്ന ആസ്പത്രിപ്പടി. സ്നേഹവും നന്മയും കാരുണ്യവും മാത്രം മനസ്സില് സൂക്ഷിച്ചിരുന്ന ഒരുകൂട്ടം ചെറുപ്പക്കാരുടെ കൂട്ടായ്മയായ ഫ്രെണ്ട്സ് ക്ലബ്ബും കൊണ്ട് വെത്യസ്തമായിരുന്നു ആശുപത്രി പരിസരം.\nവര്‍ഷം തോറും നടത്തിവന്നിരുന്ന ക്ലബ്ബിന്‍റെ വര്‍ഷികാകോശം ഗ്രാമത്തിന്‍റെ തന്നെ ഉത്സവമായിരുന്നു.\nകുട്ടിക്കാലത്ത് വല്ലപ്പോഴും സിനിമക്ക് പോകുമായിരുന്നു. നെടുവ വായനശാലയില് നിന്നും ചങ്ങാതിമാരുടെ കൂടെ മൂന്നു കിലോമീറ്റര് ദൂരെയുള്ള പ്രഭ ടാകീസിലേക്കൊ, ജയകേരള ടാകീസിലേക്കൊ റയില് വഴി നടന്നാണ് പോകുന്നത്. സിനിമ തുടങ്ങുന്നതിനു മുന്‍പായി ആദ്യം ടാക്കീസിന് പുറത്തും പിന്നീട് അകത്തും പാട്ട് ഇടുന്നത് ഇവുടുത്തെ ഒരു സമ്പ്രദായമായിരുന്നു. അന്നത്തെ സിനിമയിലുള്ള ഗാനങ്ങളുടെ അച്ചടിച്ച കോപ്പിയും, കടല വില്‍ക്കുന്ന കുട്ടികളും ഒരു സ്ഥിരം കാഴ്ച്ച തന്നെ.\nകടിഞ്ഞിയുടെ ചായക്കടയിലെ പതിവുകാരില് പലരും ഓര്‍മ്മയായിരിക്കുന്നു...!\nകൊടപ്പാളി സ്റ്റോപ്പിലെ പാല്‍ക്കാരിയുടെ യൗവനം നഷ്ടപ്പെട്ടിരിക്കുന്നു..!\nനമ്മുടെ ഗ്രാമത്തിലെ ജനങ്ങള് തമ്മിലുള്ള സ്നേഹബന്ധവും കുറഞ്ഞു വരുന്ന പോലെ..!\nചെട്ടിപ്പടി ടൌണ് ജുമാ മസ്ജിദ്.\nPosted by Ishaque Puzhakkalakath at 11:54 AM


Padi Padi Leche Manasu / പഡി പഡി ലേചേ മനസു (2018) - എംസോൺ\nPadi Padi Leche Manasu / പഡി പഡി ലേചേ മനസു (2018)\nഎം-സോണ് റിലീസ് – 1796\nസംവിധാനം Hanumantha Rao Raghavapudi\nപരിഭാഷ വിനിൽ ദേവ് കൊണ്ടോട്ടി\nകൊൽക്കത്തയിൽ ജീവിക്കുന്ന സൂര്യയുടെയും വൈശാലിയുടെയും കഥയാണ് ‘പഡി പഡി ലെചേ മനസു’. ഫുട്ബാൾ താരമായ സൂര്യ, മെഡിക്കൽ വിദ്യാർത്ഥിനിയായ വൈശാലിയെ കണ്ട മാത്രയിൽ പ്രണയിക്കുന്നു. തുടർന്ന് പല രസകരമായ കാര്യങ്ങൾ ചെയ്ത് വൈശാലിയെ സൂര്യ പ്രണയത്തിൽ വീഴ്ത്തുകയാണ്. പ്രണയത്തിലായതും വൈശാലി, വിവാഹത്തെപ്പറ്റി സംസാരിക്കുന്നു. പ്രണയവിവാഹം ചെയ്തിട്ടും വളരെ നേരത്തെ തന്നെ പിരിഞ്ഞ അച്ഛന്റെയും അമ്മയുടെയും ജീവിതം മനസ്സിൽ കിടക്കുന്ന സൂര്യക്ക് വിവാഹം എന്നത് അംഗീകരിക്കാൻ കഴിയാത്ത കാര്യമാണ്.\nകാഠ്മണ്ഡുവിൽ വെച്ച് ഇക്കാര്യം പറഞ്ഞ് തർക്കിച്ച് ഇരുവരും പിരിയാൻ തീരുമാനിക്കുന്നു. വിവാഹം കഴിച്ചില്ലേൽ മരിച്ചു പോവുമെന്ന് തോന്നുന്ന ഘട്ടത്തിൽ മാത്രമേ അതിന് ഒരുങ്ങാവൂ എന്ന സൂര്യയുടെ വാദം വൈശാലി അംഗീകരിക്കുന്നു. പിരിഞ്ഞിരിക്കുന്ന സമയം അങ്ങനെ ഒരു തോന്നൽ വരികയാണെങ്കിൽ കൃത്യം ഒരു വർഷത്തിന് ശേഷം അതേ ദിവസം അതേ സ്ഥലത്ത് വരണമെന്ന് ഇരുവരും സമ്മതിക്കുന്നു.\nഒരു വർഷത്തിന് ശേഷം സൂര്യ അതേ സ്ഥലത്ത് വന്ന് വൈശാലിയെ കാത്തിരിക്കുകയാണ്. അന്നാണ് നേപ്പാളിലെ നടുക്കിയ ഭൂകമ്പവും ഉണ്ടാവുന്നത്. തുടർന്ന് എന്ത് സംഭവിക്കുന്നു എന്നതാണ് ഈ ചിത്രത്തിന്റെ ഇതിവൃത്തം.\nകടപ്പാട്: Shyju S\nFiled Under: Drama, Romance, Telugu Tagged: Vinil Dev Kondotty


പാപ്പിയമ്മയ്ക്ക് വീട് നിർമ്മിച്ച് നൽകും , വാഗ്ദാനവുമായി ബോബി ചെമ്മണ്ണൂർ\nJan 13, 2021, 10:12 pm IST\nവെറുമൊരു മോഡൽ മാത്രമായിരുന്നില്ല പാപ്പിയമ്മ , കേരളത്തിന് ഒരു നൊമ്പരം കൂടിയായിരുന്നു . 98-)0 വയസ്സിലും അടച്ചുറപ്പുള്ള വീട് ഇല്ലാത്തതിന്റെ പാപ്പിയമ്മയുടെ വേദന കേരളം ഒന്നടങ്കമാണ് ഏറ്റെടുത്തത് .\nഫോട്ടോഗ്രാഫർ മാഹാദേവൻ തമ്പി പകർത്തിയ ചിത്രങ്ങൾ സമൂഹമാദ്ധ്യമങ്ങളിൽ വലിയ സ്വീകാര്യത നേടിയിരുന്നു.ഇതിലാണ് പാപ്പിയമ്മ തന്റെ ആഗ്രഹം പറഞ്ഞത് . ഈ വീഡിയോ കണ്ട് വ്യവസായി ബോബി ചെമ്മണ്ണൂർ സഹായ വാഗ്ദാനവുമായി എത്തി. പാപ്പി അമ്മയ്ക്ക് വീടുവെച്ചു നൽകുമെന്ന് ബോബി അറിയിച്ചു.\nചില ശ്രമങ്ങളുടെ ഫലമായി ഈ വീഡിയോ ബോബി ചെമ്മണ്ണൂരിന്റെ ശ്രദ്ധയിൽപ്പെടുത്താൻ മഹാദേവൻ തമ്പിക്കായി . തുടർന്നാണ് ബോബി ചെമ്മണ്ണൂർ വിളിച്ച് പാപ്പി അമ്മയ്ക്ക് വീട് പണിതു കൊടുക്കുമെന്ന് ഉറപ്പു നൽകിയത് . തൊട്ടടുത്ത ദിവസം തന്നെ വൈക്കത്തെത്തി പാപ്പി അമ്മയെ കാണാമെന്നും പറഞ്ഞു . ഇതനുസരിച്ച് അദ്ദേഹം വന്നു. സ്ഥലം നോക്കാനും പ്ലാൻ തയാറാക്കാനുമായി ഒരു എൻജിനീയറും അദ്ദേഹത്തോടൊപ്പം ഉണ്ടായിരുന്നു. പാപ്പി അമ്മയ്ക്കൊപ്പം പാട്ടു പാടിയും ഡാൻസ് കളിച്ചും ഭക്ഷണം കഴിച്ചുമൊക്കെയാണ് ബോബി ചെമ്മണ്ണൂർ മടങ്ങിയത്.\nവീടിന്റെ പ്ലാൻ തയാറായി കഴിഞ്ഞു. ഒരിക്കൽ സ്വപ്നമായിരുന്ന കാര്യമാണ് സഫലമാകുന്നത് . ഒരു മകനെ പോലെ ബോബിയെ ചേർത്തു പിടിക്കുമ്പോൾ പാപ്പിയമ്മയുടെ , കുഴിഞ്ഞ കണ്ണുകൾ നിറഞ്ഞിരുന്നു.


കുല്‍ഭൂഷന്റെ അമ്മയോടും ഭാര്യയോടും പാകിസ്താന് കാണിച്ച സമീപനം ദ്രൗപദിയുടെ വസ്ത്രാക്ഷേപത്തിന് സമാനമാണ്; അത് വഴിതെളിച്ചത് യുദ്ധത്തിനാണെന്നും സുബ്രഹ്മണ്യന് സ്വാമി\nമുംബൈ: കുല്‍ഭൂഷന് ജാദവ് വിഷയത്തില് ഇന്ത്യ പാകിസ്താനുമായി യുദ്ധം ചെയ്യണമെന്ന് ബിജെപി മുതിര്‍ന്ന നേതാവ് സുബ്രഹ്മണ്യന് സ്വാമി. യുദ്ധം ചെയ്ത് അവരെ നാലു കഷ്ണങ്ങളാക്കണമെന്നും സുബ്രഹ്മണ്യന് സ്വാമി പറഞ്ഞു. ജാദവിന്റെ മാതാവിനെയും ഭാര്യയെയും പാകിസ്താന് അപമാനിച്ചെന്ന വാര്‍ത്തയോട് പ്രതികരിക്കുകയായിരുന്നു അദ്ദേഹം.\nയുദ്ധത്തിനുള്ള നടപടികള് ഗൗരവമായി ഇപ്പോള്‍ത്തന്നെ തുടങ്ങണം. കുല്‍ഭൂഷന്റെ അമ്മയോടും ഭാര്യയോടും പാകിസ്താന് കാണിച്ച സമീപനം ദ്രൗപദിയുടെ വസ്ത്രാക്ഷേപത്തിന് സമാനമാണ്. അതു വഴിതെളിയിച്ചതു യുദ്ധത്തിനാണെന്നും അദ്ദേഹം കൂട്ടിച്ചേര്‍ത്തു. കുല്‍ഭൂഷന്റെ ഭാര്യയോടും അമ്മയോടും പാകിസ്താന് ചെയ്ത നടപടി വളരെ ദൗര്‍ഭാഗ്യകരമായിപ്പോയി. അതു നമ്മളെ വേദനിപ്പിച്ചു. അവര്‍ക്കെതിരെ യുദ്ധം നടത്തേണ്ട കാലം അതിക്രമിച്ചു. അവരെ നാലു കഷ്ണങ്ങളാക്കണം. ഉടന് യുദ്ധം ചെയ്യണമെന്നല്ല പറയുന്നത്. എന്നാല് ഉടന് തന്നെ യുദ്ധത്തിനുള്ള ഗൗരവതരമായ പഠനങ്ങള് നടത്തണം. ഇതെന്റെ വ്യക്തിപരമായ അഭിപ്രായമാണ്. അതു മിക്കപ്പോഴും പാര്‍ട്ടിയുടെ അഭിപ്രായവുമാകാറുണ്ട്.\nകുല്‍ഭൂഷണ് ജാദവിനെ കാണാനെത്തിയ അമ്മ അവന്തിയെയും ഭാര്യ ചേതനയെയും പാകിസ്താന് അപമാനിച്ചിരുന്നു. കൂടിക്കാഴ്ച സംബന്ധിച്ച് ഇന്ത്യയുമായുണ്ടാക്കിയ ധാരണകള് പാകിസ്താന് ലംഘിച്ചു. സുരക്ഷയുടെ പേരു പറഞ്ഞു കുല്‍ഭൂഷന്റെ കുടുംബത്തിന്റെ സാംസ്‌കാരികവും മതപരവുമായ വികാരങ്ങളെ വ്രണപ്പെടുത്തുകയും ചെയ്തു. കൂടിക്കാഴ്ചയ്ക്കു മുമ്പ് അവന്തിയുടെയും ചേതനയുടെയും വസ്ത്രങ്ങള് അഴിച്ചു പരിശോധിച്ചു. ഭാര്യയുടെ താലിയും മറ്റാഭരണങ്ങളും അഴിച്ചുമാറ്റി. ചെരുപ്പു ധരിക്കാന് അനുവദിച്ചില്ല. കൂടിക്കാഴ്ചയ്ക്കുശേഷം ചേതനയ്ക്കു ചെരുപ്പുകള് തിരികെ ലഭിച്ചതുമില്ല. കനത്ത സുരക്ഷയില് പാകിസ്താന് വിദേശകാര്യ മന്ത്രാലയം ഓഫീസില് ചില്ലുമറയ്ക്ക് ഇരുപുറവുമിരുന്ന് ഇന്റര്‍കോമിലൂടെയാണു കുല്‍ഭൂഷണും കുടുംബാംഗങ്ങളും പരസ്പരം സംസാരിച്ചത്. മാതൃഭാഷയായ മറാഠിയില് സംസാരിക്കാന് അനുവദിച്ചില്ല. ധാരണയ്ക്കു വിരുദ്ധമായി, ഇന്ത്യന് ഡപ്യൂട്ടി ഹൈക്കമ്മിഷണര് ജെ.പി. സിങ്ങിനെ കൂടിക്കാഴ്ച നടന്ന മുറിയില് അനുവദിച്ചില്ല.\nചൊവ്വാഴ്ച ഇന്ത്യ നടത്തിയ വെടിവയ്പ്പില് മൂന്നു പാകിസ്താന് സൈനികര് കൊല്ലപ്പെട്ടത് ഇതിനുള്ള മറുപടിയാണോ എന്ന ചോദ്യത്തിന് അതു നല്ലതാണെന്നും എന്നാല് സ്ഥിരമായ ഒരു പരിഹാരം അത്യാവശ്യമാണെന്നും പാകിസ്താന് ചിതറിപ്പിക്കേണ്ടതുണ്ടെന്നുമായിരുന്നു അദ്ദേഹത്തിന്റെ മറുപടി. പാകിസ്താനില്‍നിന്നുള്ളവര്‍ക്കു മെഡിക്കല് വീസകള് നല്‍കുന്നത് വിദേശകാര്യമന്ത്രാലയം അവസാനിപ്പിക്കണമെന്നും അദ്ദേഹം കൂട്ടിച്ചേര്‍ത്തു.


യുഎഇ കോണ്‍സുലേറ്റില് രണ്ടു തവണ പോയി, മന്ത്രി എന്ന നിലയില്: കടകംപള്ളി സുരേന്ദ്രന് - Keralabhooshanam Daily യുഎഇ കോണ്‍സുലേറ്റില് രണ്ടു തവണ പോയി, മന്ത്രി എന്ന നിലയില്: കടകംപള്ളി സുരേന്ദ്രന്\nHome/NEWS/KERALA/യുഎഇ കോണ്‍സുലേറ്റില് രണ്ടു തവണ പോയി, മന്ത്രി എന്ന നിലയില്: കടകംപള്ളി സുരേന്ദ്രന്\nന്യൂസ് ഡെസ്ക് Send an email October 20, 2020\nതിരുവനന്തപുരം: മന്ത്രിയെന്ന നിലയില് രണ്ടുതവണ തിരുവനന്തപുരത്തെ യുഎഇ കോണ്‍സുലേറ്റില് പോയിട്ടുണ്ടെന്ന് മന്ത്രി കടകംപള്ളി സുരേന്ദ്രന്. സ്വര്‍ണ്ണക്കടത്ത് കേസ് പ്രതിയും യുഎഇ കോണ്‍സുലേറ്റിലെ മുന് പിആര്‍ഒയുമായ സരിത്തിന്റെ ഇന്ന് പുറത്തുവന്ന മൊഴിക്ക് മറുപടി പറയുകയായിരുന്നു കടകംപള്ളി സുരേന്ദ്രന്.\nമൊഴിയിലെ വിശദാംശങ്ങള് പരിശോധിച്ച ശേഷം വിശദമായ മറുപടി നല്‍കാം. കോണ്‍സുലേറ്റില്2തവണ പോയി എന്നത് ശരിയാണ് അത് മന്ത്രിയാണ് എന്ന നിലയിലാണ്. നേരത്തെ മന്ത്രിമാരായ കെടി ജലീലും കടകംപള്ളി സുരേന്ദ്രനും പലതവണ യുഎഇ കോണ്‍സുലേറ്റില് വന്നിട്ടുണ്ടെന്നാണ് ഇഡിക്ക് നല്‍കിയ സരിത്ത് മൊഴി നല്‍കിയിട്ടുള്ളത്.\nമകന്റെ യുഎഇയിലെ ജോലിക്കാര്യത്തിനായാണ് മന്ത്രി കടകംപള്ളി യുഎഇ കോണ്‍സുലേറ്റ് ജനറലിനെ കണ്ടതെന്നും സരിത്തിന്റെ മൊഴിയില് പറയുന്നു. എന്നാല് ഇത് നിഷേധിച്ച കടകംപള്ളി സുരേന്ദ്രന് തന്റെ മകന് ജോലി ചെയ്തത് ഖത്തറിലാണ് എന്ന് വിശദീകരിച്ചു. കോണ്‍സുലേറ്റിന് സമീപത്തെ ഗതാഗതക്കുരുക്കിന് പരിഹാരം കാണണമെന്ന് കോണ്‍സുല് ആവശ്യപ്പെട്ടിരുന്നുവെന്നും കടകംപള്ളി സുരേന്ദ്രന് പറഞ്ഞു.\nkadakampalli surendarn uae consulate\n'ഊതിവീര്‍പ്പിച്ചുണ്ടാക്കിയ തലക്കെട്ടുകളാണ് ഓണ്‍ലൈനില് ഇത്രയധികം വിരോധമുണ്ടാക്കിയത്'; മലയാളത്തില് പാടില്ലെന്ന വാര്‍ത്തയില് വിശദീകരണവുമായി വിജയ് യേശുദാസ്\nഐടി പാർക്കുകളിൽ ബാറുകളും പബുകളും തുറക്കാൻ കരട് മാർഗനിർദേശമായി;കള്ള് ഷാപ്പിന്റെ ദൂരപരിധി കുറക്കാനും ശുപാർശ


IFFK അരങ്ങൊഴിഞ്ഞു; Wajib ന് സുവര്‍ണചകോരം\nby Blive News December 16, 2017, 5:01 am 559 Views\nതിരുവനന്തപുരം: എട്ട് രാപ്പകലുകളെ ദൃശ്യസമ്പന്നമാക്കിയ ഇരുപത്തിരണ്ടാമത് കേരള രാജ്യാന്തര ചലച്ചിത്രമേള (IFFK) കൊടിയിറങ്ങി. മികച്ച ചിത്രത്തിനുള്ള സുവര്‍ണചകോരം ആന് മേരി ജസീര് സംവിധാനം ചെയ്ത പാലസ്തീനിയന് ചിത്രം ‘വാജിബി’ന് (Wajib) ലഭിച്ചു.\nനിശാഗന്ധിയില് നടന്ന സമാപന ചടങ്ങുകളോടെയാണ് മേളയ്ക്ക് തിരശ്ശീല വീണത്. മേളയിലെ മികച്ച നവാഗത സംവിധായകനുള്ള രജതചകോരം പുരസ്‌കാരത്തിന് മലയാളിയായ സഞ്ജു സുരേന്ദ്രന് അര്‍ഹനായി.\n‘ഏദന്’ മികച്ച മലയാള ചിത്രത്തിനുള്ള ഫിപ്രസി പുരസ്‌കാരവും സ്വന്തമാക്കി. മികച്ച സംവിധായകനുള്ള രജതചകോരം പുരസ്‌കാരത്തിന് ‘മലില-ദ ഫെയര്‍വെല് ഫ്‌ളവര്’ എന്ന തായ് ചിത്രം സംവിധാനം ചെയ്ത അനൂച ബൂന്യവതന അര്‍ഹയായി.\nജോണി ഹെന്റിക്‌സ് സംവിധാനം ചെയ്ത കൊളംബിയന് ചിത്രം ‘കാന്‍ഡലേറിയ’ ജൂറിയുടെ പ്രത്യേക പരാമര്‍ശത്തിന് അര്‍ഹമായി. മികച്ച ചിത്രത്തിനുള്ള നെറ്റ്പാക്, ഫിപ്രസി പുരസ്‌കാരങ്ങള് ‘ന്യൂട്ടൺ’ എന്ന ഇന്ത്യന് ചിത്രം കരസ്ഥമാക്കി. അമിത് മസൂര്‍ക്കറാണ് ന്യൂട്ടണിന്റെ സംവിധായകൻ.\nസജീവ് പാഴൂരിന്റെ തിരക്കഥയില് ദിലീഷ് പോത്തന് സംവിധാനം ചെയ്ത ‘തൊണ്ടിമുതലും ദൃക്‌സാക്ഷിയും’ മലയാള ചലച്ചിത്രത്തിനുള്ള നെറ്റ്പാക് പുരസ്‌കാരത്തിന് അര്‍ഹമായി.\nഅൾജീരിയൻ സംവിധായിക റെയ്ഹാനയുടെ ‘ഐ സ്റ്റിൽ ഹൈഡ് ടു സ്‌മോക്’ മികച്ച ചിത്രമായി പ്രേക്ഷകർ തിരഞ്ഞെടുത്തു. 15 ലക്ഷം രൂപയാണ് സുവർണ ചകോരത്തിന് ലഭിക്കുക.\n22nd International Film Festival of Kerala ThiruvananthapuramAdenAmit MasurkarAnnemarie JacirAnucha Boonyawatanabest International filmCandeleriaColombian filmDinesh Pothendirectedfamily dramafilmmakerFIPRESCI awardsGarden of DesireGolden Crow PheasantIFFK 2017Jury's special mentionMalila – The Farewell FlowerNetpacNewtonPalestinian filmRajat ChakoramSanju Surendransilver pheasantSuvarna ChakoramThondimuthalum DriksakshiyumWajib\nPrevious article എ. എസ്.വാട്സൺ ഗ്രൂപ്പും യു എസ് ടി ഗ്ലോബലും തമ്മിൽ ധാരണയായി\nNext article കേരളത്തിലെ നെല്ലറകളിലും നിരോധിത കീടനാശിനികൾ\nഇന്ത്യൻ ചിത്രം ന്യൂട്ടണ് ഓസ്‌കറിൽ നിന്ന് പുറത്തായി\nകേരളത്തിലെ നെല്ലറകളിലും നിരോധിത കീടനാശിനികൾ


Johnson and Johnson single shot vaccine shows strong activity against Delta variant : ജോണ്‍സണ് ആന്‍ഡ് ജോണ്‍സണ് ഒറ്റ ഡോസ് വാക്സിന് ഡെല്‍റ്റ വകഭേദത്തെ പ്രതിരോധിക്കുമെന്ന് കമ്പനി\nജോൺസൺ ആൻഡ് ജോൺസൺ ഒറ്റ ഡോസ് വാക്സിൻ ഡെൽറ്റ വകഭേദത്തെ പ്രതിരോധിക്കുമെന്ന് കമ്പനി\nനിലവില് നൂറിലധികം രാജ്യങ്ങളില് വ്യാപിച്ച ഡെല്‍റ്റ വകഭേദം അപകടകാരിയാണെന്ന് ലോകാരോഗ്യ സംഘടന (ഡബ്ല്യുഎച്ച്ഒ) മുന്നറിയിപ്പ് നല്‍കിയിട്ടുണ്ട്\nUpdated: July 2, 2021 11:15:06 am\nന്യൂജഴ്സി: കോവിഡിന്റെ ഡെല്‍റ്റ വകഭേദത്തിനും മറ്റു തീവ്ര വ്യാപന ശേഷിയുള്ള വൈറസുകളും പ്രതിരോധിക്കുന്നതില് തങ്ങളുടെ ഒറ്റ ഡോസ് വാക്സിന് ഫലപ്രദമാണെന്ന് അമേരിക്കന് കമ്പനിയായ ജോണ്‍സണ് ആന്‍ഡ് ജോണ്‍സണ്.\nകുറഞ്ഞത് എട്ട് മാസത്തോളം പ്രതിരോധ ശേഷി നിലനില്‍ക്കുമെന്നാണ് പഠന റിപ്പോര്‍ട്ടില് വ്യക്തമാക്കുന്നത്. 85 ശതമാനം ഫലപ്രാപ്തിയും നല്‍കുന്നു. മരണവും ആശുപത്രിയില് ചികിത്സ തേടേണ്ട സാഹചര്യവും ഒഴിവാക്കാന് സാധിക്കുമെന്നും കമ്പനി അവകാശപ്പെടുന്നു.\n“ജോണ്‍സണ് ആന്‍ഡ് ജോണ്‍സണ് ഒറ്റ ഡോസ് വാക്സിന്റെ കഴിഞ്ഞ എട്ട് മാസത്തെ പഠന റിപ്പോര്‍ട്ട് അനുസരിച്ച് വൈറസിനെ പ്രതിരോധിക്കുന്നതില് ഫലപ്രദമാണ്. ശരീരത്തില് ഉത്പാദിപ്പിക്കപ്പെടുന്ന ആന്റിബോഡികള് നശിക്കുന്നില്ല. കൂടുതല് ശക്തിപ്രാപിക്കുകയാണ് ചെയ്യുന്നത്,” കമ്പനിയുടെ ഗവേഷണ വിഭാഗം മേധാവി മത്തായി മാമ്മന് വ്യക്തമാക്കി.\nനിലവില് നൂറിലധികം രാജ്യങ്ങളില് വ്യാപിച്ച ഡെല്‍റ്റ വകഭേദം അപകടകാരിയാണെന്ന് ലോകാരോഗ്യ സംഘടന (ഡബ്ല്യുഎച്ച്ഒ) മുന്നറിയിപ്പ് നല്‍കിയിട്ടുണ്ട്. വരും മാസങ്ങളില് കൂടുതല് വേഗത്തില് വൈറസ് വ്യാപിക്കാനുള്ള സാധ്യതയും ഡബ്ല്യുഎച്ച്ഒ പറയുന്നു.\nWeb Title: Johnson and johnson single shot vaccine shows strong activity against delta variant\nCoronavirus India Highlights: തമിഴ്‌നാട്ടിൽ ലോക്ക്ഡൗൺ ഒരാഴ്ചത്തേക്ക് കൂടി നീട്ടി; കൂടുതൽ ഇളവുകൾ


ബുധന്,7ഫെബ്രുവരി 2018 (15:11 IST)\nഇരുന്നുള്ള പണിയാണോ? എങ്കിൽ 'നീരാളി'യായി അവൻ കൂടെയുണ്ടാകും!\nവിഷാദരോഗത്തിന് കാരണം ഫേസ്‌ബുക്കും വാട്‌സാപ്പുമോ ?; ചില സത്യങ്ങള് തിരിച്ചറിയണം\nകണ്ണടകള് തെരഞ്ഞെടുക്കുമ്പോള് ഇക്കാര്യങ്ങള് ശ്രദ്ധിക്കണം\nപിഞ്ചുകുഞ്ഞിന് വെള്ളം നല്‍കിയാല് മരണം സംഭവിക്കുമോ ?; ഇക്കാര്യങ്ങള് അറിഞ്ഞിരിക്കണം\nഅടുത്ത ലേഖനം ഇരുന്നുള്ള പണിയാണോ? എങ്കിൽ 'നീരാളി'യായി അവൻ കൂടെയുണ്ടാകും!


ബിഗ് ബോസ് മലയാളം സീസൺ ഫോറിൽ ഈ വട്ടം ശക്തരായ മത്സരാർത്ഥികളാൽ സമ്പന്നമാണ് എന്നുതന്നെ പറയേണ്ടിയിരിക്കുന്നു. വളരെ വ്യത്യസ്തവും ശക്തവുമായ മത്സരാർത്ഥികളെ ഈ വട്ടം കൊണ്ടുവരും എന്ന് തന്നെയായിരുന്നു ബിഗ് ബോസ് മലയാളം സീസൺ ഫോർ പ്രേമോയിൽ തന്നെ പറഞ്ഞത്. അത്രത്തോളം തന്നെ സ്വീകാര്യതയുടെ കൊണ്ടുവരുവാൻ സാധിക്കുകയും ചെയ്തിരുന്നു.\nഒരുപാട് വ്യത്യസ്തതകൾ നിലനിർത്തിക്കൊണ്ട് ഈ വട്ടം ബിഗ്ബോസ് ആരംഭിച്ചത്. മത്സരാർഥികളുടെ തിരഞ്ഞെടുപ്പിൽ തന്നെയാ പുതുമ കാണാനും സാധിക്കുന്നുണ്ടായിരുന്നു. ബിഗ് ബോസ് സീസൺ ഫോറിന്റെ വേദിയിൽ വളരെ ശക്തയായ ഒരു മത്സരാർത്ഥി തന്നെയായിരുന്നു അപർണ മൾബറി. എൻട്രി ആപ്പ് എന്ന ഓൺലൈൻ വിദ്യാഭ്യാസ ആപ്ലിക്കേഷൻ ഭാഗം കൂടിയായിരുന്നു അപർണ. കഴിഞ്ഞ ആഴ്ചയായിരുന്നു അപർണ ബിഗ് ബോസ് വീട്ടിൽ നിന്നും പുറത്തു പോയത്. എന്നാൽ അപർണയ്ക്ക് വലിയതോതിൽ തന്നെ പുറത്ത് ആരാധകരുണ്ടായിരുന്നു.\nബിഗ്ബോസിൽ നിന്നും പുറത്തു പോയിരുന്നു എങ്കിലും അപർണ്ണയുടെ ആരാധകനിര വലുത് തന്നെയായിരുന്നു. ഇപ്പോൾ പുറത്തു വന്ന അപർണ ബിഗ്ബോസ് വീടിനെക്കുറിച്ച് പറയുന്നതാണ് ശ്രദ്ധ നേടിക്കൊണ്ടിരിക്കുന്നത്. ബിഹൈൻഡ് വുഡ്‌സിന് നൽകിയ അഭിമുഖത്തിലാണ് ബിഗ് ബോസ് വീട്ടിലെ ചില വിശേഷങ്ങളെക്കുറിച്ച് അപർണ വാചാലയാകുന്നത്. റോബിനും ദിൽഷയും തമ്മിൽ ഒരു പ്രണയം ഉണ്ടാകുവാനുള്ള അവസരം ഉണ്ടോ എന്നും അത് സത്യമാണോന്നും അത് ഗെയിമിന്റെ ഭാഗമാണെന്ന് തോന്നിയിട്ടുണ്ടോ എന്നുമായിരുന്നു ചോദ്യം.\nഅതിന് അപർണ പറഞ്ഞ മറുപടി സത്യത്തിൽ എനിക്ക് അതിനെപ്പറ്റി വലുതായി ഒന്നും അറിയില്ല. പക്ഷെ റോബിൻ ദിൽഷയോടെ കാര്യം തുറന്നു പറഞ്ഞിട്ടുണ്ട്. ദിൽഷ ഒഴിഞ്ഞു മാറുന്നതാണ് എനിക്ക് തോന്നിയിട്ടുള്ളത്. റോബിനോട് ദിൽഷയ്ക്ക് അങ്ങോട്ട് ഇല്ല എന്ന് തോന്നുന്നു. റോബിൻ ഉണ്ട് അത് തന്നെയാണ് തോന്നിയിട്ടുള്ളത്. ഇനി അവിടെ നിന്ന് ഇറങ്ങിയതിനു ശേഷം ദിൽഷ ചിലപ്പോൾ റോബ്ബിനോട് അതിനെക്കുറിച്ച് പറയുമോന്ന് അറിയില്ല. അല്ലെങ്കിൽ ചിലപ്പോൾ പറയാതിരിക്കാം. അതിനെക്കുറിച്ച് എനിക്ക് അറിയില്ല. ബിഗ് ബോസ് വീട്ടിലെ ഏറ്റവും കൂടുതൽ മിസ്സ് ചെയ്യുന്നത് ബ്ലെസിലിയെയാണ്.\nകാരണം നല്ല രീതിയിൽ ഒരു ബോണ്ട് തനിക്കുണ്ടായിരുന്നു ബ്ലസിലിയോട്. ഒരുപാട് മിസ്സ് ചെയ്യുന്നുണ്ട്. ഈ ബിഗ് ബോസ് സീസൺ തീർന്നതിനുശേഷം വേണം ഒന്ന് കാണുവാൻ എന്നാണ് പറയുന്നത്. ഇരുവരും തമ്മിലുള്ള സൗഹൃദം എത്ര വലുതായിരുന്നു എന്ന് അപർണ്ണയുടെ വാക്കുകളിൽ തന്നെ മനസ്സിലാക്കാൻ സാധിക്കും.\nഅമ്പരപ്പിക്കുന്ന ലുക്കിൽ ഋതുമന്ത്രയുടെ പുതിയ ചിത്രം. ഏറ്റെടുത്ത് സോഷ്യൽ മീഡിയ!!


തപാല് വോട്ടുകള് കൂട്ടത്തോടെ ശേഖരിക്കാന് സി.പി.എം അനുകൂല പൊലീസ് സംഘടനയുടെ നീക്കം: ശബ്ദരേഖ പുറത്ത്, വിവാദം – Jaihind TV\nതപാല് വോട്ടുകള് കൂട്ടത്തോടെ ശേഖരിക്കാന് സി.പി.എം അനുകൂല പൊലീസ് സംഘടനയുടെ നീക്കം: ശബ്ദരേഖ പുറത്ത്, വിവാദം\nതിരുവനന്തപുരം: തെരഞ്ഞെടുപ്പ് ഡ്യൂട്ടിയിലുള്ള പൊലീസുകാരുടെ പോസ്റ്റല് വോട്ടുകള് കൂട്ടത്തോടെ ശേഖരിക്കാന് പൊലീസ് അസോസിയേഷന്റെ നീക്കം. പോസ്റ്റല് വാലറ്റുകള് നല്‍കാന് അസോസിയേഷന് നേതാക്കള് ആവശ്യപ്പെട്ടെന്ന് വെളിപ്പെടുത്തുന്ന ശബ്ദരേഖ മാധ്യമങ്ങള്‍ക്ക് ലഭിച്ചു. ഡിജിപിയുടെ നിര്‍ദേശത്തെ മറികടന്നാണ് സിപിഎം അനുകൂല സംഘടനയുടെ നീക്കം.\nഇതിനെതിരെ കോണ്‍ഗ്രസ് പരാതി നല്‍കിയിരുന്നെങ്കിലും ഇത്തരമൊരു സംഭവമില്ലെന്ന് കാട്ടി ഡിജിപി ലോക്നാഥ ബെഹ്റ പരാതി തള്ളിക്കളഞ്ഞു. തിരുവനന്തപുരത്തെ പൊലീസുകാരുടെ വാട്സ്ആപ്പ് ഗ്രൂപ്പില് ഒരു പൊലീസുകാരനിട്ട ശബ്ദ സന്ദേശമാണ് പുറത്തുവന്നിരിക്കുന്നത്.\n‘എല്ലാവരുടെയും ശ്രദ്ധയ്ക്ക് അസോസിയേഷന്റെ ആള്‍ക്കാര് വിളിച്ചിട്ട് നമ്മുടെ എല്ലാവരുടെയും പോസ്റ്റല് വോട്ടുകള് കലക്ട് ചെയ്യാന് പറഞ്ഞിട്ടുണ്ട്. താത്പര്യമുള്ളവര്‍ക്ക് തരാം. എനിക്കാ ലിസ്റ്റ് കൊടുക്കാനാണ്’ എന്നാണ് ശബ്ദസന്ദേശത്തില് പറയുന്നത്.\n‘സംഭവം സീരിയസ് ആയതുകൊണ്ടാണ് ഞാന് ഗ്രൂപ്പില് മെസ്സേജിട്ടത്. അങ്ങനെയുള്ളവര് നാളെയും മറ്റന്നാളുമായി പോസ്റ്റല് വോട്ട് ഏല്‍പ്പിക്കണം’ എന്നും സന്ദേശത്തില് പറയുന്നു.\nവോട്ട് രേഖപ്പെടുത്തിയ പേപ്പര് ആരും വാങ്ങുകയോ തുടര് നടപടികള് സ്വീകരിക്കുകയോ ചെയ്യരുത് എന്നാണ് ഡിജിപി നല്‍കിയിരിക്കുന്ന നിര്‍ദേശം. വോട്ടര് നേരിട്ട് തപാല് മുഖേന റിട്ടേണിങ് ഓഫിസര്‍ക്ക് കൈമാറാണം എന്നാണ് ഡിജിപിയുടെ നിര്‍ദേശം. ഇത് മറികടന്നാണ് പൊലീസ് അസോസിയേഷന് തപാല് വോട്ടുകള് ശേഖരിക്കാന് ശ്രമം നടത്തിയത്.


'നീതി നിഷേധം': അലോക് വർമ്മ സർവീസിൽ നിന്നും രാജിവെച്ചു\nBy Sooraj Surendran .11 Jan, 2019\nന്യൂ ഡൽഹി: മുൻ സിബിഐ ഡയറക്ടർ അലോക് വർമ്മ രാജിവെച്ചു. സുപ്രീംകോടതി വിധിയുടെ അടിസ്ഥാനത്തിൽ സിബിഐ ഡയറക്ടറായി ചുമതലയേറ്റ അലോക് വർമ്മയെ കഴിഞ്ഞ ദിവസം പ്രധാനമന്ത്രിയുടെ വസതിയിൽ ചേർന്ന ഉന്നതതല യോഗത്തിൽ പുറത്താക്കിയിരുന്നു. തുടർന്ന് അലോക് വർമ്മയെ ഫയർ സർവീസ്, സിവിൽ ഡിഫൻസ് ആന്‍റ് ഹോം ഗാർഡ്സിന്‍റെ ഡയ റക്ടർ ജനറലായി നിയമിച്ചു. എന്നാൽ ഈ സ്ഥാനം താൻ ഏറ്റെടുക്കില്ലെന്ന് അലോക് വർമ്മ വ്യക്തമാക്കി. തുടർന്നാണ് രാജി. നടപടി ക്രമങ്ങൾ അട്ടിമറിച്ചാണ് തനിക്കെതിരെ നടപടി കൈക്കൊണ്ടതെന്നും അദ്ദേഹം കുറ്റപ്പെടുത്തി.\nജനുവരി 9നാണ് സുപ്രീംകോടതി വിധിക്കു പിന്നാലെ സിബിഐ ഡയറക്ടറായി അലോക് വർമ്മ ചുമതലയേൽക്കുന്നത്. അലോക് വര്‍മയെ ഡയറക്ടര് സ്ഥാനത്തു നിന്ന് നീക്കിയ നടപടി ചൊവ്വാഴ്ചയാണ് സുപ്രീംകോടതി റദ്ദാക്കിയത്.ചീഫ് ജസ്റ്റിസ് അദ്ധ്യക്ഷനായ ബെഞ്ചായിരുന്നു വിധി പുറപ്പെടുവിച്ചത് .\nസിബിഐയിൽ നാടകീയ രംഗങ്ങൾ...\nസുപ്രീംകോടതി വിധിയുടെ അടിസ്ഥാനത്തിൽ സിബിഐ ഡയറക്ടറായി പ്രവേശിച്ച അലോക് വർമ്മയുടെ തുടർനടപടികൾ വിവാദം സൃഷ്ടിച്ചു. സിബിഐയിലെ അഞ്ച് ഉദ്യോഗസ്ഥരെയാണ് സ്ഥലം മാറ്റിയത്. കൂടാതെ രാകേഷ് അസ്താനക്കെതിരായ കേസിൽ നിലവിലെ ഉദ്യോഗസ്ഥരെ മാറ്റി പുതിയ സംഘത്തെ നിയമിക്കുകയും ചെയ്തു. എ.കെ.ബസി, എം.കെ.സിൻഹ, എ.കെ.ശർമ എന്നിവരാണ് അസ്താന കേസ് അന്വേഷിച്ചിരുന്നത്. സ്ഥലം മാറ്റം ലഭിച്ചവരിൽ ഇവരും ഉൾപ്പെടുന്നു.\nസിബിഐയെ വിടാതെ കേന്ദ്രസർക്കാർ, ഒടുവിൽ കസേര തെറിച്ചു...\nവ്യാഴാഴ്ച്ചയാണ് സുപ്രീംകോടതി വിധി മറികടന്ന് ഉന്നതതല യോഗത്തിലാണ് സിബിഐ ഡയറക്ടറായി ചുമതലയേറ്റ അലോക് വർമ്മയെ പുറത്താക്കാൻ തീരുമാനമുണ്ടായത്. പ്രധാനമന്ത്രി നരേന്ദ്ര മോദിയുടെ വസതിയിൽ ചേർന്ന യോഗം രണ്ടുമണിക്കൂറിലേറെ നീണ്ടുനിന്നു. കോൺഗ്രസ് കക്ഷിനേതാവ് മല്ലികാർജുൻ ഖർഗെ, ജഡ്ജി എ.കെ.സിക്രി എന്നിവർ യോഗത്തിൽ പങ്കെടുത്തപ്പോൾ ചീഫ് ജസ്റ്റിസ് രഞ്ജൻ ഗൊഗോയി യോഗത്തിൽ നിന്നും വിട്ടുനിന്നു. യോഗത്തിൽ അലോക് വർമയ്ക്കെതിരായ ആരോപണങ്ങളും കേന്ദ്ര വിജിലൻസ് കമ്മീഷന്‍റെ റിപ്പോർട്ടും വർമയുടെ മറുപടിയും സമിതി പരിഗണിച്ചാണ് തീരുമാനമുണ്ടായത്.\nസിബിഐ തലപ്പത്ത് നിന്നും ഹോം ഗാർഡ് ഡ‍യറക്ടറായി സ്ഥാനമാറ്റം...\nഉന്നതതല യോഗത്തിൽ സിബിഐ ഡയറക്ടർ സ്ഥാനത്ത് നിന്ന് പുറത്താക്കിയ അലോക് വർമ്മയെ ജനുവരി 10നാണ് ഫയർ സർവീസ്, സിവിൽ ഡിഫൻസ് ആന്‍റ് ഹോം ഗാർഡ്സിന്‍റെ ഡയ റക്ടർ ജനറലായി നിയമിച്ചത്. അലോക് വർമ്മക്ക് പകരം ഇടക്കാല ഡയറക്ടായിരുന്ന എം. നാഗേശ്വര റാവുവിനെ നിയമിക്കുമെന്ന് അഭ്യൂഹങ്ങൾ ഉണ്ടായിരുന്നു.\nഅലോക് വർമ്മയ്ക്ക് സ്ഥാനമാറ്റം: ഹോം ഗാർഡ് ഡ‍യറക്ടറായി ചുമതലയേറ്റു\nആടിയുലഞ്ഞ് സിബിഐ: അലോക് വർമ്മയെ ഡയറക്ടർ സ്ഥാനത്ത് നിന്നും പുറത്താക്കി\nഅധ്യക്ഷനായി തുടരാനാകില്ല: രാജിയിലുറച്ച് രാഹുൽ ഗാന്ധി\nബംഗളൂരുവിൽ വാഹനാപകടം: കോഴിക്കോട് സ്വദേശികൾ മരിച്ചു\nലൈംഗിക പീഡനക്കേസ്: ബിനോയ്‌ക്കെതിരെ ലുക്ക് ഔട്ട് നോട്ടീസ് പുറപ്പെടുവിച്ചു


തോമസ് ഐസക്കിന് സിപിഎമ്മില് വിമര്‍ശനം | Strong criticism against Thomas Issac MLA in the party - Malayalam Oneindia\nതോമസ് ഐസക്കിന് സിപിഎമ്മില് വിമര്‍ശനം\nതിരുവനന്തപുരം: മൂവാറ്റുപുഴയില് സിപിഎം സ്ഥാനാര്‍ത്ഥി പി.എം. ഇസ്മായീല് തോറ്റ സംഭവം സിപിഎമ്മിനുള്ളില് വിവാദമാവുന്നു. ഇതിന്റെ പേരില് മൂവാറ്റുപുഴയില് പാര്‍ട്ടിയുടെ മുഖ്യതിരഞ്ഞെടുപ്പ് ചുമതലക്കാരനായിരുന്ന തോമസ് ഐസക്ക് എംഎല്‍എയ്ക്കെതിരെ പാര്‍ട്ടിയ്ക്കുള്ളില് രൂക്ഷവിമര്‍ശനം ഉയരുന്നു.\nവിദേശഫണ്ട് വാങ്ങിയതിന്റെ പേരിലും ജനകീയാസൂത്രണത്തിന്റെ പേരിലും സിപിഎമ്മിനുള്ളില് ക്രൂശിക്കപ്പെട്ട തോമസ് ഐസക്ക് ഒരിയ്ക്കല് കൂടി പാര്‍ട്ടിയ്ക്കുള്ളില് വിമര്‍ശനം ഏറ്റുവാങ്ങുകയാണ്. തോമസ് ഐസക്കിന് പുറമെ പാര്‍ലമെന്റ് മണ്ഡലം സെക്രട്ടറിയും സിപിഎം നേതാവുമായ കെ.ജെ. തോമസിനെതിരെയും വിമര്‍ശനം ഉയരുന്നുണ്ട്. സിപിഎം സംസ്ഥാനകമ്മിറ്റിയോഗത്തിലാണ് ഇവര്‍ക്കിരുവര്‍ക്കും എതിരെ നടപടിയെടുക്കണമെന്ന് എറണാകുളം കമ്മിറ്റി ആവശ്യം ഉയര്‍ത്തിയിരിയ്ക്കുന്നത്.\nഎന്‍ഡിഎ സ്ഥാനാര്‍ത്ഥിയും മുന്‍കേന്ദ്രമന്ത്രിയുമായ പി.സി. തോമസ് 529 വോട്ടുകള്‍ക്കാണ് ഇസ്മായീലിനെ തോല്പിച്ചത്. മൂവാറ്റുപുഴയില് കേരളാ കോണ്‍ഗ്രസ്(ജോസഫ്), കേരളകോണ്‍ഗ്രസ്(സെക്യുലര്) വിഭാഗങ്ങള് വോട്ട് മറിച്ചതായി തെളിവുണ്ടെന്നും പാര്‍ട്ടി പ്രവര്‍ത്തകര് ആരോപിയ്ക്കുന്നു. അതിനാല് ഈ രണ്ട് കൂട്ടരെയും ഇടതുമുന്നണിയില് നിന്നും പുറത്താക്കണമെന്നും ആവശ്യം ഉയരുന്നുണ്ട്.\nതിരഞ്ഞെടുപ്പ് പ്രചരണത്തിന് തോമസ് ഐസക്ക് എംഎല്‍എ ആത്മാര്‍ത്ഥസമീപനം പുലര്‍ത്തിയില്ലെന്നും പരാതിയുണ്ട്. ഫിബ്രവരി എട്ട് മുതല് മെയ് 10 വരെയുള്ള ഒരുദിവസങ്ങളിലും തോമസ് ഐസക്ക് മൂവാറ്റുപുഴയില് തങ്ങിയില്ലെന്നും പരാതിയുണ്ട്. റവന്യൂമന്ത്രി കെ.എം. മാണിയെപ്പോലെയുള്ളവര് പോലും മൂവാറ്റുപുഴയില് താമസിച്ച് തിരഞ്ഞെടുപ്പ് പ്രവര്‍ത്തനങ്ങള്‍ക്ക് ചുക്കാന് പിടിയ്ക്കുമ്പോഴായിരുന്നു ഇത്.\nമൂവാറ്റുപുഴ തിരഞ്ഞെടുപ്പില് കോട്ടയം കമ്മിറ്റിയ്ക്കെതിരെയും വിമര്‍ശനം ഉയരുന്നുണ്ട്. മൂവാറ്റുപുഴയില് ജയം ഉറപ്പാണെന്ന ധാരണയില് കാഞ്ഞിരപ്പിള്ളി, പൂഞ്ഞാര്, പാലാ മണ്ഡലങ്ങളില് നിന്നുള്ള പ്രവര്‍ത്തകരെ സുരേഷ്കുറുപ്പിന്റെ പ്രവര്‍ത്തനത്തിനായി കോട്ടയത്ത് വിന്യസിച്ചു എന്നതാണ് കോട്ടയം കമ്മിറ്റിയ്ക്കെതിരായ പരാതി.


ഹര്‍ത്താല് ആഹ്വാനം തള്ളി വ്യാപാരികള്; അക്രമങ്ങള്‍ക്കിടയിലും ക...\nഹര്‍ത്താല് ആഹ്വാനം തള്ളി വ്യാപാരികള്; അക്രമങ്ങള്‍ക്കിടയിലും കടകള് തുറന്നു\nചിലയിടത്ത് ആര്.എസ്.എസ് പ്രവര്‍ത്തകര് കടകള്‍ക്ക് നേരെ അക്രമം അഴിച്ചുവിട്ടു. കൊച്ചി ബ്രോഡ്‍വെയില് ജില്ലാ കളക്ടര് നേരിട്ട് എത്തി കടകള് തുറപ്പിച്ചു.\n03 Jan, 2019 at 08:32 AM\nഹര്‍ത്താല് ആഹ്വാനം തള്ളി കേരളത്തിലെ പ്രമുഖ വിപണന കേന്ദ്രങ്ങള് സജീവമായി. സംസ്ഥാനത്തുടനീളം രാവിലെ വ്യാപാര സ്ഥാപനങ്ങള് തുറന്നു. ചിലയിടത്ത് ആര്.എസ്.എസ് പ്രവര്‍ത്തകര് കടകള്‍ക്ക് നേരെ അക്രമം അഴിച്ചുവിട്ടു. കൊച്ചി ബ്രോഡ്‍വെയില് ജില്ലാ കളക്ടര് നേരിട്ട് എത്തി കടകള് തുറപ്പിച്ചു. പൊലീസ് സുരക്ഷ നല്‍കാത്തതിനെ തുടര്‍ന്ന് ചാല മാര്‍ക്കറ്റിലെത്തിയ വ്യാപാരികള് മടങ്ങിപ്പോയി.\nഹര്‍ത്താലിനോട് സഹകരിക്കേണ്ടതില്ലെന്ന വ്യാപാരികളുടെ തീരുമാനം വിജയകരമായി നടപ്പാക്കുന്നത് കണ്ടാണ് ഹര്‍ത്താല് ദിനം തുടങ്ങിയത്. എറണാകുളം ജില്ലാ കലക്ടര് മുഹമ്മദ് വൈ സഫറുല്ല വ്യാപാരികള്‍ക്ക് ഇന്നലെ സുരക്ഷ ഉറപ്പ് നല്‍കിയിരുന്നു. ഇതിന്റെ അടിസ്ഥാനത്തിലാണ് ബ്രോഡ് വേയിലെ ഒരു വിഭാഗം വ്യാപാരികൾ കടകൾ തുറന്നത്. തുറന്ന കടകളിലെ വ്യാപാരികൾക്ക് പിന്തുണ നൽകാനെത്തിയ കലക്ടർ തുറക്കാൻ മടിച്ച് നിന്ന വ്യാപാരികൾക്ക് സുരക്ഷ വാഗ്ദാനം ചെയ്തു. തുടർന്നാണ് കൂടുതൽ കടകൾ തുറന്നത്.\nഹർത്താലിൽ പ്രതിഷേധിച്ച് എറണാകുളം ജില്ലയുടെ വിവിധ മേഖലകളിൽ വ്യാപാരികൾ ബൈക്ക് റാലി നടത്തി. ആലുവ മാര്‍ക്കറ്റും പതിവുപോലെ പ്രവര്‍ത്തിച്ചു. കോഴിക്കോട് മിഠായിത്തെരുവില് രാവിലെ9മണിയോടെ കടകള് തുറന്നു. സംഘടിച്ചെത്തിയ സംഘ്പരിവാര് പ്രവര്‍ത്തകര് അക്രമങ്ങള് അഴിച്ചുവിട്ടതോടെ പിന്നീട് അടച്ചു. തിരുവനന്തപുരം ചാല മാര്‍ക്കറ്റിലും കട തുറക്കാന് രാവിലെ വ്യാപാരികള് എത്തി. എന്നാല് പൊലീസ് മതിയായ സുരക്ഷ നല്‍കാന് തയ്യാറാകാതിരുന്നതിനാല് കടകള് തുറക്കാന് സാധിച്ചില്ല. മറ്റ് ജില്ലകളിലും പ്രധാന വ്യാപാര കേന്ദ്രങ്ങള് രാവിലെ തന്നെ സജീവമായി. ഹര്‍ത്താലിനെ ശക്തമായി നേരിടാനും നിയമനടപടികളിലേക്ക് നീങ്ങാനും കേരള ചേംബര് ഓഫ് കോമേഴ്സ് ആന്‍ഡ് ഇന്‍ഡസ്ട്രി തീരുമാനിച്ചു.\nസംസ്ഥാനത്ത് ഇന്ന് 5960 പേര്‍ക്ക് കോവിഡ്\nമദ്യം വാങ്ങാൻ ഇനി ആപ്പ് വേണ്ട; ബെവ്ക്യൂ ആപ്പ് നിര്‍ത്തലാക്കി സര്‍ക്കാര് ഉത്തരവിറക്കി\nചോദ്യം ഏതായാലും ഉത്തരം ഒന്ന്.. കണ്ണ് തള്ളി പാറക്കല് അബ്ദുല്ല\nകൂളിംഗ് ഫിലിം ഒട്ടിച്ചതും കർട്ടനിട്ടതുമായ വാഹനങ്ങളുടെ രജിസ്ട്രേഷന് റദ്ദാക്കും


ഇയ്യോബ് ൯ - വിശുദ്ധ ബൈബിൾ [മലയാളം ബൈബിൾ 1992]\n൯:൧ ൯:൨ ൯:൩ ൯:൪ ൯:൫ ൯:൬ ൯:൭ ൯:൮ ൯:൯ ൯:൧൦ ൯:൧൧ ൯:൧൨ ൯:൧൩ ൯:൧൪ ൯:൧൫ ൯:൧൬ ൯:൧൭ ൯:൧൮ ൯:൧൯ ൯:൨൦ ൯:൨൧ ൯:൨൨ ൯:൨൩ ൯:൨൪ ൯:൨൫ ൯:൨൬ ൯:൨൭ ൯:൨൮ ൯:൨൯ ൯:൩൦ ൯:൩൧ ൯:൩൨ ൯:൩൩ ൯:൩൪ ൯:൩൫\nഅതിന്നു ഇയ്യോബ് ഉത്തരം പറഞ്ഞതെന്തെന്നാല്\nഅതു അങ്ങനെ തന്നേ എന്നു എനിക്കും അറിയാം നിശ്ചയം; ദൈവസന്നിധിയില് മര്‍ത്യന് നീതിമാനാകുന്നതെങ്ങിനെ?\nഅവന്നു അവനോടു വ്യവഹരിപ്പാന് ഇഷ്ടം തോന്നിയാല് ആയിരത്തില് ഒന്നിന്നു ഉത്തരം പറവാന് കഴികയില്ല.\nഅവന് ജ്ഞാനിയും മഹാശക്തനുമാകുന്നു; അവനോടു, ശഠിച്ചിട്ടു ഹാനിവരാത്തവന് ആര്?\nഅവന് പര്‍വ്വതങ്ങളെ അവ അറിയാതെ നീക്കിക്കളയുന്നു; തന്റെ കോപത്തില് അവയെ മറിച്ചുകളയുന്നു.\nഅവന് ഭൂമിയെ സ്വസ്ഥാനത്തുനിന്നു ഇളക്കുന്നു; അതിന്റെ തൂണുകള് കുലുങ്ങിപ്പോകുന്നു.\nഅവന് സൂര്യനോടു കല്പിക്കുന്നു; അതു ഉദിക്കാതിരിക്കുന്നു; അവന് നക്ഷത്രങ്ങളെ പൊതിഞ്ഞു മുദ്രയിടുന്നു.\nഅവന് തനിച്ചു ആകാശത്തെ വിരിക്കുന്നു; സമുദ്രത്തിലെ തിരമാലകളിന്മേല് അവന് നടക്കുന്നു.\nഅവന് സപ്തര്‍ഷി, മകയിരം, കാര്‍ത്തിക, ഇവയെയും തെക്കെ നക്ഷത്രമണ്ഡലത്തെയും ഉണ്ടാക്കുന്നു.\nഅവന് ആരാഞ്ഞുകൂടാത്ത വങ്കാര്യങ്ങളെയും എണ്ണമില്ലാത്ത അത്ഭുതങ്ങളെയും ചെയ്യുന്നു.\nഅവന് എന്റെ അരികെ കൂടി കടക്കുന്നു; ഞാന് അവനെ കാണുന്നില്ല; അവന് കടന്നുപോകുന്നു; ഞാന് അവനെ അറിയുന്നതുമില്ല.\nഅവന് പറിച്ചെടുക്കുന്നു; ആര് അവനെ തടുക്കും? നീ എന്തു ചെയ്യുന്നു എന്നു ആര് ചോദിക്കും?\nദൈവം തന്റെ കോപത്തെ പിന് വലിക്കുന്നില്ല; രഹബിന്റെ തുണയാളികള് അവന്നു വഴങ്ങുന്നു.\nപിന്നെ ഞാന് അവനോടു ഉത്തരം പറയുന്നതും അവനോടു വാദിപ്പാന് വാക്കു തിരഞ്ഞെടുക്കുന്നതും എങ്ങനെ?\nഞാന് നീതിമാനായിരുന്നാലും അവനോടു ഉത്തരം പറഞ്ഞുകൂടാ; എന്റെ പ്രതിയോഗിയോടു ഞാന് യാചിക്കേണ്ടിവരും.\nഞാന് വിളിച്ചിട്ടു അവന് ഉത്തരം അരുളിയാലും എന്റെ അപേക്ഷ കേള്‍ക്കും എന്നു ഞാന് വിശ്വസിക്കയില്ല.\nകൊടുങ്കാറ്റുകൊണ്ടു അവന് എന്നെ തകര്‍ക്കുംന്നുവല്ലോ; കാരണംകൂടാതെ എന്റെ മുറിവുകളെ പെരുക്കുന്നു.\nശ്വാസംകഴിപ്പാന് എന്നെ സമ്മതിക്കുന്നില്ല; കൈപ്പുകൊണ്ടു എന്റെ വയറു നിറെക്കുന്നു.\nബലം വിചാരിച്ചാല്‍അവന് തന്നേ ബലവാന് ; ന്യായവിധി വിചാരിച്ചാല്‍ആര് എനിക്കു അവധി നിശ്ചയിക്കും?\nഞാന് നീതിമാനായാലും എന്റെ സ്വന്ത വായ് എന്നെ കുറ്റം വിധിക്കും; ഞാന് നിഷ്കളങ്കനായാലും അവന് എനിക്കു വക്രത ആരോപിക്കും.\nഞാന് നിഷ്കളങ്കന് ; ഞാന് എന്റെ പ്രാണനെ കരുതുന്നില്ല; എന്റെ ജീവനെ ഞാന് നിരസിക്കുന്നു.\nഅതെല്ലാം ഒരുപോലെ; അതുകൊണ്ടു ഞാന് പറയുന്നതുഅവന് നിഷ്കളങ്കനെയും ദുഷ്ടനെയും നശിപ്പിക്കുന്നു.\nബാധ പെട്ടെന്നു കൊല്ലുന്നുവെങ്കില് നിര്‍ദ്ദോഷികളുടെ നിരാശ കണ്ടു അവന് ചിരിക്കുന്നു.\nഭൂമി ദുഷ്ടന്മാരുടെ കയ്യില് ഏല്പിച്ചിരിക്കുന്നു; അതിലെ ന്യായാധിപന്മാരുടെ മുഖം അവന് മൂടിക്കളയുന്നു; അതു അവനല്ലെങ്കില് പിന്നെ ആര്?\nഎന്റെ ആയുഷ്കാലം ഔട്ടാളനെക്കാള് വേഗം പോകുന്നു; അതു നന്മ കാണാതെ ഔടിപ്പോകുന്നു.\nഅതു ഔടകൊണ്ടുള്ള വള്ളംപോലെയും ഇരയെ റാഞ്ചുന്ന കഴുകനെപ്പോലെയും കടന്നു പോകുന്നു.\nഞാന് എന്റെ സങ്കടം മറുന്നു മുഖവിഷാദം കളഞ്ഞു. പ്രസന്നതയോടെ ഇരിക്കുമെന്നു പറഞ്ഞാല്,\nഞാന് എന്റെ വ്യസനം ഒക്കെയും ഔര്‍ത്തു ഭയപ്പെടുന്നു; നീ എന്നെ നിര്‍ദ്ദോഷിയായി എണ്ണുകയില്ലെന്നു ഞാന് അറിയുന്നു.\nഎന്നെ കുറ്റം വിധിക്കുകയേയുള്ളു; പിന്നെ ഞാന് വൃഥാ പ്രയത്നിക്കുന്നതെന്തിന്നു?\nഞാന് ഹിമംകൊണ്ടു എന്നെ കഴുകിയാലും ക്ഷാരജലംകൊണ്ടു എന്റെ കൈ വെടിപ്പാക്കിയാലും\nനീ എന്നെ ചേറ്റുകുഴിയില് മുക്കിക്കളയും; എന്റെ വസ്ത്രംപോലും എന്നെ വെറുക്കും.\nഞാന് അവനോടു പ്രതിവാദിക്കേണ്ടതിന്നും ഞങ്ങളൊരുമിച്ചു ന്യായവിസ്താരത്തിന്നു ചെല്ലേണ്ടതിന്നും അവന് എന്നെപ്പോലെ മനുഷ്യനല്ലല്ലോ.\nഞങ്ങളെ ഇരുവരെയും പറഞ്ഞു നിര്‍ത്തേണ്ടതിന്നു ഞങ്ങളുടെ നടുവില് ഒരു മദ്ധ്യസ്ഥനുമില്ല.\nഅവന് തന്റെ വടി എങ്കല്‍നിന്നു നീക്കട്ടെ; അവന്റെ ഘോരത്വം എന്നെ പേടിപ്പിക്കാതിരിക്കട്ടെ;\nഅപ്പോള് ഞാന് അവനെ പേടിക്കാതെ സംസാരിക്കും; ഇപ്പോള് എന്റെ സ്ഥിതി അങ്ങനെയല്ലല്ലോ.


idaneram: മലയാളി മെമ്മോറിയല് എന്ന ജാതിമെമ്മോറിയലും സാമൂഹ്യ യാഥാര്‍ത്ഥ്യങ്ങളും - മുന്തൂര് കൃഷ്ണന്\nമലയാളി മെമ്മോറിയല് എന്ന ജാതിമെമ്മോറിയലും സാമൂഹ്യ യാഥാര്‍ത്ഥ്യങ്ങളും - മുന്തൂര് കൃഷ്ണന്\nമലയാളി മെമ്മോറിയല് ഒരു ജാതി മെമ്മോ റിയല് ആകാതെ മലയാളികളായ ഏവരു ടേയും താല്‍പര്യത്തെ സംരക്ഷിക്കുന്ന ഒന്നാ യിരുന്നു എങ്കില് അങ്ങനെ അത് ജാതി വിവേചന ത്തിനെതിരെ യുള്ള ഒരു പ്രമേയം ആയിരുന്നെങ്കില് കേരള നാട് മനുഷ്യ സങ്കല്‍പത്തിലെ ഏറ്റവും ഉദാത്ത മായ സ്വര്‍ഗ്ഗം പോലെയാകുമായിരുന്നു.\nമലയാളി മെമ്മോറിയലില് ഒപ്പുവച്ച 3-ാം പേരു കാരന് ഈഴവനായ ഡോ. പല്‍പ്പു ആയിരുന്നിട്ടും ഈഴവര്‍ക്ക് അതുകൊണ്ട് യാതൊരു പ്രയോജനവും ഉണ്ടായില്ല. നായന്മാര് അക്ഷരാര്‍ത്ഥ ത്തില് ഈഴവരെ കാലുവാരിയെന്നു സാരം. അതുകൊണ്ടാണ് ഈഴവ മെമ്മോറിയലുമായി അവര് രംഗത്തുവന്നത്. ഈഴവര് അന്ന് അധ:സ്ഥിതരും അയിത്തക്കാരുമായി കരുതപ്പെട്ടി രുന്നെങ്കിലും അവരുടെ ഇടയില് സര്‍ക്കാരിലേക്ക് നികുതി അടയ്ക്കുന്നവരുണ്ടാ യിരുന്നു. അവരില് സംസ്‌കൃതം, വൈദ്യം എന്നിവ പഠിച്ചവരും അപൂര്‍വ്വമെങ്കിലും ഇംഗ്ലീഷ് വിദ്യാഭ്യാസം ലഭിച്ചവരും ഉണ്ടായിരുന്നു. അവര്‍ക്ക് പഠിക്കാന് ഒരു സ്‌കൂള് സര്‍ക്കാര് അനു വദിച്ചിരുന്നു. അവര് പറയര്, പുലയരാദി താഴെകിടയിലുള്ളവരെ അടിച്ചതിനകത്തു കയറ്റാത്തവ രും അയിത്തം ആഘോഷമായി ആചരി ച്ചവരു മായിരുന്നു. ഈഴവ മെമ്മോറിയലിലും അയിത്ത ജാതിക്കാരായ പറയര് പുലയരാദി അടിമക്കൂട്ടങ്ങളെ സഹകരിപ്പിച്ചില്ല. ഈഴവ മെമ്മോ റിയ ലിനുശേഷം നിവര്‍ത്തന പ്രക്ഷോഭം ഉടലെടുത്തു. അയിത്ത ജാതി ക്കാരെ മാറ്റിനിര്‍ത്തി നായര്, ഈഴവര്, മുസ്ലീം, ക്രിസ്ത്യന് എന്നീ പ്രബല സമുദായങ്ങള് നിവര്‍ത്തന പ്രക്ഷോഭത്തില് ഒത്തുചേര്‍ന്നു. തുടര്‍ന്ന് ഈ കൂട്ടുകെട്ട് കേരള രാഷ്ട്രീയത്തെ കൈവെള്ളയിലാക്കി. ഇടതുപക്ഷമായും വലതുപക്ഷമായും വേര്‍തിരിഞ്ഞു നിന്ന് തന്ത്രപൂര്‍വ്വം ഈ അവിശുദ്ധ കൂട്ടുകെട്ട് കേരളത്തെ മാറി മാറി ഭരിച്ചുകൊണ്ടിരിക്കുന്നു. കേരളത്തില് മുന്നണി ഭരണം എന്നാല് ഈ സവര്‍ണ്ണ കൂട്ടായ്മയുടെ ഭരണമാണ്. ഇത് ജാതികളുടെ അരിയിട്ടു വാഴ്ചയാണ്. അയിത്തജാതിക്കാരെ സംബന്ധിച്ചി ടത്തോളം ഈ പാര്‍ട്ടികളെല്ലാം തത്ത്വത്തില് ഒന്നുതന്നെ. പൂണൂല് സോഷ്യ ലിസ വും പൂണൂല് കമ്മ്യൂണിസവും ലക്ഷ്യമിടുന്നത് സവര്‍ണ്ണാധിപത്യം തന്നെയാണ്. കോണ്‍ഗ്രസ്സും കമ്മ്യൂണിസ്റ്റ് പാര്‍ട്ടികളും ബി.ജെ.പി.യും ഒക്കെ ഒരേ തായ്‌വഴിയാണ്. അധികാരത്തെ അവരുടെ ഇടയില്‍തന്നെ പരമാവധി നിക്ഷിപ്തമാക്കുക എന്ന ആര്‍ത്തി കൊണ്ടാണ് അവര് പിളരുന്നത്. അവര് വഴക്കിടുന്നതു പോലും അധികാരം അവരുടെ കൈയ്യില് നിന്നും വഴുതിപ്പോകാതിരിക്കാനാണ്. കേരളത്തില് കേരള കോണ്‍ഗ്രസ്സിന്റെ ജനനംതന്നെ എടുക്കാം. കോണ്‍ഗ്രസ്സിന്റെ അശീര്‍വ്വാദ ത്തോടെയാണതുണ്ടായത്. കമ്മ്യൂണിസ്റ്റുകാരും അവരെ സഹായിച്ചിട്ടുണ്ട്. കേരള കോണ്‍ഗ്രസ് ക്രിസ്ത്യാനികളേയും നായന്മാരേയും വഴിവിട്ട് സഹായിക്കാനുള്ള ഒരു രാഷ്ട്രീയ പദ്ധതിയുടെ സൃഷ്ടിയാണ്. കേരള കോണ്‍ഗ്രസ്സിന്റെ പേരില് നായന്മാരും ക്രിസ്ത്യാനികളും പ്രത്യേക വിഹിതം അനുഭവിക്കുന്നു. മുസ്ലിംലീഗിന്റെ പേരില് മുഹമ്മദീയര് ക്കുമുണ്ട് വിഹിതം. ഇതൊന്നും കൂടാതെ കോണ്‍ഗ്രസ്സും കമ്മ്യൂണിസ്റ്റ് പാര്‍ട്ടികളും തറവാട്ടുവിഹിതം പോലെ കൃത്യമായി മുന്തിയ വിഹിതം അവര്‍ക്ക് നീക്കിവക്കുന്നുമുണ്ട്. ചുരുക്കത്തില് കോണ്‍ഗ്രസ്സായും, കമ്മ്യൂണിസ്റ്റായും, കേരള കോണ്‍ഗ്രസ്സായും, ലീഗായും അവര് രാഷ്ട്രീയാ ധികാരം പരമാവധി പങ്കിട്ട് അനുഭവിക്കുന്നു. എന്നാല് 53 ജാതികള് ചേര്‍ന്ന പട്ടിക ജാതിക്കാര്‍ക്ക് ഭരണഘടന അനുശാസിക്കു ന്നതുകൊണ്ടു മാത്രം സംവരണം എന്ന പങ്ക്. സംവരണം യഥാര്‍ത്ഥത്തില് രാഷ്ട്രീയാധി കാരമാണ്. പക്ഷേ ആ അധികാരത്തെ അതിന്റെ പൂര്‍ണ്ണ മായ അര്‍ത്ഥ ത്തില് അനുഭവിക്കാന് പട്ടികജാതി പട്ടികവര്‍ഗ്ഗ ങ്ങള്‍ക്ക് സാധിച്ചിട്ടില്ല. അതിന് സവര്‍ണ്ണ കൂട്ടായ്മ അനുവദിക്കുന്നില്ല. പട്ടികജാതി പട്ടികവര്‍ഗ്ഗ ക്കാരുടെ പങ്ക് കൈയ്യിട്ട് വാരിയും വെട്ടിച്ചുരുക്കിയും ലാപ്‌സാക്കിയും തത്വത്തില് കിട്ടാക്കനിയാക്കിത്തീര്‍ക്കുകയാണ്. പഞ്ചായത്ത് മുതല് പാര്‍ലമെന്റ് വരെ അവര്‍ണ്ണരുടെ പ്രതിനിധികളുണ്ട്. പഞ്ചായത്തില് രണ്ടും, (കേരള) നിയമസഭയില് 14ഉം (16ഉം), പാര്‍ലമെന്റില് 53 ഉം അംഗങ്ങളുണ്ട്. ബഡ്ജറ്റില് 10 ശതമാനം പട്ടികജാതി പട്ടികവര്‍ഗ്ഗ ക്കാര്‍ക്കുവേണ്ടി നീക്കി വച്ചേ പറ്റൂ. അത് വെട്ടിച്ചുരുക്കാനോ ലാപ്‌സാ ക്കാനോ ഭരണഘടന അനുവദിക്കുന്നില്ല. ആ തുക വക മാറ്റുന്നത് ഭരണഘടനാവിരുദ്ധമാണ്. അതിന്റെ വിനിമയത്തെപ്പറ്റി തീരുമാനിക്കാ നുള്ള അധികാരം പട്ടികജാതി വര്‍ഗ്ഗ പ്രതിനിധികള്‍ക്കു തന്നെയാണ്. പക്ഷേ എസ്.സി./എസ്.റ്റി. പ്രതിനിധികള് വായില്ലാകുന്നിലപ്പന്മാരും ചെകിടന്മാരുമായി മേല്‍ജാതിപക്ഷത്തിന്റെ ചട്ടുകങ്ങളായി നില്‍ക്കുന്നു. പട്ടികജാതി പട്ടികവര്‍ഗ്ഗ ഫണ്ട് യഥാര്‍ത്ഥ അവകാശികള്‍ക്ക് ലഭിക്കാതെ മേലാളരുടെ കീശയില് ചെന്നുപെടുന്നു. പട്ടികജാതി പട്ടികവര്‍ഗ്ഗ ക്ഷേമം അങ്ങനെ പദ്ധതികളിലും പ്ലാനിലുമായി ഒതുങ്ങുന്നു.\nസാധുജനപരിപാലനസംഘം സ്ഥാപിച്ച് ജാത്യാചാരങ്ങള്‍ക്കെതിരെ പടപൊരുതി അയ്യങ്കാളി. പക്ഷേ ജീവിച്ചിരിക്കെ തന്റെ അനുയായികള് ജാതികളായി സംഘടിക്കുന്നത് കണ്ട് മനം നൊന്താണ് അദ്ദേഹം മരിച്ചത്. കേരള നവോദ്ധാനത്തിന് ഏറെക്കുറെ ശരിയായ ദിശാബോധം ചമച്ച രണ്ടു പ്രസ്ഥാനങ്ങളില് ഒന്ന് അയ്യന്‍കാളി പ്രസ്ഥാനമായിരുന്നു. മറ്റൊന്ന് പൊയ്കയില് അപ്പച്ചന് നയിച്ച പ്രത്യക്ഷരക്ഷാ ദൈവസഭയും. അന്ന് സാമൂഹ്യ മനസ്സാക്ഷി ജാതി ക്കെതിരായിരുന്നു. അടിമവര്‍ഗ്ഗങ്ങള് ജാതി ക്കെതിരെ ഒന്നിക്കാനുള്ള ആവശേത്തിലായിരുന്നു. അതിന്റെ ഉല്‍പന്ന മാണ് സാധുജന പരിപാലനസംഘം. അയിത്തം എന്ന അനാചാരം അനുഭവിച്ച യഥാര്‍ത്ഥ മലയാളിയുടെ ആത്മരോഷത്തിന്റെ ആകെ തുകയായിരു ന്നു അത്. തനി ഹൈന്ദവരാജ്യം എന്നറിയപ്പെട്ടിരുന്ന തിരുവിതാം കൂറിലെ അടിമജാതികളുടെ ആത്മാവിഷ്‌കാരമായിരുന്നു സാധുജന പരിപാലനസംഘം. മണ്ണില് മുളച്ച മനുഷ്യന്റെ തനിമയും നന്മയും മനസ്സില് സൂക്ഷിച്ച ഒരു ജനതയുടെ (സാധുജനങ്ങളുടെ) പ്രസ്ഥാനം. അയിത്തത്തിനെതിരെയുള്ള സമരത്തിന്റെ ഏറ്റവും ഉദാത്ത മായ മാതൃക അയ്യന്‍കാളിയുടെ വില്ലുവണ്ടി സമരമായിരുന്നു. ആരുടെ യും അനുവാദത്തോടെയല്ല രാജവീഥിയിലൂടെ ജാതി പിശാചുക്കളെ വെല്ലുവിളിച്ചുകൊണ്ട് അയ്യങ്കാളി തന്റെ വെള്ളകാളകളെ പൂട്ടിയ വില്ലുവണ്ടി ഓടിച്ചത്. കേരള നവോദ്ധാനത്തിന്റെ വിളംബരജാഥ യായിരുന്നു അത്. ഒരു തമ്പുരാന്റെയും അനുവാദം വാങ്ങാതെ കീഴാളരു ടെ സ്വയം നിര്‍ണ്ണയാവകാശത്തിന്റെ ശക്തമായ പ്രയോഗമായിരുന്നു അത്. അതിനെ തുടര്‍ന്ന് വിലക്കപ്പെട്ട വഴികളിലൂടെ സ്വയം നടന്നും തീണ്ടലുള്ള പള്ളിക്കൂടങ്ങളെ തീണ്ടി വിദ്യാഭ്യാസാവകാശം സ്ഥാപിച്ചും ബദല് സ്‌കൂളുകള് സ്ഥാപിച്ച് തന്റെ ഇടം ഉറപ്പിച്ചും ദളിതര് നടത്തിയ വിമോചന പോരാട്ടങ്ങള് നവോദ്ധാന ചരിത്രത്തിലെ സുവര്‍ണ്ണാ ദ്ധ്യായ ങ്ങളായിരുന്നു. അതിനെയും തുരങ്കം വയ്ക്കാനെത്തി ജാതി. അവിടെയും ബ്രാഹ്മണന് കോടാലി വിദഗ്ധമായി പ്രയോഗിച്ചു. അന്നത്തെ ദിവാന് സി.പി. രാമസ്വാമി അയ്യരുടെ കുബുദ്ധി പുലയ വികാരം മുതലാക്കി കേശവ ശാസ്ത്രിയെ മുന്‍നിര്‍ത്തി പുലയസഭ രൂപീകരിച്ചു. അയ്യന് കാളിയെ 'പുലയ രാജാവെന്നു' പുകഴ്ത്തികൊണ്ട് ഗാന്ധി കുളം കലക്കി. ഈഴവരെ മതം മാറ്റത്തില് നിന്നു പിന്തിരിപ്പിക്കുന്നതിനു വേണ്ടി സി.പി. രാമസ്വാമിയുടെ ആര്യനീചത്വം ബാലരാമവര്‍മ്മ യിലൂടെ ക്ഷേത്ര പ്രവേ ശന വിളംബരമായി പുറത്തുവന്നു. അയിത്ത ക്കാരുടെ ആവേശത്തെ കെടുത്തികൊണ്ട് ഗാന്ധി 'ഹരിജനം' എന്ന മയക്കുവെടി പൊട്ടിച്ചു. എവിടെ യെല്ലാം എപ്പോഴെല്ലാം ജാതി എന്ന സവര്‍ണ്ണ വജ്രായുധ ത്തിനെ തിരെ ജാതിയുടെ ഇരകള് ഉയര്‍ത്തെഴു ന്നേറ്റിട്ടുണ്ടോ അന്നെലാം ധര്‍മ്മയുദ്ധ ത്തിന്റെ പേരില് അതിനെ അടിച്ചൊതുക്കിയ ചരിത്രം ആവര്‍ത്തിക്കപ്പെട്ടിട്ടുണ്ട്.


ഓണക്കിറ്റിലെ ശർക്കരയിൽ പുകയില ഉൽപന്ന പാക്കറ്റ് -4NEWS\nഓണക്കിറ്റിലെ ശർക്കരയിൽ പുകയില ഉൽപന്ന പാക്കറ്റ്\nകോഴിക്കോട്∙ റേഷൻ കടയിൽ നിന്നു വിതരണം ചെയ്ത ഓണക്കിറ്റിനൊപ്പം ലഭിച്ച ശർക്കരയിൽ അലിഞ്ഞു ചേർന്ന നിലയിൽ നിരോധിത പുകയില ഉൽപന്നത്തിന്റെ പാക്കറ്റ്. പെരുവയൽ പഞ്ചായത്തിലെ പൂവാട്ടുപറമ്പ് റേഷൻ കടയിൽ നിന്നും നടുവണ്ണൂർ സൗത്ത് 148-ാം നമ്പർ കടയിൽ നിന്നും ലഭിച്ച കിറ്റുകളിലാണ് ഇവ.\nപടിഞ്ഞാറെയിൽ ശ്രീധരനാണ് പൂവാട്ടുപറമ്പിലെ കടയിൽ നിന്നു കിറ്റ് വാങ്ങിയത്. കിറ്റ് തുറന്നപ്പോൾ പുകയിലയുടെ ഗന്ധം അനുഭവപ്പെട്ട് പരിശോധിച്ചപ്പോഴാണ് ശർക്കരയിൽ പാക്കറ്റ് കണ്ടെത്തിയത്. പാക്കറ്റിനുള്ളിൽ പുകയിലയുമുണ്ടായിരുന്നു. ഇന്ന് പരാതിനൽകും. നടുവണ്ണൂരിലെ കടയിൽ നിന്നു പുത്തലത്ത് ആലിക്ക് ലഭിച്ച കിറ്റിലായിരുന്നു പാക്കറ്റ്.\nശർക്കര ഉരുക്കുന്നതിനിടെയാണ് കണ്ടെത്തിയത്. കടയിൽ വിവരം അറിയിച്ച ശേഷം ശർക്കര വീട്ടിൽ സൂക്ഷിച്ചിരിക്കുകയാണ്. ഇവിടെ കിറ്റ് വിതരണം നിർത്തിവച്ചു. ഉള്ളിയേരി മാവേലി സ്റ്റോറിൽ നിന്നാണ് കടയിലേക്ക് കിറ്റ് എത്തിച്ചത്. ബാക്കിയുള്ള കിറ്റുകൾ പിൻവലിച്ച് ഇന്ന് പകരം എത്തിക്കുമെന്നും സപ്ലൈകോ കൊയിലാണ്ടി ഡിപ്പോ മാനേജർ പറഞ്ഞു.\nPrevious കോവിഡ് ബാധിതരുമായി പോയ ആംബുലൻസ് ഡ്രൈവർക്ക് അസ്വാസ്ഥ്യം; സഹായവുമായി പൊലീസ്\nNext തരുണ് ഗൊഗോയിക്ക് കൊവിഡ് സ്ഥിരീകരിച്ചു


കണ്ണിൽ ചോരയില്ലാത്തവൻ : Deepika.com Special News\nഅമേരിക്കയിൽ യൂണിസെഫിൽ ഉദ്യോഗത്തിനായി പോയ മകളെ കാണാനില്ലെന്ന് ബാങ്ക് മാനേജർ ശിവേന്ദ്ര പോലീസിൽ പരാതി നൽകിയപ്പോൾ, തന്നെ കാത്തിരിക്കുന്നത് ഇത്തരമൊരു ദുരന്തവർത്തമാനമാണെന്ന് അദ്ദേഹം സ്വപ്നത്തിൽ പോലും വിചാരിച്ചിട്ടില്ല. അല്ലെങ്കിലും ഏതൊരു പിതാവിനാണ് ഇതൊക്കെ സഹിക്കാനാവുക..\nജീവന്റെ ജീവനായി മകളെ സ്നേഹിച്ചിരുന്ന ഏതു മാതാപിതാക്കൾക്കാണ് ഹൃദയഭേദകമായ ഈ വാർത്ത ഉൾക്കൊള്ളാനാവുക.. പശ്ചിമ ബംഗാളിലെ ബങ്കുറ ജില്ലയിലാണ് ശിവേന്ദ്രയും കുടുംബവും താമസിക്കുന്നത്. പഠനത്തിൽ മിടുക്കിയായിരുന്ന മകൾക്ക് യൂണിസെഫിൽ ജോലി ലഭിച്ചുവെന്നറിഞ്ഞപ്പോൾ ആ കുടുംബത്തിന് ഏറെ സന്തോഷം തോന്നി. ഇക്കഴിഞ്ഞ വർഷം ജൂൺ 23ന് മകൾ അമേരിക്കയിലേയ്ക്ക് യാത്രയായി. പിന്നീട് മകളുമായുള്ള ആ കുടുംബാംഗങ്ങളുടെ ബന്ധം വാട്സ് ആപ് വഴി മാത്രമായിരുന്നു. പക്ഷേ, ഒരു മാസം കഴിഞ്ഞപ്പോൾ അതും നിലച്ചു. ശിവേന്ദ്രയും കുടുംബവും ആകെ പരിഭ്രമിച്ചു. എന്തോ ഒരു അസ്വാഭാവികത അവർക്ക് അനുഭവപ്പെട്ടു. അങ്ങനെയാണ് പശ്ചിമ ബംഗാൾ പോലീസിൽ മകളെ കാണാനില്ലെന്ന പരാതി ശിവേന്ദ്ര നൽകിയത്. പ്രത്യേക അന്വേഷണ സംഘം തന്നെ ആകാംക്ഷയുടെ തിരോധാനവുമായി ബന്ധപ്പെട്ട് രൂപീകരിക്കപ്പെട്ടു. ഊർജിതമായ അന്വേഷണത്തിൽ ആകാംക്ഷ രാജ്യം വിട്ട് പോയിട്ടില്ലായെന്ന് പോലീസിന് ബോധ്യമായി. വാട്സ് ആപ് മെസേജുകൾ അടിസ്‌ഥാനമാക്കിയുള്ള അന്വേഷണത്തിൽ മധ്യപ്രദേശിലെ ഭോപ്പാലിൽ നിന്നാണെന്നും തെളിഞ്ഞു. ആകാംക്ഷയുടെ ഫേസ്ബുക്ക് അക്കൗണ്ട് അപ്പോഴും സജീവമായിരുന്നു. അന്വേഷണസംഘം അതും പരിശോധിച്ചു. ഒടുവിൽ അവർ അക്കൗണ്ടിനു പിന്നിലെ യഥാർഥ സൂത്രധാരനെ കണ്ടെത്തി– ഉദയൻ ദാസ് (32).\nഉദയൻ ദാസും ആകാംക്ഷയും പരിചയപ്പെടുന്നത് സോഷ്യൽ മീഡിയയിലൂടെയാണ്. ഫെയ്സ്ബുക്ക് ചാറ്റിംഗ് അടുപ്പത്തിന്റെ ആഴം വർധിപ്പിച്ചു. ഫോണിൽ ഇരുവരും മണിക്കൂറുകളോളം സംസാരിച്ചു. നേരിൽ കണ്ടിട്ടില്ലാത്ത ഉദയൻ തന്റെ ജീവിതത്തിന്റെ സൗഭാഗ്യമാണെന്ന് ആകാംക്ഷ ഉറപ്പിച്ചു. ഉദയനുമായി ഒരുമിച്ച് ജീവിക്കാം എന്ന് തീരുമാനിച്ചതിന്റെ അടിസ്‌ഥാനത്തിൽ 2016 ജൂണിൽ ആകാംക്ഷ മധ്യപ്രദേശിൽ, പ്രിയപ്പെട്ടവൻറെ അരികിലേക്ക് പുറപ്പെട്ടു. ഭോപ്പാലിൽ സാകേത് നഗറിലെ ഉദയന്റെ അപ്പാർട്ട്മെൻറിൽ ഇരുവരും ജീവിതം ആരംഭിച്ചു.\nആകാംക്ഷ ഇപ്പോൾ എവിടെയെന്ന അന്വേഷണ സംഘത്തിൻറെ സംശയവും ഉദയൻ ദൂരീകരിച്ചു. വീടിൻറെ അടുക്കളയിൽ തയാറാക്കിയ കല്ലറയുടെ സമീപത്തേക്ക് ഉദയൻ പോലീസ് സംഘത്തെ ആനയിച്ചു. മാർബിൾ കൊണ്ട് മുകൾഭാഗം മിനുസപ്പെടുത്തിയിരിക്കുന്നു.\nഅതിവിചിത്രമായ ചിന്തകളുള്ള, പ്രവൃത്തികൾ ശീലമാക്കിയ ഒരു മനോരാഗിയാണ് തങ്ങളുടെ മുന്നിലെന്ന് പോലീസ് ഉദ്യോഗസ്‌ഥർക്ക് തോന്നി. ഇക്കഴിഞ്ഞ ഡിസംബറിൽ ആകാംക്ഷയും ഉദയനും തമ്മിൽ കലശലായ വഴക്കുണ്ടായത്രെ. ആകാംക്ഷയ്ക്ക് മറ്റേതോ വ്യക്‌തിയുമായി അവിഹിത ബന്ധമുണ്ടെന്നായിരുന്നു ഉദയന്റെ ആരോപണം. വഴക്കിനിടയിൽ കോപാകുലനായ ഉദയൻ ജീവിതപങ്കാളിയെ വെട്ടിനുറുക്കി. ശരീരഭാഗങ്ങൾ പോളിത്തീൻ കവറുകളിൽ നിറച്ചു. വലിയ ഇരുമ്പ് പെട്ടിയിൽ ഭദ്രമായി അടച്ചു. അടുക്കളയിൽ കല്ലറ തീർത്തു. പെട്ടി കുഴിയിലാക്കി സിമൻറിട്ടു. അവിശ്വസനീയമായ വിവരണം അന്വേഷണ സംഘത്തിനും നടുക്കം സൃഷ്‌ടിച്ചു. കല്ലറ പൊളിച്ച് ശരീരാവശിഷ്‌ടങ്ങൾ പുറത്തെടുക്കാൻ അന്വേഷണ സംഘം തീരുമാനിച്ചു. ഏഴു മണിക്കൂർ നേരത്തെ പരിശ്രമഫലമായി അവർ ആ ഉദ്യമം പൂർത്തിയാക്കി. അവശിഷ്‌ടങ്ങൾ ഡിഎൻഎ പരിശോധനയ്ക്ക് അയക്കാനായി ശേഖരിച്ചു.\nഒന്നല്ല, മൂന്ന് കൊലപാതകങ്ങൾ...\nഅന്വേഷണ സംഘം വീണ്ടും ഉദയനെ ചോദ്യം ചെയ്തു. ഛത്തീസ്ഗഡിലെ റായ്പൂരിൽ സുന്ദർ നഗറിലായിരുന്നു ഉദയനും മാതാപിതാക്കളും. ഉദയൻ എൻജിനിയറിംഗിനു ചേർന്നു, കോഴ്സ് പൂർത്തിയാക്കിയില്ല. പരീക്ഷ തോറ്റ വിവരം മാതാപിതാക്കളെ അറിയിച്ചില്ലായെന്നാണ് ഉദയൻ പോലീസിനോട് പറഞ്ഞത്. കോഴ്സ് കഴിഞ്ഞിട്ടും ഉദ്യോഗം നേടാനായുള്ള ശ്രമമൊന്നും മകൻറെ ഭാഗത്തു നിന്നും ഉണ്ടാകാത്തതിനെച്ചൊല്ലി പിതാവ് വിജേന്ദ്ര ദാസും മാതാവ് ഇന്ദ്രാണിയും ഉദയനെ ശകാരിക്കുമായിരുന്നു. ഒരിക്കൽ വല്ലാതെ പ്രകോപിതനായപ്പോൾ ഉദയൻ ഇരുവരുടെയും കഥ അവസാനിപ്പിച്ചു. വീടിനു മുന്നിലെ പൂന്തോട്ടത്തിൽ മാതാപിതാക്കളുടെ മൃതദേഹങ്ങൾ അടക്കം ചെയ്തു. അഞ്ചു വർഷത്തിനു മുമ്പാണ് ഈ സംഭവമെന്നും ഉദയൻ വെളിപ്പെടുത്തി. പിന്നീട് റായ്പൂരിലെ വീടിൻറെ മുറ്റം എട്ടടിയോളം കുഴിച്ചപ്പോൾ രണ്ടു അസ്‌ഥികൂടങ്ങൾ പോലീസിന് ലഭിച്ചു. ഫോറൻസിക് പരിശോധനയ്ക്ക് അവ അയച്ചു.\nഒബാമയും ട്രംപും എഫ് ബി ഫ്രണ്ട്സ്\nഅമേരിക്കയിലെ ഇപ്പോഴത്തെ പ്രസിഡൻറ് ഡൊണൾഡ് ട്രംപും മുൻ പ്രസിഡൻറ് ബറാക് ഒബാമയും തൻറെ വളരെ അടുത്ത എഫ് ബി ഫ്രണ്ട്സ് ആണെന്നാണ് ഉദയൻ അന്വേഷണ സംഘത്തോട് പറഞ്ഞത്. നിരവധി വ്യാജ പ്രൊഫൈലുകൾ ഇയാൾ തയാറാക്കിയിട്ടുണ്ട്. പെൺകുട്ടികളെ പരിചയപ്പെടുകയും പ്രണയം നടിച്ച് തൻറെ ഇംഗിതത്തിനു വിധേയരാക്കുകയുമാണ് ലക്ഷ്യം. സമൂഹത്തിലെ ഉന്നതകുലജാതനെന്നാണ് തൻറെ അക്കൗണ്ടുകളിൽ ഇയാൾ സ്വയം പരിചയപ്പെടുത്തിയിരിക്കുന്നത്. അന്താരാഷ്‌ടതലത്തിൽ വലിയ പദവികൾ വഹിച്ചിട്ടുണ്ടെന്നും സമ്പന്നനാണെന്നുമൊക്കെയുള്ള വിവരങ്ങൾ ചില അക്കൗണ്ടുകളിലുണ്ടെന്നും പോലീസ് ചൂണ്ടിക്കാട്ടി.\nബങ്കുറ കോടതിയിൽ ഹാജരാക്കിയ ഉദയനെ എട്ടു ദിവസത്തേക്ക് പോലീസ് കസ്റ്റഡിയിൽ വിട്ടുകൊടുത്ത് ചീഫ് ജുഡീഷ്യൽ മജിസ്ട്രേറ്റ് ഉത്തരവിട്ടു.\nഇനി ഈ മാസം 15 നാണ് ഇയാളെ കോടതിയിൽ വീണ്ടും ഹാജരാക്കേണ്ടത്. ഇയാളുടെ പാസ്പോർട്ട്, ആധാർ കാർഡ്, ലാപ്ടോപ്പ്, രണ്ടു മൊബൈൽ ഫോണുകൾ എന്നിവയ്ക്കു പുറമേ ആകാംക്ഷയുടെ ബാങ്ക് അക്കൗണ്ട് രേഖകളും പോലീസ് കണ്ടെടുത്തു. എന്തായാലും, ഒരു മനഃശാസ്ത്ര വിദഗ്ധൻറെ കൂടി സഹായത്തോടെ ഉദയനെ വിശദമായി ചോദ്യം ചെയ്യാനാണ് പോലീസ് ഒരുങ്ങുന്നത്.


ക്രിസ്റ്റഫര് നോളന്റെ ടെനെറ്റിന്റെ റിലീസ് തിയ്യതി, വിവരങ്ങള്\nMumbai, First Published Sep 16, 2019, 7:35 PM IST\nമൊത്തം ഏഴ് രാജ്യങ്ങളിലാണ് ടെനെറ്റ് ചിത്രീകരിക്കുന്നത്.\nലോകമെമ്പാടുമുള്ള സിനിമാ പ്രേക്ഷകരുടെ ഇഷ്‍ട സംവിധായകനാണ് ക്രിസ്റ്റഫര് നോളൻ. ടെനെറ്റ് ആണ് ക്രിസ്റ്റഫര് നോളന്റേതായി ഒരുങ്ങുന്ന പുതിയ സിനിമ. ജോണ് ഡേവിഡ് വാഷിംഗ്‍ടണ് അഭിനയിക്കുന്ന രംഗമുളള ടീസര് പ്രേക്ഷകര്‍ക്കിടയില് ശ്രദ്ധ നേടിയിരുന്നു. റിലീസ് മുൻകൂട്ടി നിശ്ചയിച്ചാണ് ചിത്രീകരണം. 2020 ജൂലൈ 17നാണ് ചിത്രത്തിന്റെ റിലീസ് തീരുമാനിച്ചിരിക്കുന്നത്.\nറിലീസ് പ്രഖ്യാപിച്ച ടെനെറ്റിന്റെ ചിത്രീകരണം വേഗത്തില് നടക്കുകയാണ്. മുംബൈയിലെ ചിത്രീകരണത്തിനായി ക്രിസ്റ്റഫര് നോളനും സംഘവും ഇന്ത്യയിലാണ്. പത്ത് ദിവസത്തെ ഷൂട്ടിംഗ് ആണ് മുംബൈയിലുണ്ടാകുക. മൊത്തം ഏഴ് രാജ്യങ്ങളിലാണ് ടെനെറ്റ് ചിത്രീകരിക്കുന്നത്. ഹിന്ദി നടി ഡിംപിള് കപാഡിയയും ഒരു പ്രധാന കഥാപാത്രമായി ചിത്രത്തില് എത്തുന്നുണ്ട്. സിനിമ പറയുന്നത് രാജ്യാന്തര ചാരവൃത്തിയുടെ കഥയാണ്. ആക്ഷൻ എപ്പിക്ക് ആയിരിക്കും സിനിമ. ഇന്റര്‍സ്റ്റെല്ലാര്, ഡണ്‍കിര്‍ക് എന്ന സിനിമകളുടെ ക്യാമറാമാൻ ഹൊയ്‍തി വാൻ ഹൊയ്‍തെമയാണ് ടെനെറ്റിന്റെയും ഛായാഗ്രാഹണം നിര്‍വഹിക്കുന്നത്.\nLast Updated Sep 16, 2019, 7:35 PM IST


മലപ്പുറത്ത് പ്രായപൂർത്തിയാകാത്ത പെൺകുട്ടിയെ പീഡിപ്പിച്ചു; സിപിഎം നേതാക്കൾ ഉൾപ്പെടെ 13 പേർ റിമാൻഡിൽ | malappuram|cpm|Crime|cpi\nമലപ്പുറത്ത് പ്രായപൂർത്തിയാകാത്ത പെൺകുട്ടിയെ പീഡിപ്പിച്ച കേസിൽ സി പി എം നേതാക്കൾ ഉൾപ്പെടെ 13 പേർ റിമാൻഡിൽ. പാണ്ടിക്കാട് സ്വദേശിയായ 16 കാരിയെ പീഡിപ്പിച്ച കേസിലാണ് സി പി എം നേതാക്കൾ ഉൾപ്പെടെയുള്ളവരെ റിമാൻഡ് ചെയ്തത്.\nകേസിൽ സി പി എം പ്രവർത്തകരുടേയും കോൺഗ്രസ് നേതാക്കളുടേയും വ്യാപാരി വ്യവസായി പ്രമുഖരുടേയും ഉൾപ്പെടെ നിരവദി പേരുടെ പേരുകൾ പെൺകുട്ടി വെളിപ്പെടുത്തിയതായാണ് വിവരം. വർഷങ്ങളായി പെൺകുട്ടി പീഡനത്തിനിരയാവുകയായിരുന്നു. കുട്ടിയുടെ സ്വഭാവത്തിൽ മാറ്റം വന്നതിനെ തുടർന്ന് അടുത്തിടെ വീട്ടുകാർ കൗൺസിലിംഗിന് വിധേയമാക്കിയപ്പോഴാണ് പീഡന വിവരം പുറത്തറിഞ്ഞത്.\nസി പി എം പ്രാദേശിക നേതൃത്വം ഉൾപ്പെട്ട വിഷയമായതിനാൽ സംഭവം പൊലീസ് മൂടിവയ്ക്കുകയാണെന്ന് ആക്ഷേപം ഉയരുന്നുണ്ട്. അതേസമയം, തിരഞ്ഞെടുപ്പ് അടുത്ത സാഹചര്യത്തിൽ ഈ സംഭവം സി പി എം പ്രാദേശിക നേതൃത്വത്തെ എങ്ങനെ ബാധിക്കുമെന്ന് കണ്ടറിയാം.\nmalappuram cpm Crime cpi\nകൊവിഡ് വാക്സിൻ പുരോഗതി വിലയിരുത്താൻ ഒരുങ്ങി നരേന്ദ്ര മോദി\nഡോ.എം ലീലാവതിക്ക് ഗുരുശ്രേഷ്ഠ പുരസ്‌കാരം നൽകി\nയുവതിയുടെ സ്വർണം മോഷ്ടിച്ച കേസ് ; സഹോദരൻ അറസ്റ്റിൽ\nJan 15, 2021, 10:45 am IST\nഎട്ടു കിലോ കഞ്ചാവുമായി രണ്ട് സ്ത്രീകൾ അറസ്റ്റിൽ\nJan 15, 2021, 10:35 am IST


Thiruvananthapuram Citizen News-രണ്ട് ഇരുതലമൂരിയുമായി ആറുപേര് പിടിയില്- Mathrubhumi\nരണ്ട് ഇരുതലമൂരിയുമായി ആറുപേര് പിടിയില്\nതിരുവനന്തപുരം: വില്‍പ്പനക്കായി കൊണ്ടുവന്ന രണ്ട് ഇരുതലമൂരിയും രണ്ട് ലക്ഷം രൂപയുമായി ആറുപേരെ ഷാഡോ പോലീസ് പിടികൂടി. ചൊവ്വാഴ്ച വൈകുന്നേരം പി.എം.ജി. ഭാഗത്ത് വാങ്ങാനെത്തുന്നയാളെ കാത്തുനില്‍ക്കവേയാണ് ഇവര് ഷാഡോ പോലീസിന്റെ പിടിയിലായത്.\nകോട്ടയം പാമ്പാടി സ്വദേശികളായ സുജിത് (25), വിന്‍സന്റ് (28), വെള്ളായണി സ്വദേശികളായ പ്രമോദ് (35), സുനില് !(28) മുട്ടയ്ക്കാട് സ്വദേശി രാജേഷ് (31), പാറശ്ശാല ചെങ്കല് സ്വദേശി ഷിജിത് (44) എന്നിവരാണ് പിടിയിലായത്. ഇവര് സഞ്ചരിച്ച കാറും പോലീസ് പിടിച്ചെടുത്തു.\nകാറിലെത്തിയ സംഘം ബാഗിനുള്ളില് മണ്ണ് നിറച്ച് അതിലായിരുന്നു ഇരുതല മൂരികളെ സൂക്ഷിച്ചിരുന്നത്. ഇവരുടെ കൈവശമുണ്ടായിരുന്ന മറ്റൊരു പെട്ടിയില് നിന്നാണ് പണം കണ്ടെടുത്തത്. ഇരുതല മൂരികളെ വാങ്ങാന് എത്താമെന്നേറ്റ ഷാജഹാന് എന്നൊരാളെ കാത്തുനില്‍ക്കുകയായിരുന്നു സംഘം. ഇയാള് എവിടെയുള്ള ആളാണെന്ന് അറിയില്ലെന്നും ഫോണ് നമ്പര് മാത്രമേ അറിയുള്ളുവെന്നുമാണ് പിടിയിലായവര് പോലീസിനോട് വെളിപ്പെടുത്തിയിരിക്കുന്നത്.\nകര്‍ണാടകത്തില് നിന്നാണ് ഇരുതല മൂരികളെ തിരുവനന്തപുരത്തെത്തിച്ചതെന്നാണ് പിടിയിലായവര് പോലീസിനോട് വ്യക്തമാക്കിയിരിക്കുന്നത്. ഇരുതലമൂരിയെ കാണിച്ചുകൊടുക്കുന്നതിന് സംഘം പണം ഈടാക്കിയിരുന്നതായാണ് പോലീസ് പറയുന്നത്. ഇത്തരത്തില് ലഭിച്ച പണമാണ് ഇവരില് നിന്ന് പോലീസ് കണ്ടെടുത്തത്. ഇരുതലമൂരിയുടെ വില്‍പ്പനയിലൂടെ വന്‍തുക ലഭിക്കുമെന്ന് മനസ്സിലാക്കിയാണ് തങ്ങള് വസ്തു വിറ്റും പണയപ്പെടുത്തിയും ഇരുതല മൂരിയെ സ്വന്തമാക്കിയതെന്നും പിടിയിലായവര് പോലീസിനോട് പറഞ്ഞു. ഈ കച്ചവടത്തില് തങ്ങള് ആദ്യമായാണ് എത്തിയതെന്ന് സംഘം പോലീസിനോട് പറയുന്നുണ്ടെങ്കിലും ഇവരില് ചിലര്‍ക്ക് ഇരുതലമൂരി കച്ചവടവുമായി നേരത്തെ തന്നെ ബന്ധമുണ്ടെന്നാണ് പോലീസിന് വിവരം ലഭിച്ചിട്ടുള്ളത്. സംഘത്തില് നിന്ന് ഇവ വാങ്ങാന് എത്താമെന്ന് ഏറ്റ ആളെ പോലീസ് തിരയുന്നുണ്ട്.\nതിരുവനന്തപുരം: ഗുരു ശിഷ്യ സംഗ�